വലിയ പ്രഖ്യാപനം നടത്താനില്ല, വിനയം കൈവിടാതെ ലക്ഷ്യബോധത്തോടെ നീങ്ങണം: ബ്ലാസ്‌റ്റേഴ്‌സ് കോച്ച് ഇവാൻ വുകോമാനോവിക്\nരണ്ട് തവണ ഫൈനലിസ്റ്റുകളായെങ്കിലും ഇതുവരെ കപ്പിൽ മുത്തമിടാൻ കൊമ്പന്മാർക്ക് സാധിച്ചിട്ടില്ല. ഈ സീസണിലെങ്കിലും അതിനാകുമെന്ന പ്രതീക്ഷയിലാണ് മഞ്ഞപ്പടയുടെ ആരാധകർ\n13 Jan 2022 12:59 PM GMT\nഇന്ത്യൻ സൂപ്പർ ലീഗിന്റെ പോയൻറ് പട്ടികയിൽ ഒന്നാമത് നിൽക്കുമ്പോഴും നാം വലിയ പ്രഖ്യാപനങ്ങളൊന്നും നടത്തരുതെന്നും വിനയം കൈവിടാതെ ലക്ഷ്യബോധത്തോടെ നീങ്ങണമെന്നും കേരള ബ്ലാസ്‌റ്റേഴ്‌സ് കോച്ച് ഇവാൻ വുകോമാനോവിക്. ബ്ലാസ്‌റ്റേഴ്‌സിന്റെ ഔദ്യോഗിക സാമൂഹിക മാധ്യമ പേജുകളിലാണ് കോച്ചിന്റെ പ്രതികരണം. 'ഞാൻ ആവർത്തിക്കുന്നു, നാം വിനയാന്വിതരായിരിക്കണം, ലക്ഷ്യബോധവും മനസ്സുറപ്പുമുണ്ടാകണം. എവിടെ നിന്നാണ് നാം വന്നതെന്ന് ഓർക്കണം. കുറേ മുമ്പ് നാം അവസാനത്തിൽ നിന്ന് രണ്ടാമതായിരുന്നു. അതുകൊണ്ട് വലിയ പ്രഖ്യാപനങ്ങളൊന്നും നടത്തരുത്' ഇവാൻ വുകോമാൻകോവിക് പറഞ്ഞു.\nഒഡിഷക്കെതിരെ നടന്ന അവസാന മത്സരത്തിൽ എതിരില്ലാത്ത രണ്ടു ഗോളുകൾക്ക് ജയിച്ചതോടെ കേരള ബ്ലാസ്‌റ്റേഴ്‌സ് ഒന്നാം സ്ഥാനത്താണ്. 11 മത്സരങ്ങളിൽ നിന്ന് 20 പോയൻറാണ് ടീമിനുള്ളത്. അത്ര തന്നെ മത്സരങ്ങളിൽ നിന്ന് 19 പോയൻറുമായി ജംഷഡ്പൂർ എഫ്‌സിയും 17 പോയൻറുമായി മുംബൈ സിറ്റി എഫ്‌സിയും തൊട്ട് പിറകിലുണ്ട്. ടൂർമണമെൻറ് ഷെഡ്യൂളിലെ പകുതി മത്സരങ്ങൾ മാത്രമാണ് കഴിഞ്ഞിരിക്കുന്നത്. ഈ സാഹചര്യത്തിലാണ് വിനയം കൈവിടാതെ മുന്നോട്ട് നീങ്ങാൻ കോച്ച് ഉപദേശിച്ചത്.\nTo do list: keep our heads down, and let our football do the talking 👊🏽@ivanvuko19 #YennumYellow #KBFC #കേരളബ്ലാസ്റ്റേഴ്സ് pic.twitter.com/ZcIG78vvGm\nതോൽവിയറിയാതെ പത്ത് മത്സരങ്ങൾ! അമ്പരപ്പിച്ച് കേരള ബ്ലാസ്റ്റേഴ്സ്\nഇന്ത്യൻ സൂപ്പർ ലീഗിൽ ജൈത്രയാത്ര തുടരുകയാണ് കേരള ബ്ലാസ്റ്റേഴ്സ് എഫ്സി. കഴിഞ്ഞ മത്സരത്തിൽ ഒഡീഷ എഫ്സിക്കെതിരെ പ്രതിരോധ താരങ്ങളായ നിഷു കുമാറും ഹർമൻജോത് ഖബ്രയുമാണ് കേരള ബ്ലാസ്റ്റേഴ്സിനുവേണ്ടി ഗോളുകൾ നേടിയത്. രണ്ടു ഗോളുകളും ആദ്യ പകുതിയിലാണ് പിറന്നത്. എട്ടാം സീസണിൽ കേരള ബ്ലാസ്റ്റേഴ്സ് എഫ്സി തോൽവി വഴങ്ങാത്ത തുടർച്ചയായ പത്താം മത്സരമാണിത്. ബ്ലാസ്റ്റേഴ്‌സിന്റെ സർവകാല റെക്കോർഡ് കൂടിയാണിത്. കഴിഞ്ഞ മത്സരത്തിലെ മൂന്നു പോയിന്റോടു കൂടി, 11 മത്സരങ്ങളിൽ നിന്നായി അഞ്ച് വീതം വിജയവും സമനിലയും ഒരു തോൽവിയുമടക്കം 20 പോയിന്റുകൾ നേടിയിരിക്കുകയാണ് കേരളാ ബ്ലാസ്റ്റേഴ്സ്. മുന്നേറ്റ നിരയ്ക്ക് ഗോൾ കണ്ടെത്താൻ കഴിഞ്ഞില്ലെങ്കിൽ പ്രതിരോധമൊരുക്കുന്നവർ ഗോൾ കണ്ടെത്തുന്നു. അവർ എതിർ ടീമിന്റെ ബോക്സിനുള്ളിൽ പരിഭ്രാന്തി സൃഷ്ടിക്കുന്നു. തിരിച്ച് അതേ വേഗത്തിൽ സ്വന്തം ബോക്സിലെത്തി പ്രതിരോധ ചുമതലയും നിർവഹിക്കുന്നു. ഇതാണ് ഒഡീഷ എഫ്.സിക്കെതിരായ മത്സരത്തിൽ ബ്ലാസ്റ്റേഴ്സിന്റെ ഹൈലൈറ്റ്. രണ്ട് തവണ ഫൈനലിസ്റ്റുകളായെങ്കിലും ഇതുവരെ കപ്പിൽ മുത്തമിടാൻ കൊമ്പന്മാർക്ക് സാധിച്ചിട്ടില്ല. ഈ സീസണിലെങ്കിലും അതിനാകുമെന്ന പ്രതീക്ഷ മഞ്ഞപ്പടയുടെ ആരാധകർക്ക് തോന്നിത്തുടങ്ങിയിരിക്കുന്നു. പല സീസണുകളിലും ലോകോത്തര താരങ്ങളെ ടീമിൽ എത്തിച്ചെങ്കിലും പോയിന്റ് പട്ടികയിൽ പിന്നിൽ നിൽക്കാൻ മാത്രമായിരുന്നു ബ്ലാസ്റ്റേഴ്സിന്റെ യോഗം.എന്നാൽ, നിലവിലെ സീസണിൽ കഥ മാറിയിരിക്കുന്നു. എതിർ ടീം ആരായാലും അവരെ തകർക്കുന്ന പ്രകടനമാണ് മഞ്ഞപ്പട ഇതുവരെ പുറത്തെടുത്തിരിക്കുന്നത്. മുന്നേറ്റത്തിലെ മികവും മിഡ്ഫീൽഡിലെ ക്രിയാത്മകതയും പ്രതിരോധത്തിലെ കരുത്ത് ഒരുമിച്ച് ചേർന്ന പ്രകടനമാണ് അവർ പുറത്തെടുക്കുന്നത്. പതിനാറാം തീയതി ഞായറാഴ്ച നടക്കുന്ന പന്ത്രണ്ടാം മത്സരത്തിൽ കേരളാ ബ്ലാസ്റ്റേഴ്സ് എഫ്സി മുംബൈ സിറ്റി എഫ്സിയെ നേരിടും. നിലവിലെ ഫോം നോക്കുകയാണെങ്കിൽ ബ്ലാസ്റ്റേഴ്സിനെ പൂട്ടാൻ മുംബൈ വിയർപ്പ് ഏറെ ഒഴുക്കേണ്ടി വരും.\n.@KeralaBlasters സ്വപ്‍ന ജൈത്ര യാത്ര തുടരുന്നു, വിജയത്തിൽ കേരളാ ബ്ലാസ്റ്റേഴ്‌സ് ആരാധകരോട് സന്തോഷം പങ്കുവച്ച് @Shaiju_official!#OFCKBFC #HeroISL #LetsFootball pic.twitter.com/13z4OW3f5i\nഇത് ശരിക്കും കൊമ്പന്മാർ, ഇക്കുറി തിടമ്പേറ്റുമോ?\nമലയാളി ഫുട്ബോൾ പ്രേമികളുടെ മനസ്സിലേക്ക് കേരള ബ്ലാസ്റ്റേഴ്സ് ഒരു വികാരമായി പടരാൻ തുടങ്ങിയിട്ട് വർഷങ്ങൾ ഏറെയായി. ഓരോ വർഷത്തെയും ഐഎസ്എൽ സീസൺ ആരംഭിക്കുമ്പോഴും വലിയ പ്രതീക്ഷയോടെയാണ് ടീമും ആരാധകരും എത്താറുള്ളത്. എന്നാൽ പല സീസണുകളിലും ബ്ലാസ്റ്റേഴ്സ് വലിയ പരാജയമായിരുന്നു. രണ്ട് തവണ ഫൈനലിസ്റ്റുകളായെങ്കിലും ഇതുവരെ കപ്പിൽ മുത്തമിടാൻ കൊമ്പന്മാർക്ക് സാധിച്ചിട്ടില്ല. പല സീസണുകളിലും ലോകോത്തര താരങ്ങളെ ടീമിൽ എത്തിച്ചെങ്കിലും പോയിന്റ് പട്ടികയിൽ പിന്നിൽ നിൽക്കാൻ മാത്രമായിരുന്നു ബ്ലാസ്റ്റേഴ്സിന്റെ യോഗം.എന്നാൽ, നിലവിലെ സീസണിൽ കഥ മാറിയിരിക്കുന്നു. എതിർ ടീം ആരായാലും അവരെ തകർക്കുന്ന പ്രകടനമാണ് മഞ്ഞപ്പട ഇതുവരെ പുറത്തെടുത്തിരിക്കുന്നത്. മുന്നേറ്റത്തിലെ മികവും മിഡ്ഫീൽഡിലെ ക്രിയാത്മകതയും പ്രതിരോധത്തിലെ കരുത്ത് ഒരുമിച്ച് ചേർന്ന പ്രകടനമാണ് അവർ പുറത്തെടുക്കുന്നത്.\nCatch all the beautiful moments of #OFCKBFC game! 📸\nFull match album 👉 https://t.co/znvOed4E1W#HeroISL #LetsFootball pic.twitter.com/mOG1bBSng8\nമുന്നേറ്റത്തിൽ അൽവാരോ വാസ്‌കസും പെരേര ദിയാസും സഹലും ഗോളടിച്ച് കൂട്ടുമ്പോൾ, പ്രതിരോധത്തിലെ വിള്ളൽ നോക്കി മുന്നേറ്റത്തിലേക്ക് പന്ത് എത്തിക്കാൻ അദ്രിയാൻ ലൂണയും ജീക്സണും പരിശ്രമിക്കുന്നു. എതിർ ടീമിന്റെ മുന്നേറ്റം തടയാൻ സിപ്പോവികും കാബ്രയും ജസലും മാർക്കോ ലെസ്‌കോവിക്കും കഠിന്വാധാനം നടത്തുന്നുമ്പോൾ ഈ കൊമ്പന്മാരെ തളയ്ക്കുക അത്ര എളുപ്പമല്ല. ഇതുവരെ കളിച്ച 11 മത്സരങ്ങളിൽ ഒരു മത്സരത്തിൽ മാത്രമാണ് ബ്ലാസ്റ്റേഴ്സ് തോൽവി അറിഞ്ഞത്. അഞ്ച് ജയവും അഞ്ച് സമനിലയുമായി പോയിന്റ് പട്ടികയിൽ ഒന്നാമനായി നിൽക്കുമ്പോൾ ഏതൊരു ബ്ലാസ്റ്റേഴ്സ് ആരാധകനും കൊതിക്കുന്നുണ്ട് ഈ വർഷത്തെ കിരീടം. അവരുടെ ആഗ്രഹം നിറവേറ്റാൻ ഈ ടീമിന് സാധിക്കും. ഇവർക്കേ സാധിക്കൂ!.\nDespite topping the points table of the Indian Super League, we should not make any big announcements and move withasense of purpose without giving up humility: Kerala Blasters coach Ivan Vukomanovic.\nTAGS :topper points table Indian Super League big announcements Kerala Blasters coach Ivan Vukomanovic humble


സാമ്പത്തിക തട്ടിപ്പ് കേസുമായി ബന്ധപ്പെട്ട് പാലാ എം എല് എ മാണി സി കാപ്പന് സുപ്രീംകോടതി നോട്ടീസ്. - Eye Witness News India\nസാമ്പത്തിക തട്ടിപ്പ് കേസുമായി ബന്ധപ്പെട്ട് പാലാ എം എല് എ മാണി സി കാപ്പന് സുപ്രീംകോടതി നോട്ടീസ്.\nMay 13, 2022 News Editor #1\nസാമ്പത്തിക തട്ടിപ്പ് കേസുമായി ബന്ധപ്പെട്ട് പാലാ എം എല് എ മാണി സി കാപ്പന് സുപ്രീംകോടതി നോട്ടീസ്. മുംബൈ വ്യവസായി ദിനേശ് മേനോന് നല്‍കിയ ഹര്‍ജിയിലാണ് നോട്ടീസ് നൽകിയിരിക്കുന്നത്. ചീഫ് ജസ്റ്റിസ് എന് വി രമണ അധ്യക്ഷനായ ബെഞ്ചാണ് നോട്ടീസ് അയച്ചത്.\nകണ്ണൂര് വിമാനത്താവളത്തിന്റെ ഓഹരി നല്‍കാമെന്ന് വാഗ്ദാനം നല്‍കി 3.25 കോടി രൂപ തട്ടി എന്ന ദിനേശ് മേനോന്റെ പരാതിയില് എറണാകുളം ജുഡീഷ്യല് മജിസ്‌ട്രേറ്റ് ഫസ്റ്റ് ക്ലാസ് കോടതി കേസ് രജിസ്റ്റര് ചെയ്തിരുന്നു. വഞ്ചന, ഗൂഢാലോചന എന്നീ കുറ്റങ്ങള് ചുമത്തിയാണ് കേസ് എടുത്തത്. എന്നാൽ ഈ കേസിലെ നടപടികൾ ഹൈക്കോടതി സ്റ്റേ ചെയ്തു. ഈ സ്റ്റേ നീക്കണമെന്ന് ആവശ്യപ്പെട്ടു ദിനേശ് മേനോൻ സുപ്രീം കോടതിയിൽ നൽകിയ ഹർജിയിലാണ് ഇപ്പോൾ നോട്ടീസ് അയച്ചത്.


സാമ്പത്തിക വര്‍ഷത്തിന്റെ ഒന്നാംപാദം 139.07 കോടി രൂപ നഷ്ടം രേഖപ്പെടുത്തി ടിവിഎസ് - Malayalam DriveSpark\n6 min ago 2021 സ്ട്രീറ്റ്‌ഫൈറ്റര് V4, V4S മോഡലുകളെ വെളിപ്പെടുത്തി ഡ്യുക്കാട്ടി; അടുത്ത വര്‍ഷം ഇന്ത്യയിലേക്കും\nസാമ്പത്തിക വര്‍ഷത്തിന്റെ ഒന്നാംപാദം 139.07 കോടി രൂപ നഷ്ടം രേഖപ്പെടുത്തി ടിവിഎസ്\nPublished: Wednesday, July 29, 2020, 20:14 [IST]\n2020-21 സാമ്പത്തിക വര്‍ഷത്തില് 139.07 കോടിയുടെ നഷ്ടം റിപ്പോര്‍ട്ട് ചെയ്ത് നിര്‍മ്മാതാക്കളായ ടിവിഎസ്. കഴിഞ്ഞ വര്‍ഷം ഇതേ പാദത്തില് കമ്പനി നികുതിക്കു ശേഷമുള്ള ലാഭം 142.3 കോടി രൂപയായിരുന്നു.\nകമ്പനിയുടെ വരുമാനം 67.96 ശതമാനം ഇടിഞ്ഞതായും റിപ്പോര്‍ട്ടില് പറയുന്നു. കൊറോണ വൈറസും ലോക്ക്ഡൗണും മൂലം ബ്രാന്‍ഡിന്റെ വില്‍പനയും ഉത്പാദനവും നിര്‍ത്തിവെച്ചിരുന്നതും പ്രതിസന്ധി സൃഷ്ടിച്ചെന്ന് കമ്പനി അറിയിച്ചു.\nവില്‍പ്പനയുടെ കാര്യത്തിലും കമ്പനി കുത്തനെ ഇടിഞ്ഞു. 2020 ജൂണ് അവസാനിച്ച പാദത്തില് കമ്പനിയുടെ മൊത്തം ഇരുചക്രവാഹന വില്‍പ്പന 2.55 ലക്ഷം യൂണിറ്റായിരുന്നു. എന്നാല് 2019 ജൂണ് അവസാനിച്ച പാദത്തില് ഇത് 8.84 ലക്ഷം യൂണിറ്റ് വില്‍പ്പന നടന്നിരുന്നതായും കമ്പനി അറിയിച്ചു.\n2021 സാമ്പത്തിക വര്‍ഷത്തിലെ ആദ്യപാദത്തിലെ മോട്ടോര്‍സൈക്കിള് വില്‍പ്പന 1.19 ലക്ഷം യൂണിറ്റായിരുന്നു. എന്നാല് കഴിഞ്ഞ വര്‍ഷം ഇതേ കാലയളവില് 4.17 ലക്ഷം യൂണിറ്റുകള് രജിസ്റ്റര് ചെയ്തു. ഈ പാദത്തില് കമ്പനിയുടെ സ്‌കൂട്ടര് വില്‍പ്പന 0.82 ലക്ഷം യൂണിറ്റായിരുന്നു. രണ്ടാം പാദത്തിലെ 2.95 ലക്ഷം യൂണിറ്റായിരുന്നു ഇത്.\nഈ സാമ്പത്തിക വര്‍ഷത്തിലെ മൊത്തം കയറ്റുമതി 0.81 ലക്ഷം യൂണിറ്റായിരുന്നു. കഴിഞ്ഞ വര്‍ഷം ഇതേ കാലയളവില് ഇത് 2.09 ലക്ഷം യൂണിറ്റായിരുന്നു. കഴിഞ്ഞ വര്‍ഷം ഇതേ പാദത്തില് വിറ്റ 0.40 ലക്ഷം യൂണിറ്റുകളെ അപേക്ഷിച്ച് ഈ വര്‍ഷം മൊത്തം 0.12 ലക്ഷം ത്രീ വീലറുകള് വിറ്റു.\n''പ്രാദേശിക ലോക്ക്ഡൗണുകള് ഒഴികെയുള്ള മാര്‍ക്കറ്റ് ഇപ്പോള് തുറന്നിരിക്കുകയാണ്. ആഭ്യന്തര റീട്ടെയിലുകളിലും അന്താരാഷ്ട്ര വിപണികളിലും നല്ല മുന്നേറ്റത്തിന് ഞങ്ങള് സാക്ഷ്യം വഹിക്കുകയാണ്. കമ്പനി സ്വീകരിച്ച നിരവധി നടപടികള് വിതരണ ശൃംഖലയിലെ തടസ്സങ്ങളെ മറികടക്കാന് സഹായിച്ചു. ജൂണ് അവസാനത്തോടെ പ്രവര്‍ത്തനങ്ങള് സ്ഥിരപ്പെടുത്തുകയാണ് ലക്ഷ്യമിടുന്നതെന്നും കമ്പനി പുറത്തിറക്കിയ പ്രസ്താവനയില് അറിയിച്ചു.\nബ്രാന്‍ഡില് നിന്നുള്ള മറ്റ് വാര്‍ത്തകള് പരിശോധിക്കുകയാണെങ്കില് 2020 ജൂലൈ 31 വരെ മോഡലുകള്‍ക്ക് വാറണ്ടിയും സൗജന്യ സര്‍വീസും നിര്‍മ്മാതാക്കള് നീട്ടി നല്‍കിയിട്ടുണ്ട്.\nTVS Registered Loss Of Rs 139.07 Crore In First Quarter Of Financial Year 2021. Read in Malayalam.


ചിലര്‍ക്കു 'പൊന്നോണം, നിന്നോണം, കിടന്നോണം' പാവങ്ങള്‍ക്ക് നന്നായി 'കരഞ്ഞോണം!' - Sathyadeepam\n|^| Home -> Pangthi -> കാഴ്ചപ്പാടുകൾ -> ചിലര്‍ക്കു ‘പൊന്നോണം, നിന്നോണം, കിടന്നോണം’ പാവങ്ങള്‍ക്ക് നന്നായി ‘കരഞ്ഞോണം!’\nഓണത്തിനു നാം കേട്ട പൂവിളികള് മറന്നുവോ? മൊബൈല് കമ്പനികള് മാടിവിളിച്ചു: ‘ഫോണോണം.” കാര് ഡീലര്‍മാര് ലക്ഷങ്ങള് ഡിസ്കൗണ്ട് പ്രഖ്യാപിച്ചുകൊണ്ടു കാറിക്കരഞ്ഞു: “കാറോണം.” തുണിക്കടകള് ആര്‍ത്തുവിളിച്ചു: “തുണിയോണം.” ഹോട്ടലുകാര് പോലും നീട്ടിവിളിച്ചു: “നന്നായി തിന്നോണം.” സ്വര്‍ണ്ണക്കടകള് വള കിലുക്കി പാടി: പൊന്നോണം. സര്‍ക്കാര് ജോലിക്കാരും മാസവരുമാനക്കാരും ആടിപ്പാടി: “അവധിയോണം.” കിടക്ക വില്‍ക്കുന്നവര് പൊളിച്ചു: “നന്നായി കിടന്നോണം” എന്നായിരുന്നു പരസ്യം.\nവയറ് നിറച്ചുണ്ട്, ടെലിവിഷനിലെ ഓണസിനിമകളും പുതിയ ഡി.വി.ഡി സിനിമകളും കണ്ട് ആഹ്ലാദിച്ച മലയാളികളില് ചിലരെങ്കിലും ഓണത്തിമിര്‍ക്കല് കഴിയാവുന്നത്ര കുറച്ച് അടുത്തും അകലെയുമുള്ള ഇല്ലാപ്പാവങ്ങള്‍ക്കൊപ്പം ഓണമുണ്ടു. മെഗാസ്റ്റാര് മമ്മൂട്ടിപോലും ഓണദിനത്തില് കഴിയാവുന്നത്ര ദുരിതാശ്വാസ ക്യാമ്പുകള് കയറിയിറങ്ങി. സങ്കടപ്പെട്ടിരിക്കുന്നവരെ ചിരിപ്പിക്കാന് കോമഡിക്കാരനായ രമേഷ് പിഷാരടിയെയും ഒപ്പം കൂട്ടി. പല ഇടവകപള്ളികളിലെ യുവജന കൂട്ടായ്മകളും പുതുവസ്ത്രങ്ങളും ഭക്ഷണപായ്ക്കറ്റുകളുമായി പ്രളയബാധിത പ്രദേശങ്ങളിലേക്കു പ്രത്യേക വണ്ടികളില് പോയി ദുരിതബാധിതരെ ആശ്വസിപ്പിച്ചു.\nഇതില്‍നിന്നെല്ലാം ഭരിക്കുന്നവര് ഒരു കാര്യം മനസ്സിലാക്കേണ്ടതുണ്ട്. നന്മ ചെയ്യാന് ദൈവം സൃഷ്ടിച്ച കരങ്ങള് കുറുകിപ്പോയിട്ടില്ല. സഹോദരങ്ങളുടെ നിലവിളി കേള്‍ക്കാനാവാത്തവിധം ദൈവം നമുക്കു നല്കിയ ചെവികള് മന്ദീഭവിച്ചിട്ടുമില്ല. അപ്പോള് ഭരണകര്‍ത്താക്കളും രാഷ്ട്രീയപാര്‍ട്ടികളും ചെയ്യേണ്ട കാര്യം ഒന്നു മാത്രം: “നന്മ ചെയ്യാന് സന്നദ്ധതയുള്ളവരെ. എല്ലാ രാഷ്ട്രീയഭേദങ്ങളും മറന്ന് ഏകോപിപ്പിക്കുക!”\nഎന്തുകൊണ്ട്, രാഷ്ട്രീയ, സമുദായ, സാംസ്കാരികനായകന്മാരെ ഇതിനായി ഏകോപിപ്പിക്കാന് ഭരണ-പ്രതിപക്ഷകക്ഷികള്‍ക്കു കഴിയുന്നില്ല? എല്ലാ പ്രളയബാധിതരുടെയും രക്തത്തിനു ചുവപ്പും കണ്ണീരിനു ജലവര്‍ണവുമാണെന്നു നമുക്കറിയാം. എന്നിട്ടും എന്തുകൊണ്ടു രാഷ്ട്രീയ മതസംഘടനകള്‍ക്കു കുറേക്കൂടി ഉത്സാഹത്തോടെ എല്ലാ ഭേദങ്ങളും മറന്ന് ഇല്ലാപ്പാവങ്ങളുടെ കണ്ണീരൊപ്പാനാകുന്നില്ല? ദുഃഖദുരിതങ്ങളില്‍പെടുന്നവരെ സഹായിക്കാന് കഴിയുന്നവര്, വെറുതെ ഒരു ശുഭ്രപതാക കയ്യിലേന്തിയാല് പോരേ? അതിനു പകരം എന്തിനു നല്ലതു ചെയ്യുമ്പോഴും പച്ച, ചുവപ്പ് കത്തിവേഷങ്ങള് ഉള്ളില് ഒളിച്ചുപിടിക്കണം?\nഎങ്കിലും ഓണദിനങ്ങളില് ചില മനുഷ്യരോടു നാം പറഞ്ഞുവോ, “നന്നായി കരഞ്ഞോണ”മെന്ന്? അങ്ങനെ ഓണത്തിനു “കരഞ്ഞോണ”മാഘോഷിച്ച ഒരു 93-കാരിയെക്കുറിച്ച് എടത്വയില്‍നിന്നൊരു വാര്‍ത്ത കേട്ടു. എടത്വായിലെ ജനമൈത്രി പൊലീസ് സ്റ്റേഷനിലായിരുന്നു ഒറ്റപ്പെട്ടുപോയ ത്രേസ്യാമ്മയുടെ ഓണസദ്യ. ഏഴു മക്കളും ജീവിച്ചിരുന്നിട്ടും ത്രേസ്യാമ്മ ഓണത്തിന് ഒറ്റപ്പെട്ടുപോയി. മക്കളെല്ലാം നാട്ടിലും വിദേശത്തുമായി നല്ല നിലയിലാണ്. അമ്മയെ എപ്പോഴുംകണ്ടുകൊണ്ടിരിക്കാന് വീട്ടിലും പുറത്തും മക്കള് ഫിറ്റ് ചെയ്ത സിസിടിവി ക്യാമറകളുണ്ട്. അമ്മ ‘കരഞ്ഞോണ’മാഘോഷിക്കുന്നതറിഞ്ഞ എടത്വാ പൊലീസ് അമ്മയെ മോചി പ്പിച്ചു. ഒരു ഉപദേശവും നല്കി: “ഇത്തരം ക്രൂരതകളരുത്.” പൊലീസ് എത്തിയിരുന്നില്ലെങ്കില് കവി പാടിയതുപോലെ “അമ്മയുടെ മധുരം” ഉറുമ്പുകളും പാറ്റകളും എലികളുമെല്ലാം കൂടുതല് രുചിച്ചറിഞ്ഞേനെ.\nഇനി സര്‍ക്കാര് വക ‘കരഞ്ഞോണം’ ആശംസ കിട്ടിയ ചിലരുണ്ട്. * ഇക്കൂട്ടത്തില് ആദ്യ ത്തെ പേരുകാര് സംസ്ഥാനത്തെ അതീവ ദരിദ്രരാണ്. റേഷന് കടകള് വഴിയുള്ള സൗജന്യ ഓണക്കിറ്റുകള് ഇത്തവണ സര്‍ക്കാര് നല്കിയില്ല. പണമില്ലെന്നായിരുന്നു കാരണം പറഞ്ഞത്. * 2017-ലെ പ്രളയകാലത്തുണ്ടായ നഷ്ടപരിഹാരമായി കര്‍ഷകര്‍ക്കു നല്കാനുള്ള 80 കോടി രൂപ ഓണത്തിനു നല്കിയില്ല. * ഉരുള് പൊട്ടിയ പുത്തുമലയിലെ 53 കുടുംബങ്ങള്‍ക്കു സാങ്കേതികതടസ്സം പറഞ്ഞു പ്രളയസഹായമായി 10,000 രൂപ ഓണം കഴിഞ്ഞിട്ടും നല്കിയില്ല. *ബിഎസ്എന്‍എല് ജോലിക്കാര്‍ക്ക് ഓണം കഴിഞ്ഞു സെപ്തംബര് 18-ന് ശമ്പളം കൊടുക്കുമെന്നു പറഞ്ഞിരുന്നു. കിട്ടിയോ എന്നറിയില്ല. ഏതായാലും അതേ കമ്പനിയിലെ 6000 കരാര് ജോലിക്കാര്‍ക്ക് ഏഴു മാസമായി ശമ്പളമില്ല. ഇതിനിടെ ശമ്പളക്കുടിശികപോലും നല്കാതെ കമ്പനി 2000 പേരെ പിരിച്ചുവിടുകയും ചെയ്തു. *മൂലമ്പിള്ളിയില് നിന്നു പത്തു വര്‍ഷംമുമ്പു കുടിയിറക്കിയ 316 കടുംബങ്ങള് ഇന്നും പട്ടിണിയിലാണ്. പകരം സ്ഥലം, വീട് തുടങ്ങിയ വാഗ്ദാനങ്ങള് പാലിച്ചില്ലെന്നു മാത്രമല്ല, 2013 മുതല് സര്‍ക്കാര് നല്കിവന്ന വീട്ടുവാടകയും ഇപ്പോള് മുടങ്ങിയിരിക്കുന്നു. * സംസ്ഥാന വെയര് ഹൗസിംഗ് കോര്‍പ്പറേഷനില് നിന്നു വിരമിച്ച 200-ലേറ പേര്‍ക്കു കോര്‍പ്പറേഷന് പെന്‍ഷന് കുടിശിക ഇപ്പോഴും തടഞ്ഞുവച്ചിരിക്കുന്നു. 2003-ല് കോടതി ഉത്തരവിട്ടു, പണം നല്കാന്. കോര്‍പ്പറേഷന് സ്ഥിരം പല്ല വി പാടുന്നു; പണമില്ല! നമ്മുടെ ഭരണസംവിധാനത്തിലെ മനുഷ്യപ്പറ്റില്ലാത്തവരുടെ കൊടും ക്രൂരതയുടെ കറുത്ത വൃത്തങ്ങളില് വര്‍ണങ്ങളില് കുടുങ്ങിപ്പോയവരോടു ശമ്പളവും ബോണസും വാങ്ങി കുമ്പ നിറച്ച ഭരണവേതാളങ്ങള് ഓണദിനങ്ങളില് പറഞ്ഞത് ഇതുതന്നെ: “നന്നായി കരഞ്ഞോണം!”\nവാലറ്റക്കുറി: 2019 ആഗസ്റ്റിലെ പ്രളയദിനങ്ങളില് കേരളം കുടിച്ചത് 1229 കോടി രൂപയുടെ മദ്യം. പുരയ്ക്കു മീതെ വെള്ളം വന്നാലും അതുക്കും മേലെ കുപ്പി, അല്ലേ?


ഫയൽ മാനേജറിനൊപ്പം ഡ്രോപ്പ്ബോക്സും ലിബ്രെ ഓഫീസും ഓൺലൈനിൽ\nDropBox and LibreOffice\n- DropBox-ൽ നിന്ന് doc ppt, xls ഫയലുകൾ ലഭ്യമാക്കുക.\n- DropBox-ൽ നിന്ന് പ്രമാണങ്ങൾ എഡിറ്റ് ചെയ്യുക.\n- DropBox-ൽ നിന്ന് പ്രമാണങ്ങൾ ഡൗൺലോഡ് ചെയ്യുക.\n- DropBox അക്കൗണ്ടുകളിൽ സ്ഥിതി ചെയ്യുന്ന Microsoft Excel സ്‌പ്രെഡ്‌ഷീറ്റുകൾ എഡിറ്റ് ചെയ്യുക.\n- DropBox അക്കൗണ്ടുകളിൽ സ്ഥിതി ചെയ്യുന്ന Microsoft Word പ്രമാണങ്ങൾ എഡിറ്റ് ചെയ്യുക.\n- DropBox അക്കൗണ്ടുകളിൽ സ്ഥിതി ചെയ്യുന്ന Microsoft Powerpoint സ്ലൈഡുകൾ എഡിറ്റ് ചെയ്യുക.\nWord, xls, ppt ഫയലുകൾ എന്നിവ സൃഷ്‌ടിക്കുന്നതിന് ഫയൽ മാനേജറുമായി ഓൺലൈനിൽ Libreoffice നിന്ന് ഓഫീസ് ഓൺലൈൻ സംവിധാനങ്ങൾ


ശബരിമല വിഷയത്തിലെ പാർട്ടി നിലപാട് ശരി; കുറ്റ്യാടിയിലെ തിരുത്ത് ജനാഭിപ്രായം മാനിച്ച്\nകടകംപള്ളിയുടെ മാപ്പ് എന്തിനെന്നറിയില്ല, ശബരിമലയില് സിപിഎം നിലപാട് ശരിയെന്ന് യെച്ചൂരി\n17 Mar, 2021, 6:09 am\nശബരിമല യുവതീ പ്രവേശനവുമായി ബന്ധപ്പെട്ട് ഉണ്ടായ സംഭവങ്ങളിൽ ദേവസ്വം മന്ത്രി കടകംപള്ളി സുരേന്ദ്രന് ഖേദപ്രകടനം നടത്തിയ സംഭവത്തിൽ പ്രതികരിച്ച് സിപിഐഎം ജനറൽ സെക്രട്ടറി സീതാറാം യെച്ചൂരി. കടകംപള്ളി മാപ്പ് പറഞ്ഞത് എന്തിനെന്ന് അറിയില്ല. ശബരിമല വിഷയത്തിൽ പാര്‍ട്ടി സ്വീകരിച്ചത് ശരിയായ നിലപാട് തന്നെയാണെന്നും അദ്ദേഹം ഏഷ്യാനെറ്റ് ന്യൂസിനോട് പറഞ്ഞു.\nഭരണഘടന പറയുന്ന തുല്ല്യതയാണ് പാർട്ടി നയമെന്നും യെച്ചൂരി പറഞ്ഞു. മകന്‍റെ കേസിന്‍റെ പേരിലല്ല കോടിയേരി പാര്‍ട്ടി സെക്രട്ടറി സ്ഥാനത്ത് നിന്ന് മാറിനിന്നത്. ആരോഗ്യനില അനുസരിച്ച് കൊടിയേരിയുടെ മടങ്ങി വരവ് തീരുമാനിക്കും . വിഭാഗീയതയ്ക്കെതിരെ സിപിഎം കേരളം ഘടകം ജാഗ്രത പാലിക്കണമെന്നും യെച്ചൂരി പറഞ്ഞു. പാര്‍ട്ടി അധികാരത്തില് എത്തിയാല് പിണറായി തന്നെ മുഖ്യമന്ത്രിയാകും. വനിതാ പ്രാതിനിധ്യം ഉറപ്പാക്കാന് ഭാവിയില് നടപടിയുണ്ടാകുമെന്നും യെച്ചൂരി പറഞ്ഞു.\nജനാഭിപ്രായം മാനിച്ചാണ് കുറ്റ്യാടിയിൽ തീരുമാനം തിരുത്തിയത്. പ്രകടനത്തിന് ശേഷം പാർട്ടി തീരുമാനം മാറ്റുന്നത് ആദ്യമായല്ല. പൊതുജനാഭിപ്രായത്തിന് വഴങ്ങുന്നതില് തെറ്റില്ല. തോമസ് ഐസക്കിനുൾപ്പടെ സീറ്റ് നല്‍കാത്ത വിഷയത്തില് പാർട്ടി പരിശോധന നടത്തേണ്ടതില്ല. രാജ്യസഭയില് നിന്ന് താന് മാറിയത് ടേം വ്യവസ്ഥയുടെ അടിസ്ഥാനത്തിലാണ്, നേതാക്കൾക്ക് രണ്ടുടേം വ്യവസ്ഥ നിർബന്ധമാക്കിയതിൽ തെറ്റില്ലെന്നും യെച്ചൂരി വിശദീകരിച്ചു.


ഉറങ്ങുന്നതിനു മുമ്പ് ഇത് തേച്ചാൽ ലഭിക്കുന്ന മാറ്റങ്ങൾ... അത്ഭുതപ്പെടുത്തുന്ന റിസൾട്ട്...\nമുടി നല്ല രീതിയിൽ വളരണം. മുടിക്ക് നല്ല ബലം ആരോഗ്യം എന്നിവ ലഭിക്കണം എന്നെല്ലാം ആഗ്രഹിക്കുന്നവരാണ് എല്ലാവരും. എന്നാൽ തികച്ചും വ്യത്യസ്തമായ അവസ്ഥയാണ് കാണാൻ കഴിയുക. മുടിക്ക് തീരെ ഉള്ള് ഇല്ലാത്ത അവസ്ഥ. മുടി പൊട്ടി പോകുന്ന അവസ്ഥ മുടി കൊഴിഞ്ഞു പോകുന്ന അവസ്ഥ താരൻ പ്രശ്നങ്ങൾ കഷണ്ടി കയറുക തുടങ്ങിയ നിരവധി ബുദ്ധിമുട്ടുകൾ പലപ്പോഴും അലട്ടാറുണ്ട്.\nഇത്തരത്തിലുള്ള പ്രശ്നങ്ങൾ മാറ്റിയെടുക്കാൻ വേണ്ടി പല തരത്തിലുള്ള കെമിക്കലുകൾ ഉപയോഗിക്കുന്നവരും കുറവല്ല. ഇത്തരത്തിലുള്ള പ്രശ്നങ്ങൾ എങ്ങനെ മാറ്റിയെടുക്കാം പരിഹരിക്കാൻ തുടങ്ങിയ കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്. നാടൻ രീതിയിൽ തന്നെ ഇത്തരത്തിലുള്ള പ്രവർത്തനങ്ങൾക്ക് ഇനി പരിഹാരം കാണാം. മുടിയിൽ ഉണ്ടാകുന്ന എല്ലാ ബുദ്ധിമുട്ടുകളും.\nവളരെ പെട്ടെന്ന് മാറ്റിയെടുക്കാൻ സഹായകരമായചില കാര്യങ്ങളാണ് ഇവിടെ പറയുന്നത്. മുടി ഡ്രൈ ആയി ഇരിക്കുക മുടി സോഫ്റ്റ് അല്ല ഇത്തരത്തിലുള്ള എല്ലാ പ്രശ്നങ്ങൾക്കും പരിഹാരം കാണാൻ സഹായിക്കുന്ന ചില കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്. ചെറു ചണവിത്ത് ഉപയോഗിച്ച് ചെയ്യാൻ കഴിയുന്ന ഒന്നാണ് ഇത്. ഇത് എങ്ങനെ തയ്യാറാക്കാം.\nഉപയോഗിക്കാമെന്ന് താഴെ പറയുന്നുണ്ട്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nപല്ലുവേദന എളുപ്പത്തിൽ മാറ്റാം… നിസ്സാരമായി പരിഹരിക്കാം…


In holy union: Bollywood directors and their muses - Malayalam Filmibeat\n| Published: Wednesday, April 23, 2014, 14:34 [IST]\nവിവാഹ വാര്‍ത്തകള് ബോളിവുഡില് എപ്പോഴും ചൂടേറിയ ചര്‍ച്ചകള്‍ക്കാഴ് വഴി തെളിയ്ക്കുന്നത്. താരങ്ങള് സ്വന്തം പങ്കാളിയെ സിനിമയില് നിന്ന് കണ്ടെത്തുന്നത് പതിവാണ്. എന്നാല് നായകന്‍മാരേയും സഹനടന്‍മാരെയുമൊക്കെ ഉപേക്ഷിച്ച് നിര്‍മ്മാതക്കളെയും സംവിധാ.യകരെയും സ്വന്തമാക്കിയ ബോളിവുഡിലെ മുന്‍നിര താരങ്ങള് ഒട്ടേറെയാണ്. ഏറെ നാളത്തെ ബന്ധത്തിനൊടുവിലാണ് ഇത്തരത്തില് പലബന്ധങ്ങളും വിവാഹത്തില് അവസാനിയ്ക്കുന്നത്\nഇഷ്ടപ്പെട്ട സംവിധായകനെ വിവാഹം കഴിയ്ക്കുന്നതിനാല് ഭര്‍ത്താവില് നിന്ന് ഒളിച്ചോടിയ നടിയും ബോളിവുഡില് ഉണ്ട്. വിവാഹനിശ്ചയം കഴിഞ്ഞിട്ടും ജീവിതാവസാനം വരെ കാമുകിയായ നായികയെ ജീവിതത്തിലേക്ക് കൂട്ടാന് കഴിയാത്ത നിര്‍ഭാഗ്യവാനായ സംവിധായകനും ബോളിവുഡില് ഉണ്ട്. ബോളിവുഡിലെ അത്തരം ചില വിവാഹങ്ങളും വിവാഹ വിശേഷങ്ങളും.....\nദേര എന്ന സിനിമയുടെ സെറ്റില് വച്ചാണ് നടി മീന കുമാരിയുടേയും സംവിധായകന് കമാര് അമ്‌റോഹിയുടേയും ബഌക്ക് ആന്റ് വൈറ്റ് പ്രണയകഥ തുടങ്ങുന്നത്. 1952 പ്രണയദിനത്തില് ഇവര് വിവാഹിതരായി എന്നാല് പിന്നീട് വേര് പിരിഞ്ഞു\nനടനും നിര്‍മ്മാതാവും സംവിധായകനുമായ വിനോദ് മെഹ്‌റയ്‌ക്കൊപ്പം ഒളിച്ചോടുകയായിരുന്നു നടി ബിന്ധ്യ ഗോസ്വാമി. ഭര്‍ത്താവ് ജെപി ദത്തയെ ഉപേക്ഷിച്ചാണ് ഇവര് മെഹ്‌റയ്‌ക്കൊപ്പം ജീവിതമാരംഭിച്ചത്.\nനിര്‍മ്മാതാവും സംവിധായകനുമായ മന്‍മോഹന് ദേശായിയുമായി 1992 ലാണ് നന്ദയുടെ വിവാഹ നിശ്ചയം നടന്നത്. എന്നാല്2വര്‍ഷങ്ങള് കഴിഞ്ഞിട്ടും ഇവര് വിവാഹം കഴിച്ചില്ല. 1994 ല് മോന്‍ഹോമഹന് ദേശായി ടെറസിലെ വാട്ടര് ടാങ്കിന് മുകളില് നിന്ന് താഴേയ്ക്ക് ചാടി ആത്മഹത്യ ചെയ്തു\n1992 ലാണ് നിര്‍മ്മതാവായ സജീദ് ദിവ്യ ഭാരതിയെ വിവാഹം കഴിയ്ക്കുന്നത്. 1993 ല് തന്റെ പത്തൊമ്പതാമത്തെ വയസില് വീടിന്റെ അഞ്ചാംനിലയില് നിന്ന് താഴേയ്ക്ക് വീണ് ഇവര് മരിച്ചു\nമിഥുന് ചക്രവര്‍ത്തിയുമായുള്ള ബന്ധം തകര്‍ന്നതിന് ശേഷമാണ് ശ്രീദേവി ബോണി കപൂറിനെ പ്രണയിച്ചത്. 1996ല് ഇവര് വിവാഹിതരായി\nസംവിധായകനും നിര്‍മ്മാതാവുമായ അനുരാഗ് കശ്യപ് നടിയായ കല്‍ക്കി കൊച്ച്‌ലിനെ 2011 ലാണ് വിവാഹം കഴിച്ചത്. ദക്ഷിണേന്ത്യന് രീതിയിലായിരുന്നു വിവാഹം\nബിസിനസുകാരനും ചലച്ചിത്ര നിര്‍മ്മാതവുമായ ആദിത്യ റോയ് കപൂറാണ് വിദ്യ ബാലന്റെ മനം കവര്‍ന്നത്. സൗത്ത് ഇന്ത്യന്, പപഞ്ചാബി സ്റ്റൈലിലായിരുന്നു ഇവരുടെ വിവാഹം\nനിര്‍മ്മതാവും സംവിധായകനുമായ ആദിത്യ ചോപ്രയുമായി റാണി പ്രണയത്തിലാണെന്ന് ഏറെ നാളായി ഗോസിപ്പുകള് ഉണ്ടായിരുന്നു. ഗോസിപ്പുകള്‍ക്ക് വിരാമമിട്ട് 2014 ഏപ്രില് 21 ന് ഇറ്റലിയില് വച്ച് ഇവര് വിവാഹിതരായി.\nRead more about: bollywood director producer sridevi vidya balan rani mukherjee bony kapoor ബോളിവുഡ് സംവിധായകന് നിര്‍മ്മാതാവ് ശ്രീദേവി വിദ്യ ബാലന് റാണി മുഖര്‍ജി ബോണി കപൂര്\nIn holy union: Bollywood directors and their muses\nStory first published: Wednesday, April 23, 2014, 14:34 [IST]


actor dileep Canadian Tharavu Retitled As Two Countries - Malayalam Filmibeat\nദിലീപിന്റെ കനേഡിയന് താറാവ് പോയി ടു കണ്‍ട്രീസ് ആയി..\n| Published: Thursday, August 6, 2015, 15:58 [IST]\nനടന് ദിലീപും മംമ്ത മോഹന്‍ദാസും വീണ്ടും ഒന്നിക്കുന്ന കനേഡിയന് താറാവിന്റെ പേര് മാറ്റി. ടു കണ്‍ട്രീസ് എന്നാണ് ചിത്രത്തിന്റെ പുതിയ പേര്. പേര് മാറ്റാനുണ്ടായ കാരണം അണിയറപ്രവര്‍ത്തകര് വ്യക്തമാക്കിയിട്ടില്ല. ഷാഫിയാണ് ചിത്രം സംവിധാനം ചെയ്യുന്നത്. ഷാഫിയുടെ സഹോദരന് റാഫിയുടേതാണ് തിരക്കഥ.\nചിത്രത്തില് ന്യൂജനറേഷന് താരം നമിതാ പ്രമോദ് അതിഥിവേഷത്തില് എത്തുന്നുണ്ട്. ദിലീപും മംമ്തയും ചേര്‍ന്നഭിനയിച്ച മൈ ബോസ് ജനശ്രദ്ധയാകര്‍ഷിച്ച സിനിമയായിരുന്നു. അരികെ എന്ന ചിത്രത്തിലും ഇരുവരും ഒന്നിച്ചഭിനയിച്ചിട്ടുണ്ട്. ദിലീപിന്റെ അടുത്തിടെ ഇറങ്ങിയ സിനിമകളെല്ലാം എട്ടുനിലയില് പൊട്ടിയിരുന്നു. എന്നാല് ടു കണ്‍ട്രീസ് എന്ന ചിത്രത്തെ പ്രതീക്ഷയോടെയാണ് ആരാധകര് കാണുന്നത്.\nമൈ ബോസ് എന്ന ചിത്രത്തോട് ചെറിയ രീതിയിലുള്ള സാമ്യം ടു കണ്‍ട്രീസിനുണ്ട്. പണക്കാരനായ നായകന് കാനഡയില് പോയി മലയാളി യുവതിയെ വിവാഹം കഴിക്കുകയും പിന്നീട് അവരുടെ ജീവിതത്തിലുണ്ടാകുന്ന രസകരമായ അനുഭവങ്ങളുമാണ് ചിത്രത്തിന്റെ പ്രമേയം.\nമുകേഷ് ഇതില് മറ്റൊരു പ്രധാന വേഷം കൈകാര്യം ചെയ്യുന്നുണ്ട്. വിനയ പ്രസാദ്, സാറ, സുരാജ് വെഞ്ഞാറമ്മൂട്, അശോകന്, ഷാജു ലെന തുടങ്ങിവരാണ് മറ്റ് താരങ്ങള്. ദിലീപ് ഷാഫി കൂട്ടുക്കെട്ടില് ഒരുങ്ങിയ ഹിറ്റ് ചിത്രമായിരുന്നു മേരിക്കുണ്ടൊരു കുഞ്ഞാട്.\nRead more about: dileep two countries mamta mohandas shafi namitha pramod film malayalam ദിലീപ് ടു കണ്‍ട്രീസ് മംമ്ത മോഹന്‍ദാസ് ഷാഫി നമിത പ്രമോദ് സിനിമ മലയാളം\nDileep starrer upcoming movie Canadian Tharavu is retitled as Two Countries.\nStory first published: Thursday, August 6, 2015, 15:58 [IST]


Malayalam News: [www.keralites.net] à´àµà´¯à´¾à´¨àµâà´¸à´±à´¿à´¨àµâ à´à´¾à´°à´£à´ à´à´±à´¿ à´ªàµà´¡à´±àµ? à´à´¶à´àµà´ à´ªà´à´°àµà´¨àµà´¨àµ\n[www.keralites.net] à´àµà´¯à´¾à´¨àµâà´¸à´±à´¿à´¨àµâ à´à´¾à´°à´£à´ à´à´±à´¿ à´ªàµà´¡à´±àµ? à´à´¶à´àµà´ à´ªà´à´°àµà´¨àµà´¨àµ\nഅടുത്തിടെ കേരളത്തില് പ്രശസ്‌തമായ ഒരു കറി പൗഡര് ബ്രാന്‍ഡ് റെയ്‌ഡ് ചെയ്‌തത് വന് വാര്‍ത്തയായി മാറിയിരുന്നു. കയറ്റുമതിയ്‌ക്കായി സൂക്ഷിച്ചിരുന്ന കറി പൗഡര് പാക്കറ്റുകള് റെയ്‌ഡില് പിടിച്ചെടുത്ത് നശിപ്പിച്ചതായും റിപ്പോര്‍ട്ടുകളുണ്ടായിരുന്നു. കറി പൗഡര് നിര്‍മ്മിക്കുന്ന നെല്ലിയാംപേട്ടയിലുള്ള ഫാക്‌ടറിയാണ് റെയ്‌ഡ് ചെയ്‌തത്. റെയ്‌ഡില് ഗള്‍ഫിലേക്ക് കയറ്റുമതി ചെയ്യാന് സൂക്ഷിച്ചിരുന്ന പാക്കറ്റുകളാണ് പിടിച്ചെടുത്ത് നശിപ്പിച്ചത്.\nകറി പൗഡറില് ക്യാന്‍സറിന് കാരണമായ സുഡാന് എന്ന രാസവസ്‌തു വന്‍തോതില് അടങ്ങിയിട്ടുള്ളതായി കണ്ടെത്തിയിരുന്നതായാണ് സൂചന. സ്‌പൈസസ് ബോര്‍ഡിലെ ഉന്നത ഉദ്യോഗസ്ഥരാണ് റെയ്‌ഡിന് നേതൃത്വം നല്‍കിയത്. ഈ കറി പൗഡര് ബ്രാന്‍ഡില് അടങ്ങിയിട്ടുള്ള സുഡാന് മാരകമായ ആരോഗ്യ പ്രശ്‌നങ്ങള്‍ക്ക് കാരണമാകുമെന്ന് ഈ രംഗത്തെ വിദഗ്‌ദ്ധരും അഭിപ്രായപ്പെട്ടിരുന്നു. ഇതേ വിഷയത്തെക്കുറിച്ച് വ്യാപകമായ ചര്‍ച്ചകളാണ് ഓണ്‍ലൈനില് അരങ്ങേറിയത്.\nഎന്നാല് കറി പൗഡര് റെയ്‌ഡു ചെയ്‌ത് നശിപ്പിച്ച വാര്‍ത്ത ഞെട്ടലോടെയാണ് ഗള്‍ഫിലെ മലയാളികള് കേട്ടത്. കാരണം വര്‍ഷങ്ങളായി ഇതേ ബ്രാന്‍ഡില്‍പ്പെട്ട കറി പൗഡറാണ് അവിടെ ഉപയോഗിച്ചുവരുന്നത്. കേരളത്തില് നിന്നുള്ള ബ്രാന്‍ഡായതിനാല് ഏറെ വിശ്വാസ്യതയോടെയാണ് അവര് ഇത് ഉപയോഗിച്ചുവന്നത്. എന്നാല് ഇതേ കറി പൗഡറില് ക്യാന്‍സറിന് കാരണമായ സുഡാന് എന്ന രാസവസ്‌തു അടങ്ങിയിട്ടുണ്ടെന്ന വാര്‍ത്ത ഗള്‍ഫ് മലയാളികളെ ആശങ്കയിലാഴ്‌ത്തിയിരിക്കുകയാണ്.\nഅതേസമയം തങ്ങള്‍ക്കെതിരെ ഇന്റര്‍നെറ്റിലെ സോഷ്യല് നെറ്റ്‌വര്‍ക്കിംഗ് സൈറ്റുകളില് പ്രചരിക്കുന്ന വാര്‍ത്ത അര്‍ദ്ധസത്യം മാത്രമാണെന്ന് കറി പൗഡര് ബ്രാന്‍ഡ് നിര്‍മ്മിക്കുന്ന കമ്പനി അധികൃതര് നേരത്തെ വ്യക്‌തമാക്കിയിരുന്നു. റെയ്‌ഡ് നടന്നു എന്നത് വാസ്‌തവമാണ്. എന്നാല് ക്യാന്‍സറിന് കാരണമാകുന്ന രാസവസ്‌തു അതില് അടങ്ങിയിട്ടുണ്ടെന്നത് പച്ചക്കള്ളമാണെന്നും കമ്പനി അധികൃതര് വ്യക്‌തമാക്കിയിരുന്നു. നവംബര് ഒമ്പതിന് നടന്ന റെയ്‌ഡിനെക്കുറിച്ച് കേരളത്തിലെ മാധ്യമങ്ങള് വാര്‍ത്ത നല്‍കയിരുന്നില്ല. ഇതേത്തുടര്‍ന്നാണ് ഇക്കാര്യം ഇന്റര്‍നെറ്റില് വ്യാപക ചര്‍ച്ചയായി മാറിയത്\nPosted by Neetha at 5:38 AM


ലക്ഷങ്ങള് വിലമതിക്കുന്ന ഹെറോയിന് പിടിച്ചെടുത്തു; രണ്ടുപേര് അറസ്റ്റില് :: Janmabhumi Daily\nTuesday 30 April 2013 10:29 pm IST\nആലുവ: ലക്ഷങ്ങള് വിലമതിക്കുന്ന ഹെറോയിനുമായി നൂറിലധികം പാക്കറ്റ് ഹെറോയിനും വ്യാജ തിരിച്ചറിയല് കാര്‍ഡുകളും പിടിച്ചെടുത്തു. ഇന്നലെ വെളുപ്പിന് ആലുവ എക്സൈസ് നര്‍ക്കോട്ടിക് സെല് സിഐ കെ.കെ.അനില് കുമാറും സംഘവുമാണ് ഹെറോയിന് പിടിച്ചെടുത്തത്.\nമൂവാറ്റുപുഴ കാവുംപടി റോഡിലെ നിര്‍മ്മാണത്തിലിരിക്കുന്ന ഫ്ലാറ്റില് പണിക്കായെത്തിയ മുര്‍ഷിദാബാദ് സ്വദേശികളായ മജി ബുല്‍ഹക്ക് (22), ജഹാംഗിര് (24) എന്നിവരാണ് പിടിയിലായത്. ഇടപാടുകാരെന്ന വ്യാജേനയെത്തിയ എക്സൈസ് സംഘം ഇവരില്‍നിന്നും ഹെറോയിന് വാങ്ങി. തുടര്‍ന്ന് ഇവരുടെ താമസസ്ഥലത്ത് നടത്തിയ പരിശോധനയില് കൂടുതല് പാക്കറ്റുകള് പിടികൂടുകയായിരുന്നു.\nജീവനക്കാര്‍ക്ക് താമസിക്കാനായി പണിത ഷെഡ്ഡില് കുടുംബസമേതമാണ് ഇവരുടെ താമസം. ഇവിടെനിന്നും വ്യാജ തിരിച്ചറിയല് കാര്‍ഡുകളും ഫോണുകളും പിടികൂടിയിട്ടുണ്ട്. ഇതില് മൂവാറ്റുപുഴ സ്വദേശികളുടെ വ്യാജവിലാസത്തിലുള്ള മൊബെയില് ഫോണ് കണക്ഷനുകളും ഉള്‍പ്പെട്ടിട്ടുണ്ട്. പ്രതികളെ ആലുവ കോടതിയില് ഹാജരാക്കി റിമാന്റ് ചെയ്തു.\nലക്ഷങ്ങള് വിലമതിക്കുന്ന വാഹനങ്ങള് തുരുമ്പെടുക്കുന്നു\nലക്ഷങ്ങള് വിലമതിക്കുന്ന ജനറേറ്ററും കെട്ടിടവും നശിക്കുന്നു\nലക്ഷങ്ങള് വിലമതിക്കുന്ന കസ്തൂരിയുമായി ഏഴംഗസംഘം പിടിയില്\nലക്ഷങ്ങള് വിലമതിക്കുന്ന തേക്ക് മുറിച്ചു കടത്തിയത് കണ്ടെത്തി\nലക്ഷങ്ങള് വിലമതിക്കുന്ന നഗരസഭാ വാഹനം കാടുകയറിയ നിലയില്


കോവിഡ് 19 വ്യാപനം; മലപ്പുറം ജില്ലയില് ആരാധനാലയങ്ങളില് കര്‍ശന നിയന്ത്രണങ്ങള് ഉറപ്പാക്കണം | Malappuram Life\nകോവിഡ് 19 വ്യാപനം ആശങ്കയേറ്റുന്ന സാഹചര്യത്തില് രോഗപ്രതിരോധ പ്രവര്‍ത്തനത്തിനായുള്ള നിര്‍ദ്ദേശങ്ങള് കര്‍ശനമായി പാലിക്കണമെന്ന് ജില്ലാ കലക്ടര് കെ. ഗോപാലകൃഷ്ണന് അറിയിച്ചു. റംസാന് മാസത്തെ പ്രത്യേക സാഹചര്യം കണക്കിലെടുത്ത് ആരാധനാലയങ്ങളില് നടപ്പാക്കേണ്ട മുന്‍കരുതല് നിര്‍ദ്ദേശങ്ങള് പൂര്‍ണ്ണമായും നടപ്പാക്കണം. ഇതുസംബന്ധിച്ച ഉത്തരവ് ആരാധനാലയങ്ങള്‍ക്കു മുന്നില് പ്രദര്‍ശിപ്പിക്കാന് അതത് പ്രദേശങ്ങളിലെ തദ്ദേശ ഭരണ സ്ഥാപന സെക്രട്ടറിമാര് നിര്‍ദേശം നല്‍കണം. രോഗനിര്‍വ്യാപനത്തിനായി നിലവില് സ്വീകരിച്ച നടപടികള് പാലിക്കപ്പെടുന്നുണ്ടെന്ന് ബന്ധപ്പെട്ട പൊലീസ് സ്റ്റേഷന് ഹൗസ് ഓഫീസര്‍മാര് പരിശോധിച്ച് ഉറപ്പുവരുത്തും.\nആരാധനാലയങ്ങളിലും ആരാധനയുമായും ബന്ധപ്പെട്ട് ഏര്‍പ്പെടുത്തിയ നിയന്ത്രണങ്ങള്/വ്യവസ്ഥകള് ചുവടെ പറയുന്നു,\n* 60 വയസ്സ് പിന്നിട്ടവരും രോഗികളും വീടുകളില് മാത്രം പ്രാര്‍ഥനകള് നടത്തുക.\n* ഇഫ്ത്താര് സംഗമങ്ങള് പരമാവധി ഒഴിവാക്കുക.\n* വീടുകളില് സൗകര്യങ്ങളുള്ളവര് വീടുകളില്‍ത്തന്നെ നോമ്പ് തുറക്കുക.\n* പള്ളികളില് പോകുന്നവര് വീടുകളില് വച്ചുതന്നെ അംഗശുദ്ധി വരുത്തുക.\n* പള്ളികളില് പോകുന്നവര് നമസ്‌ക്കാരത്തിനുള്ള മുസല്ല കൊണ്ടുപോകുക.\n* പുറത്ത് പോകുമ്പോഴും പള്ളികളിലും നിര്‍ബന്ധമായും മാസ്‌ക്ക് ധരിക്കുക.\n* പള്ളികളില് പ്രാര്‍ഥന സമയത്ത് സാമൂഹിക അകലം പാലിക്കുക.\n* പള്ളികളില്‍നിന്ന് പ്രാര്‍ഥന കഴിഞ്ഞ് വീട്ടിലെത്തിയ ശേഷം കൈകള് സോപ്പ്/സാനിറ്റൈസര് എന്നിവ ഉപയോഗിച്ച് വൃത്തിയാക്കുകയും സോപ്പും വെള്ളവുമുപയോഗിച്ച് കുളിക്കുകയും ചെയ്തശേഷം മാത്രം വീട്ടിലുള്ളവരുമായി ഇടപഴകുക.\n*പള്ളിയിലുള്ള മുസല്ല, തൊപ്പി മുതലായവ ഉപയോഗിക്കാതിരിക്കുക. ഹൗളില് നിന്ന് വുളുഅ് എടുക്കുന്നത് ഒഴിവാക്കുക.\n* ആരാധനാലയങ്ങളില് എ.സി ഉപയോഗിക്കുന്നത് ഒഴിവാക്കുകയും പ്രാര്‍ഥന സമയത്ത് ജനലുകളും വാതിലുകളും തുറന്നിടുകയും ചെയ്യുക.\n* പള്ളികളില് കൈകള് അണുവിമുക്തമാക്കാനുള്ള സാനിറ്റൈസര്/സോപ്പ്, വെള്ളം, ശരീരോഷ്മാവ് പരിശോധിക്കാനുള്ള തെര്‍മ്മല് സ്‌കാനര് എന്നിവ ഉറപ്പുവരുത്തണം.\n* സര്‍ക്കാര് നിര്‍ദ്ദേശപ്രകാരം ഇന്‍ഡോര് പരിപാടികളില് പങ്കെടുക്കുന്നവരുടെ പരമാവധി എണ്ണം 75, ഔട്ട്ഡോര് പരിപാടികളില് പങ്കെടുക്കുന്നവരുടെ പരമാവധി എണ്ണം 150 എന്ന നിലയില് നിജപ്പെടുത്തണം. ആരാധനാലയങ്ങളിലെ സൗകര്യങ്ങള് കൂടി കണക്കിലെടുത്താകണം ഇക്കാര്യത്തില് ആളുകളുടെ പരിധി നിജപ്പെടുത്തേണ്ടത്.


ഓൾ ഇന്ത്യ സ്റ്റേറ്റ് ബാങ്ക് എംപ്ലോയീസ് അസോ. ദേശീയ സമ്മേളനം : Deepika.com Nattu Visesham\nതിരുവനന്തപുരം: ഓൾ ഇന്ത്യ എസ്ബിഐ എംപ്ലോയീസ് അസോസിയേഷന്‍റെ മൂന്നാമത് ദേശീയ സമ്മേളനം 21, 22 തീയതികളിൽ തിരുവനന്തപുരത്തു നടക്കും. വഴുതക്കാട് ടാഗോർ തിയറ്ററിൽ നടക്കുന്ന സമ്മേളനം 21ന് രാവിലെ പത്തിന് റവന്യു മന്ത്രി ഇ. ചന്ദ്രശേഖരൻ ഉദ്ഘാടനം ചെയ്യുമെന്ന് അസോസിയേഷൻ ജനറൽ സെക്രട്ടറി കെ.എസ്. കൃഷ്ണ പത്രസമ്മേളനത്തിൽ അറിയിച്ചു. ഉദ്ഘാടന സമ്മേളനത്തിൽ എൻ. കെ പ്രേമചന്ദ്രൻ എംപി മുഖ്യാതിഥിയാകും. പൊതുസമ്മേളനം പ്രതിപക്ഷ നേതാവ് രമേശ് ചെന്നിത്തല ഉദ്ഘാടനം ചെയ്യും. സിപിഐ സംസ്ഥാന സെക്രട്ടറി കാനം രാജേന്ദ്രൻ മുഖ്യാതിഥിയാകും.\nസിപിഐ കേന്ദ്ര കണ്‍ട്രോൾ കമ്മിഷൻ ചെയർമാൻ പന്ന്യൻ രവീന്ദ്രൻ, എഐബിഇഎ ജനറൽ സെക്രട്ടറി സി.എച്ച് .വെങ്കടാചലം, എസ്.കെ ഗൗതം, സി.ഡി. ജോസൻ, എം.ഡി. ഗോപിനാഥ്, കെ. ശ്രീനിവാസൻ, ആർ. ചന്ദ്രശേഖരൻ തുടങ്ങിയവർ പ്രസംഗിക്കും. തുടർന്ന് ജീവനക്കാരുടെ സംഗീത നിശ അരങ്ങേറും. 22ന് വൈകുന്നേരം നാലിനാണ് സമാപന സമ്മേളനം.\nരാജ്യത്തിന്‍റെ വിവിധ ഭാഗങ്ങളിൽ നിന്ന് തിരഞ്ഞെടുക്കപ്പെട്ട നൂറുകണക്കിന് പ്രതിനിധികൾ രണ്ട് ദിവസത്തെ സമ്മേളനത്തിൽ പങ്കെടുക്കും. രണ്ടാം ദിവസമായ 22ന് രാവിലെ ഒൻപത് മുതലാണ് പ്രതിനിധി സമ്മേളനം. തുടർന്ന് ഭാരവാഹികളുടെ തെരഞ്ഞെടുപ്പ് നടക്കും. അനിയൻ മാത്യു, ആർ. ചന്ദ്രശേഖരൻ, എസ്. സുരേഷ്കുമാർ, ബി.കെ പ്രദീപ് തുടങ്ങിയവരും പത്രസമ്മേളനത്തിൽ പങ്കെടുത്തു.


These two lifestyle habits for better sleep | Indian Express Malayalam\nthese two lifestyle habits for better sleep\nനല്ല ക്ഷീണം ഉണ്ടായിട്ടും ഉറങ്ങാൻ പാടുപെടുന്ന ആളാണെങ്കിൽ അല്ലെങ്കിൽ നല്ല ഉറക്കത്തിനായ് ശ്രമിക്കുന്ന ആളാണെങ്കിൽ, അതിനുള്ള ചില പരിഹാരങ്ങൾ\nUpdated: May 19, 2022 7:06:55 am\nഎത്ര ശ്രമിച്ചിട്ടും ഉറക്കം കിട്ടാതെ വിഷമിക്കുന്ന ഒട്ടേറെ പേരുണ്ട്. വേണ്ടത്ര ഉറക്കം ലഭിക്കാത്തത് അലസത, മാനസികാവസ്ഥയിലെ മാറ്റം, ദേഷ്യം എന്നിവയ്ക്ക് കാരണമാകും. ഒരു വ്യക്തിയുടെ മൊത്തത്തിലുള്ള ആരോഗ്യത്തെയും ഇത് ബാധിക്കും. ഉറക്കവുമായി ബന്ധപ്പെട്ട പ്രശ്‌നങ്ങൾ സമ്മർദ്ദവുമായി ബന്ധപ്പെട്ടിരിക്കുന്നു. ഇത് ഹൃദയ സംബന്ധമായ തകരാറുകളിലേക്കും ഹോർമോൺ അസന്തുലിതാവസ്ഥയിലേക്കും നയിക്കുന്നു.\nനല്ല ക്ഷീണം ഉണ്ടായിട്ടും ഉറങ്ങാൻ പാടുപെടുന്ന ആളാണെങ്കിൽ അല്ലെങ്കിൽ നല്ല ഉറക്കത്തിനായ് ശ്രമിക്കുന്ന ആളാണെങ്കിൽ അതിനുള്ള ചില പരിഹാരങ്ങൾ പറയുകയാണ് ന്യൂട്രീഷ്യനിസ്റ്റ് എൻമാമി അഗർവാൾ. രണ്ട് ജീവിതശൈലി ശീലങ്ങൾക്ക് മികച്ച ഉറക്കം നൽകാൻ കഴിയുമെന്ന് ഇൻസ്റ്റഗ്രാമിൽ പങ്കുവച്ച വീഡിയോയിൽ അവർ പറയുന്നു.\nആദ്യത്തേത് വ്യായാമമാണ്. ഇത് ഉറക്കത്തിന്റെ മൊത്തത്തിലുള്ള ഗുണനിലവാരം മെച്ചപ്പെടുത്തുന്നു. ദിവസം മുഴുവൻ കൂടുതൽ ശാരീരികമായി സജീവമായിരിക്കുമ്പോൾ കൂടുതൽ ക്ഷീണിതരാകും. പെട്ടെന്ന് തന്നെ ശരീരം കിടക്കയിലേക്ക് വീഴാൻ ആഗ്രഹിക്കും.\nദീർഘനേരം ഉറങ്ങുന്നതിനുപകരം ചെറിയ ഉറക്കമാണ് രണ്ടാമത്തേത്. പലരും പകൽ ഉറങ്ങുന്നു, പ്രത്യേകിച്ച് കൂടുതൽ നേരം ഉറങ്ങുകയാണെങ്കിൽ രാത്രിയിൽ ഉറക്കത്തെ ബാധിക്കും. പകൽ മണിക്കൂറുകളോളം ഉറങ്ങുന്നതിനുപകരം ചെറിയ ഉറക്കമാണ് നല്ലത്. ഇങ്ങനെ ചെയ്താൽ രാത്രിയിൽ ഉറങ്ങാൻ ബുദ്ധിമുട്ടുണ്ടാകില്ല.\nRead More: നല്ല ഉറക്കത്തിനായ് ഈ5തെറ്റുകൾ ഒഴിവാക്കൂ\nWeb Title: These two lifestyle habits for better sleep


വോട്ടിങ് യന്ത്രങ്ങൾ കരുത്തുറ്റതെന്ന് തിരഞ്ഞെടുപ്പ് കമ്മിഷൻ; ക്രമക്കേട് ആരോപിച്ച് കോൺഗ്രസ് -Bihar Election Result 2020 EVM Allegations BJP Congress CPM RJD\nവോട്ടിങ് മെഷീനുകൾക്കെതിരെ കോൺഗ്രസ് രംഗത്തെത്തി. ഇവിഎമ്മുകളിൽ ക്രമക്കേടുണ്ടെന്ന് കോൺഗ്രസ് ആരോപിച്ചു\nNovember 10, 2020 3:10:56 pm\nപാട്‌ന: വോട്ടിങ് യന്ത്രങ്ങൾ കരുത്തുറ്റതും തകരാറില്ലാത്തതുമാണെന്ന് തിരഞ്ഞെടുപ്പ് കമ്മിഷൻ. ബിഹാർ വോട്ടേണ്ണൽ പുരോഗമിക്കുന്നതിനിടെയാണ് തിരഞ്ഞെടുപ്പ് കമ്മിഷൻ ഇക്കാര്യം പറഞ്ഞത്. ഇവിഎമ്മുകളുടെ സമഗ്രതയെ കുറിച്ച് യാതൊരു സംശയവുമില്ലെന്നും കൂടുതൽ വ്യക്തത നൽകേണ്ടതില്ലെന്നും ഡെപ്യൂട്ടി ഇലക്ഷൻ കമ്മിഷണർ ചന്ദ്രഭൂഷൺ കുമാർ പറഞ്ഞു. അതേസമയം, വോട്ടിങ് മെഷീനുകൾക്കെതിരെ കോൺഗ്രസ് രംഗത്തെത്തി. ഇവിഎമ്മുകളിൽ ക്രമക്കേടുണ്ടെന്ന് കോൺഗ്രസ് ആരോപിച്ചു. ഉപഗ്രഹങ്ങള് നിയന്ത്രിക്കാമെങ്കില് വോട്ടിങ് മെഷിനെയും നിയന്ത്രിക്കാൻ സാധിക്കുമെന്ന് കോൺഗ്രസ് നേതാവ് ഉദിത് രാജ് പറഞ്ഞു.\nഅതേസമയം, ബിഹാർ നിയമസഭ തിരഞ്ഞെടുപ്പ് വോട്ടെണ്ണൽ മന്ദഗതിയിലാണ് പുരോഗമിക്കുന്നത്. വോട്ടെണ്ണൽ പൂർത്തിയാകാൻ രാത്രി ഏറെ വെെകുമെന്നാണ് തിരഞ്ഞെടുപ്പ് കമ്മിഷൻ അറിയിച്ചത്. ഇതുവരെ 31 ശതമാനം വോട്ടുകൾ മാത്രമാണ് എണ്ണിയിരിക്കുന്നത്. നാല് കോടി വോട്ടുകളിൽ ഒരു കോടി വോട്ടുകൾ മാത്രമാണ് ഇപ്പോൾ എണ്ണിത്തീർന്നിരിക്കുന്നത്.\nരാവിലെ ആരംഭിച്ച വോട്ടെണ്ണലിൽ ഇതുവരെ എണ്ണിക്കഴിഞ്ഞത് 31 ശതമാനം വോട്ടുകൾ മാത്രം. 69 ശതമാനം വോട്ടുകൾ എണ്ണാനുള്ളതിനാല് രാത്രി വൈകിമാത്രമേ ഫലം പുറത്തുവരൂ. ഇതുവരെ എണ്ണിയ വോട്ടുകളെ അടിസ്ഥാനപ്പെടുത്തിയുള്ള വോട്ട് വിഹിതത്തില് ആര്‍ജെഡിയാണ് മുന്നില്. ആർജെഡി 23 ശതമാനം വോട്ടുകള് നേടി. ബിജെപി 19.7 ശതമാനവും ജെഡിയു 15.51 ശതമാനവും കോൺഗ്രസ് 9.28 ശതമാനവും എൽജെപി 5.82 ശതമാനവും വോട്ടുകള് സ്വന്തമാക്കിയിട്ടുണ്ട്.\nഅതേസമയം, സീറ്റുകളുടെ ലീഡ് നിലയില് ബിജെപിയാണ് ഏറ്റവും മുന്നില്. ബിജെപി 76 സീറ്റില് ലീഡ് ചെയ്യുമ്പോള് എൻഡിഎയിലെ സഖ്യകക്ഷിയായ ജെഡിയു 52 സീറ്റിൽ ലീഡ് ചെയ്യുന്നു. ആര്‍ജെഡി 62 സീറ്റിലാണ് മുന്നിട്ടുനിൽക്കുന്നത്. 17 സീറ്റുകളിൽ മാത്രമാണ് കോൺഗ്രസിന് ലീഡുള്ളത്. ഇടത് പാർട്ടികൾ 19 സീറ്റുകളിൽ ലീഡ് ചെയ്യുന്നു.\nഎൻഡിഎ സഖ്യത്തിന് 134 സീറ്റുകളിൽ ലീഡുണ്ട്. മഹാസഖ്യം 98 സീറ്റുകളിൽ മാത്രമാണ് ലീഡ് ചെയ്യുന്നത്. നിലവിലെ സാഹചര്യത്തിൽ എൻഡിഎ സഖ്യം ബിഹാറിൽ അധികാരത്തിലെത്തും. നിതീഷ് കുമാർ തന്നെയായിരിക്കും മുഖ്യമന്ത്രി. അതേസമയം, 74 മണ്ഡലങ്ങളിൽ 1,000 വോട്ടുകൾക്ക് താഴെയാണ് ഒന്നാമത് നിൽക്കുന്ന സ്ഥാനാർഥിക്കുള്ള ലീഡ്.\nWeb Title: Evm bihar election result 2020 congress bjp rjd jdu cpm


കൊവിഡ് മാനദണ്ഡങ്ങള് കാറ്റില് പറത്തി ചെന്നൈ കുമരന് സില്‍ക്ക്‌സ്; ജനം ഇരച്ചുകയറിയ വീഡിയ വൈറലായതിന് പിന്നാലെ കട പൂട്ടിച്ചു - BIGNEWSLIVE | Latest Malayalam News\nചെന്നൈ: കൊവിഡ് മാനദണ്ഡങ്ങള് പാലിക്കാതെ തുറന്ന് പ്രവര്‍ത്തിച്ച ചെന്നൈയിലെ പ്രമുഖ വസ്ത്രവ്യാപാര സ്ഥാപനമായ കുമരന് സില്‍ക്‌സ് അടച്ചു പൂട്ടിച്ചു. ടി നഗറിലെ കുമരന് സില്‍ക്‌സ്‌ഷോപ്പില് ആളുകള് തിക്കിതിരക്കുന്ന വീഡിയോ സോഷ്യല്‍മീഡിയയില് നിറഞ്ഞതോടെയാണ് നടപടി.\nഉത്തരാഖണ്ഡില് മഞ്ഞുമല ഇടിഞ്ഞ് അണക്കെട്ട് തകര്‍ന്നു: പ്രളയസാധ്യത, രക്ഷാപ്രവര്‍ത്തനം തുടരുന്നു\nചെന്നൈ കോര്‍പറേഷന്റെതാണ് നടപടി. കോവിഡ് മാനദണ്ഡങ്ങള് പാലിക്കാത്ത സ്ഥാപനങ്ങള്‍ക്കെതിരെ നടപടി സ്വീകരിക്കുമെന്ന്‌കോര്‍പറേഷന് മുന്നറിയിപ്പ് നല്‍കി. ചെന്നൈ കുമരന് സില്‍ക്‌സില് നൂറിലധികം പേര് സാമൂഹിക അകലം പാലിക്കാത്തെ വസ്ത്രങ്ങള് എടുക്കുന്ന വിഡിയോയാണ് പുറത്തുവന്നത്.\nഅതേസമയം, ആളുകള് മാസ്‌ക്ധരിച്ചിട്ടുമുണ്ടായിരുന്നില്ല. ഒക്‌ടോബര് 18നാണ് വീഡിയോ പുറത്തുവന്നത്. തമിഴ്‌നാട്ടില് ഏഴുലക്ഷം പേര്‍ക്കാണ് ഇതുവരെ കൊവിഡ് സ്ഥിരീകരിച്ചത്. 10,600 പേര് മരിക്കുകയും ചെയ്തു.\nTags: chennaiKumaran Silks shopmassive crowdsealed after viral videoviolating Covid norms\nചിത്രയുടെ മരണം: ചെന്നൈ പോലീസ് അന്വേഷണത്തിൽ അതൃപ്തി; കേസ് ക്രൈംബ്രാഞ്ച് ഏറ്റെടുത്തു


പോർട്ടോയിൽ തുടരാൻ കസിയസ് | Fanport | Football News Malayalam\nSaturday, Mar 6, 2021 07:57 AM\nHome Football പോർട്ടോയിൽ തുടരാൻ കസിയസ്\nപോർട്ടോയിൽ തുടരാൻ കസിയസ്\nസ്പാനിഷ് ഇതിഹാസ ഗോൾകീപ്പർ ഐകർ കസിയസ് പോർച്ചുഗൽ ക്ലബായ പോർട്ടോയിൽ തന്നെ തുടർന്നേക്കും. നാലു വർഷങ്ങൾക്കു ശേഷം പോർച്ചുഗീസ് പ്രീമിയര ലീഗ നേടിയത് കസിയസിന്റെ പോർട്ടോയിൽ തന്നെ നിലനിർത്തിയേക്കും. കിരീട നേട്ടത്തിനു ശേഷം പോർട്ടോയിൽ തുടരുമോ എന്ന ചോദ്യത്തിന് തുടരാൻ പറ്റണമെന്നാണ് ആഗ്രഹം എന്ന് മുൻ റയൽ മാഡ്രിഡ് ഗോൾകീപ്പർ മറുപടി പറഞ്ഞു.\nഅമേരിക്കൻ ക്ലബുകൾ അടക്കം കസിയസിനായി നേരത്തെ രംഗത്തുണ്ടായിരുന്നു. സീആൺ തുടക്കത്തിൽ പോർട്ടോയുടെ നമ്പർ വൺ ഗോൾകീപ്പർ പട്ടം ജോസ് സാ സ്വന്തമാക്കിയതോടെ കസിയസിന്റെ പോർട്ടോ കരിയർ അവസാനിക്കുകയാണ് എന്ന് തോന്നിയിരുന്നു. എന്നാൽ സീസൺ മധ്യത്തിൽ വീണ്ടും പോർട്ടോയ്ക്കായി ഗ്ലോവ് അണിഞ്ഞ കസിയസ് പിന്നീടങ്ങോട്ട് വലയ്ക്കു മുന്നിലെ തന്റെ സ്ഥാനത്തെ ചോദ്യം ചെയ്യാൻ ആരെയും സമ്മതിച്ചില്ല.\nകസിയസിന്റെ മികച്ച ഫോമാണ് നിർണായക മത്സരത്തിൽ ബെൻഫികയെ പരാജയപ്പെടുത്താൻ പോർട്ടോയെ സഹായിച്ചത്. അതുകൊണ്ട് സോഷ്യൽ മീഡിയയിൽ കസിയസിനെ നിലനിർത്തണം എന്ന ആവശ്യവുമായി പോർട്ടോ ആരാധകരും രംഗത്തെത്തിയിട്ടുണ്ട്.\nPrevious articleഅമ്പാട്ടി റായിഡു ഇന്ത്യന് ടീമിലേക്ക് തിരഞ്ഞെടുക്കപ്പെടുവാന് സാധ്യത\nNext articleറെയ്‍നയെ മറികടന്ന് കോഹ്‍ലി വീണ്ടും ഐപിഎല് റണ്‍വേട്ടയില് മുന്നില്


കന്റോൺമെന്റ് ഇംഗ്ലീഷ് പള്ളി പുതുമോടിയിലേക്ക് | English Church\nകന്റോൺമെന്റ് ഇംഗ്ലീഷ് പള്ളി പുതുമോടിയിലേക്ക്\nസംരക്ഷണപ്രവൃത്തി ഉദ്ഘാടനം ഇന്ന്\nകണ്ണൂര് കന്റോണ്‍മെന്റ് സെയ്ന്റ് ജോണ്‍സ് സി.എസ്.ഐ. ഇംഗ്ലീഷ് പള്ളിയുടെ ഉള്‍വശം.\nകണ്ണൂർ: വടക്കൻ കേരളത്തിലെ ബ്രിട്ടീഷ് ആധിപത്യത്തിന്റെ സ്മാരകമായ കണ്ണൂർ കന്റോൺമെന്റ് സെയ്ന്റ് ജോൺസ് സി.എസ്.ഐ. ഇംഗ്ലീഷ് പള്ളി പുതുമോടിയിലേക്ക്. കേരളത്തിൽ അവശേഷിക്കുന്ന വിക്ടോറിയൻ ശൈലിയിലുള്ള അപൂർവം നിർമിതികളിലൊന്നായ പള്ളി ഇരുനൂറിലേറെവർഷം പഴക്കമുള്ളതാണ്.\nപുരാവസ്തുവകുപ്പ് സംരക്ഷിതസ്മാരകമായി പ്രഖ്യാപിച്ച പള്ളിയുടെ സംരക്ഷണപ്രവൃത്തിയുടെ ഉദ്ഘാടനം ഞായറാഴ്ച ജില്ലാ ആസ്പത്രി ബസ്‌സ്റ്റാൻഡ് പരിസരത്തെ പള്ളി അങ്കണത്തിൽ നടക്കും. രാവിലെ 10-ന് മന്ത്രി രാമചന്ദ്രൻ കടന്നപ്പള്ളി ഉദ്ഘാടനംചെയ്യും. പത്രസമ്മേളനത്തിൽ മന്ത്രി രാമചന്ദ്രൻ കടന്നപ്പള്ളി, പുരാവസ്തുവകുപ്പ് ഡയറക്ടർ കെ.ആർ.സോന, റൈറ്റ് റവ. ഡോ. റോയിസ് മനോജ് വിക്ടർ, എം.കെ.സണ്ണി, ഡോ. മേരി കോശി തുടങ്ങിയവർ പങ്കെടുത്തു.\nജീർണാവസ്ഥയിലായ പള്ളിക്ക് ശാസ്ത്രീയസംരക്ഷണമാണ് നൽകുക. തനിമയും പ്രൗഢിയും ഒട്ടും ചോരാതെയായിരിക്കും പ്രവൃത്തി. ആദ്യഘട്ട പ്രവൃത്തിക്കായി 86.50 ലക്ഷം രൂപയാണ് അനുവദിച്ചിട്ടുള്ളത്. ഇതിനുപുറമെ 10 ലക്ഷത്തോളം രൂപ പള്ളി വികാരിയുടെ നേതൃത്വത്തിൽ സമാഹരിച്ചു.\nജീർണാവസ്ഥയിലായ ഓടും കഴുക്കോലും ഉത്തരവും മാറ്റി മേൽക്കൂര പൂർവസ്ഥിതിയിലാക്കൽ, ജാലകങ്ങളും വാതിലുകളും മാറ്റിസ്ഥാപിക്കൽ, നിലത്തിന്റെ കേടുപാട് തീർക്കൽ, പൂമുഖത്തിന്റെ പുനർനിർമാണം, അനുബന്ധകെട്ടിടങ്ങളുടെ സംരക്ഷണം, സംരക്ഷിതപ്രദേശത്തിന്റെ സൗന്ദര്യവത്കരണം എന്നിവയാണ് ആദ്യഘട്ട പ്രവൃത്തികളിൽ ഉൾപ്പെടുക.\nപള്ളിയിൽ സൂക്ഷിച്ച നൂറ്റാണ്ടുകൾ പഴക്കമുള്ള ബൈബിളും മറ്റ് പുരാരേഖകളും ശാസ്ത്രീയസംരക്ഷണപ്രവർത്തനം നടത്തി സംരക്ഷിക്കും. ആരാധനയ്ക്കും പ്രാർഥനയ്ക്കും തടസ്സംവരാത്ത രീതിയിലായിരിക്കും പ്രവൃത്തികൾ. തുടർന്നും ഉടമസ്ഥാവകാശം പള്ളി അധികൃതർക്കുതന്നെയായിരിക്കും.\n1811-ലാണ് പള്ളി സ്ഥാപിച്ചത്. ബ്രിട്ടീഷ് പട്ടാളക്കാർക്കും കുടുംബാംഗങ്ങൾക്കുംവേണ്ടിമാത്രമായിരുന്നു ആദ്യഘട്ടത്തിൽ പള്ളിയുടെ ഉപയോഗം. പള്ളിനിർമാണത്തിന്റെ മേൽനോട്ടംവഹിച്ചത് റവ. ജോൺ ഡസ്റ്റർ വില്ലിയായിരുന്നു. വിശുദ്ധ യോഹന്നാന്റെ (സെയ്ന്റ് ജോൺ) പേരിലാണ് പള്ളി സ്ഥാപിക്കപ്പെട്ടത്. 36,000 രൂപയായിരുന്നു നിർമാണച്ചെലവ്.\nപള്ളിയുടെ പടിഞ്ഞാറുഭാഗത്തായാണ് സെമിത്തേരി സ്ഥാപിക്കപ്പെട്ടത്. ആരാധനയ്ക്കായി എത്തുന്നവരുടെ എണ്ണം കൂടിയതോടെ 1850-ൽ പള്ളിക്ക് ‘വിങ്ങു’കൾ നിർമിക്കാൻ ധാരണയായി. ബാരക്കിൽനിന്ന് 920 അടി ദൂരെയായതിനാൽ പട്ടാളക്കാർ കൂടുതൽ ദൂരം മാർച്ചുചെയ്യേണ്ടിവരുന്നു എന്നതായിരുന്നു പുതിയ പള്ളി നിർദേശത്തിനുപിറകിൽ.\nഎന്നാൽ, നിർദേശം ഗവൺമെന്റ് അംഗീകരിച്ചില്ല. 1851-52-ൽ നിലവിലുള്ള പള്ളി വികസിപ്പിക്കുകയും ചുറ്റുമതിൽ നിർമിക്കുകയുംചെയ്തു. പള്ളിയുടെ നിർമാണവുമായി ബന്ധപ്പെട്ട രേഖകൾ, സെമിത്തേരി രജിസ്റ്ററുകൾ, പ്രാർഥനാപുസ്തകങ്ങൾ, അൾത്താരയുമായി ബന്ധപ്പെട്ട പാത്രങ്ങൾ എന്നിവ ചരിത്രത്തിന്റെ തിരുശേഷിപ്പുകളായി ഇവിടെയുണ്ട്.


കോവിഡ് വാക്‌സിന് കുത്തിവെച്ചാല് മദ്യപിക്കരുത് ? | Fact Check | Covid19 Vaccine and Alcohol Consumption\nകോവിഡ് വാക്‌സിന് കുത്തിവെച്ചാല് മദ്യപിക്കരുത് ? | Fact Check\nFeb 19, 2021, 02:34 PM IST\nറഷ്യയില് വിതരണത്തിനെത്തിക്കുന്ന സ്പുട്‌നിക് വി എന്ന വാക്‌സിന് ഉപയോഗിക്കുന്നവര് രണ്ട് മാസത്തേക്ക് മദ്യപിക്കരുത് എന്നാണ് അധികൃതര് അവിടുത്തെ ജനങ്ങള്‍ക്ക് നല്‍കിയിരിക്കുന്ന നിര്‍ദേശം. സ്പുട്‌നിക് വി വാക്‌സിന് മാത്രമല്ല മറ്റ് കോവിഡ് പ്രതിരോധ മരുന്നുകള്‍ക്കും ഈ നിര്‍ദേശം ബാധകമാണെന്നും ചില റിപ്പോര്‍ട്ടുകള് പറയുന്നുണ്ട്. വാക്‌സിനേഷന് തുടങ്ങാനിരിക്കെ ഇന്ത്യയിലും ഈ വിഷയം ചര്‍ച്ചയാവുകയാണ്.\nഇന്ത്യയിലും ഈ വാര്‍ത്ത വലിയ രീതിയില് പ്രചരിക്കപ്പെടുകയുണ്ടായി. യഥാര്‍ത്ഥത്തില് മദ്യപാനവും കോവിഡ് വാക്‌സിനേഷനും തമ്മില് എന്തെങ്കിലും ബന്ധമുണ്ടോ? ശരീരത്തിലെ മദ്യം കോവിഡ് പ്രതിരോധ മരുന്നിനെ ദുര്‍ബലമാക്കുമോ?\nനേരത്തെ കോവിഡ് വ്യാപനവുമായി ബന്ധപ്പെട്ട് ഇതേ ചോദ്യം ഉയര്‍ന്നിരുന്നു. മദ്യപാനികളില് കോവിഡ് രോഗ ബാധയുണ്ടാവാന് സാധ്യത ഏറെയാണെന്ന് റിപ്പോര്‍ട്ടുകളുണ്ടായിരുന്നു.\nമദ്യപാനവും, കോവിഡ്-19 വൈറസും പ്രതിരോധമരുന്നുകളും തമ്മില് എന്താണ് ബന്ധം?\nമദ്യപാനം കോവിഡ്-19 വൈറസ് ഭീഷണി വര്‍ധിപ്പിക്കുമെന്ന് ലോകാരോഗ്യ സംഘടന വ്യക്തമാക്കുന്നുണ്ട്. അതിനുള്ള പ്രധാന കാരണം മദ്യപാനികളുടെ രോഗപ്രതിരോധ ശേഷി ദുര്‍ബലമായിരിക്കും എന്നതാണ്. മദ്യം മനുഷ്യ ശരീരത്തിലെ രോഗപ്രതിരോധ ശേഷി ദുര്‍ബലപ്പെടുത്തും. ഇത് കോവിഡ് -19 വൈറസ് ഉള്‍പ്പടെയുള്ള വിവിധങ്ങളായ രോഗവാഹക വൈറസുകള് ശരീരത്തിലേക്ക് പ്രവേശിക്കുന്നതിന് വഴിയൊരുക്കും.\nന്യുമോണിയ പോലുള്ള ശ്വാസകോശ സംബന്ധമായ രോഗങ്ങള്‍ക്ക് അമിത മദ്യപാനം വഴിയൊരുക്കുമെന്നും അവ തന്നെയാണ് കോവിഡ്-19 വൈറസിന്റെ ഏറ്റവും വലിയ ഭീഷണിയെന്നും ലോകാരോഗ്യ സംഘടന വ്യക്തമാക്കുന്നു.\nഈ വസ്തുത കണക്കിലെടുത്താണ് റഷ്യയില് വാക്‌സിന് എടുക്കുന്നവര് രണ്ട് മാസത്തേക്ക് മദ്യപിക്കരുതെന്ന നിര്‍ദേശം ആരോഗ്യ പ്രവര്‍ത്തകര് നല്‍കിയത്. കാരണം റഷ്യയിലെ വലിയൊരു വിഭാഗം ജനതയും മദ്യപിക്കുന്നവരാണ്. നിത്യ ജീവിതത്തിലും ആഘോഷ വേളകളിലും മദ്യം ഒഴിവാക്കാനാകത്ത സമൂഹത്തില് കോവിഡ് പ്രതിരോധ വാക്‌സിന് പൂര്‍ണ ഫലം ലഭിക്കണമെങ്കില് ജനങ്ങളുടെ സ്വാഭാവിക രോഗപ്രതിരോധ ശേഷിയും മെച്ചപ്പടേണ്ടതായിവരും.\nപുതുവര്‍ഷാഘോഷങ്ങളും, ക്രിസ്തുമസ് ആഘോഷങ്ങളും മദ്യത്തിന്റെ ഉപയോഗം വര്‍ധിപ്പിക്കാനിടയുള്ള സാഹചര്യത്തിലാണ് റഷ്യന്‍അധികൃതര് അത്തരം ഒരു നിര്‍ദേശം ജനങ്ങള്‍ക്ക് നല്‍കിയത്.\nഅതേസമയം കോവിഡ് പ്രതിരോധ മരുന്നു മദ്യപാനവും തമ്മില് നേരിട്ട് എന്തെങ്കിലും ബന്ധമുള്ളതായി ഇതുവരെ തെളിയിക്കപ്പെട്ടിട്ടില്ല. എന്നാല് അത് മനുഷ്യരുടെ രോഗപ്രതിരോധ സംവിധാനത്തെ ക്ഷയിപ്പിക്കും. കോവിഡ് വൈറസിനെ പൂര്‍ണമായും അകറ്റി നിര്‍ത്തണമെങ്കില് മദ്യപാനത്തിന്റെ പാര്‍ശ്വഫലങ്ങള്‍കൂടി മാറ്റി നിര്‍ത്തേണ്ടതുണ്ടെന്ന് ആരോഗ്യവിദഗ്ദര് ചൂണ്ടിക്കാണിക്കുന്നു.


ഈ വീട് യൂറോപ്പിലല്ല നമ്മുടെ കൊച്ചു കേരളത്തിൽ.😮 നിറയെ പച്ചപ്പും ചില്ലുച്ചുവരുകളും ചേർന്നൊരു മനോഹര ഭവനം\nBy Akhila Rajeevan\t Last updated Nov 19, 2021\nതീർത്തിരിക്കുന്നത്. ഏറ്റവും സവിശേഷതയായി എടുത്ത് പറയേണ്ടത് ഈ വീട്ടിൽ ഇവർ ഒരുക്കിയിരിക്കുന്ന പച്ചപ്പ് തന്നെ ആണ്. അതിനെ ഏറ്റവും നല്ല രീതിയിൽ തന്നെ ആസ്വദിക്കാൻ പറ്റും വിധമാണ് ചില്ലുകൾ കൊണ്ട് വീട് സെറ്റ് ചെയ്തിരിക്കുന്നത്. ചുമരുകളെക്കാൾ കൂടുതൽ ഈ വീട്ടിൽ ചില്ലുകളാണ്, എന്ന് വെച്ച് സുരക്ഷക്ക് ഒരു കുറവും വരുത്തിയിട്ടില്ല. നല്ല സേഫ്റ്റി ഗ്ലാസ് ഉപയോഗിച്ചാണ് എല്ലാം ചെയ്തിരിക്കുന്നത്. തികച്ചും കൊളോണിയൽ സ്റ്റൈലിൽ നിർമിച്ചിരിക്കുന്നതാണ് ഈ വീട്.\nvedio credit : Come On Everybody youtube channel\nവീഴല്ലേ, അഞ്ജലിയെ താങ്ങിപ്പിടിച്ച് ശിവൻ….ശിവാജ്ഞലിയുടെ പുതിയ സീൻ കണ്ടോ…ശിവാജ്ഞലിയുടെ പ്രണയം കണ്ട് സന്തോഷിച്ച് ആരാധകർ…


Gld smuggling case | 30 കിലോ സ്വർണം ഒളിപ്പിച്ച ഡിപ്ലോമാറ്റിക് ബാഗേജ് കൈപ്പറ്റാൻ സ്വപ്‌ന തന്റെ സഹായം തേടിയതായി എം.ശിവശങ്കർ; ബാഗേജ് കസ്റ്റംസ് പിടിച്ചുവച്ചപ്പോൾ സ്വപ്‌ന തന്നെ വിളിച്ചു; യുഎഇ കോൺസുലേറ്റിന്റെ വിഷയത്തിൽ താൻ ഇടപെടുന്നത് ശരിയല്ലെന്ന് സ്വപ്‌നയ്ക്ക് മറുപടി നൽകിയതായും മുൻ ഐടി സെക്രട്ടറി; സ്വർണക്കടത്ത് യുഎഇ അറ്റാഷെയുടെ അറിവോടെയെന്നും കമ്മീഷൻ പറ്റിയതായും സ്വപ്‌ന; ശിവശങ്കറിന് ക്ലീൻചിറ്റ് നൽകാതെ എൻഐഎ - MarunadanMalayalee.com\n30 കിലോ സ്വർണം ഒളിപ്പിച്ച ഡിപ്ലോമാറ്റിക് ബാഗേജ് കൈപ്പറ്റാൻ സ്വപ്‌ന തന്റെ സഹായം തേടിയതായി എം.ശിവശങ്കർ; ബാഗേജ് കസ്റ്റംസ് പിടിച്ചുവച്ചപ്പോൾ സ്വപ്‌ന തന്നെ വിളിച്ചു; യുഎഇ കോൺസുലേറ്റിന്റെ വിഷയത്തിൽ താൻ ഇടപെടുന്നത് ശരിയല്ലെന്ന് സ്വപ്‌നയ്ക്ക് മറുപടി നൽകിയതായും മുൻ ഐടി സെക്രട്ടറി; സ്വർണക്കടത്ത് യുഎഇ അറ്റാഷെയുടെ അറിവോടെയെന്നും കമ്മീഷൻ പറ്റിയതായും സ്വപ്‌ന; ശിവശങ്കറിന് ക്ലീൻചിറ്റ് നൽകാതെ എൻഐഎ\nAugust 01, 2020 | 07:34 PM IST | Permalink\nതിരുവനന്തപുരം: സ്വർണക്കടത്ത് കേസിൽ മുൻ ഐടി സെക്രട്ടറി എം.ശിവശങ്കറിനെ 34 മണിക്കൂർ ചോദ്യം ചെയ്തപ്പോൾ എൻഐഎക്ക് നിർണായക വിവരങ്ങൾ കിട്ടിയതായി റിപ്പോർട്ട്. 30 കിലോ സ്വർണം ഒളിപ്പിച്ച ഡിപ്ലോമാറ്റിക് ബാഗേജ് വിട്ടുകിട്ടാൻ സ്വപ്‌ന സുരേഷ് തന്നെ വിളിച്ചതായി ശിവശങ്കർ സമ്മതിച്ചു. എന്നാൽ ഇക്കാര്യത്തിൽ താൻ ഇടപെടേണ്ട കാര്യമില്ലെന്ന് സ്വപ്‌നയോട പറഞ്ഞതായാണ് മൊഴി.\nശിവശങ്കറിന്റെ ഉന്നതതല സ്വാധീനം ഉപയോഗിച്ച് ഇക്കാര്യത്തിൽ സഹായിക്കണമെന്നായിരുന്നു സ്വപ്‌നയുടെ അഭ്യർത്ഥന. എന്നാൽ, യുഎഇ കോൺസുലേറ്റ് വിഷയത്തിൽ താൻ ഇടപെടുന്നത് ശരിയല്ലെന്ന് നിലപാടാണ് മുഖ്യമന്ത്രിയുടെ പ്രിൻസിപ്പൽ സെക്രട്ടറി കൂടിയായിരുന്ന ശിവശങ്കർ സ്വീകരിച്ചതെന്ന് പറയുന്നു. കേസിൽ യു.എ.ഇ. കോൺസുലേറ്റ് ജനറലിനെയും അറ്റാഷെയും ചോദ്യം ചെയ്യാനുള്ള നീക്കങ്ങളും ആരംഭിച്ചു. മുഖ്യപ്രതികളായ സ്വപ്ന സുരേഷും സന്ദീപ് നായരും അറ്റാഷെക്കെതിരേ മൊഴി നൽകിയതോടെയാണ് ഇരുവരെയും ചോദ്യം ചെയ്യാൻ അനുമതി തേടി എൻ.ഐ.എ. കേന്ദ്രത്തെ സമീപിക്കുന്നത്. അറ്റാഷെയുടെ അറിവോടെയാണ് സ്വർണം കടത്തിയതെന്നും ഇതിന് കമ്മീഷൻ നൽകിയിരുന്നതായും സ്വപ്ന കഴിഞ്ഞ ദിവസം മൊഴി നൽകിയിരുന്നു. ഓരോ തവണ സ്വർണം കടത്തുമ്പോഴും അറ്റാഷെ കൂടുതൽ കമ്മീഷൻ ചോദിച്ചതിനാൽ സ്വർണത്തിന്റെ തൂക്കം കുറച്ചാണ് പറഞ്ഞതെന്നും സ്വപ്ന അന്വേഷണ ഉദ്യോഗസ്ഥരോട് വെളിപ്പെടുത്തിയിരുന്നു.\nഎം.ശിവശങ്കർ പറഞ്ഞിട്ടാണ് സ്വപ്ന സുരേഷിനൊപ്പം ബാങ്ക് ലോക്കർ എടുത്തതെന്നു ചാർട്ടേഡ് അക്കൗണ്ടന്റ് മൊഴി നൽകിയതായി ഇന്നലെ റിപ്പോർട്ട് വന്നിരുന്നു. സ്വപ്നയുടെയും ചാർട്ടേഡ് അക്കൗണ്ടന്റിന്റെയും സംയുക്ത അക്കൗണ്ടിലുള്ള ലോക്കറിൽനിന്ന് ഒരു കോടി രൂപയും ഒരു കിലോഗ്രാം സ്വർണവും പിടിച്ചെടുത്തിരുന്നു. കസ്റ്റംസിനു ലഭിച്ച മൊഴി വിശ്വസനീയമെന്നു വ്യക്തമായാൽ സ്വർണക്കടത്തു കേസിൽ നിർണായക വഴിത്തിരിവാകും.\nകഴിഞ്ഞ ദിവസം ചാർട്ടേഡ് അക്കൗണ്ടന്റിന്റെ വീട്ടിലും ഓഫിസിലും കസ്റ്റംസ് നടത്തിയ പരിശോധനയുടെ തുടർച്ചയായിട്ടായിരുന്നു ഇന്നലെ ചോദ്യംചെയ്യൽ. സ്വപ്നയുടെയും ശിവശങ്കറിന്റെയും ആദായനികുതി റിട്ടേണുകൾ തയാറാക്കുന്നത് ഈ ചാർട്ടേഡ് അക്കൗണ്ടന്റാണെന്നാണു വിവരം. സ്വർണക്കടത്തു കേസിലെ മറ്റൊരു പ്രതി കെ.ടി.റമീസിനെ എൻഐഎ ഇന്നലെ രാത്രിയിൽ തിരുവനന്തപുരത്ത് എത്തിച്ചു തെളിവെടുപ്പു നടത്തി.


കൊവിഡിനൊപ്പം നിപയും; കരുതലോടെ കേരളം | Nipah and covid; Kerala with concern\nകൊവിഡിനൊപ്പം നിപയും; കരുതലോടെ കേരളം\nശനിയാഴ്ച രാത്രി വൈകിയാണ് നിപ സ്ഥീരീകരണം വന്നത്. മൂന്ന് സാമ്പിളും പോസിറ്റീവായിരുന്നു. അതീവ ഗുരുതര അവസ്ഥയിലായിരുന്ന കുട്ടി പുലര്‍ച്ചെ മരിച്ചു.\nThiruvananthapuram, First Published Sep 5, 2021, 8:46 AM IST\nകോഴിക്കോട്: കൊവിഡ് കേസുകള് കുറയാതെ നില്‍ക്കുന്നതിനൊപ്പം നിപയും സ്ഥിരീകരിച്ചതിനെ തുടര്‍ന്ന് കരുതലോടെ സംസ്ഥാനത്തെ ആരോഗ്യരംഗം. കോഴിക്കോട് മരിച്ച 12കാരനാണ് നിപ സ്ഥിരീകരിച്ചത്. ഇതോടെ ആരോഗ്യവിഭാഗം കൃത്യമായ മുന്നൊരുക്കം നടത്തി സജ്ജമായിട്ടുണ്ട്. മുമ്പ് 2018 മെയിലാണ് കേരളത്തെ ആശങ്കയിലാക്കി കോഴിക്കോട്ട് നിപ സ്ഥിരീകരിച്ചത്. അന്ന് 18പേരാണ് മരിച്ചത്. കൃത്യമായ മുന്നൊരുക്കത്തിലൂടെയും കര്‍ശന നിയന്ത്രണത്തിലൂടെയും നിപയെ കേരളം ഒറ്റക്കെട്ടായി അതിജീവിച്ചു. 2019 ജൂണിലും ഒരാള്‍ക്ക് നിപ സ്ഥിരീകരിച്ചു. നിലവില് കൊവിഡ് വ്യാപനം മൂലം സംസ്ഥാനം വലയുമ്പോഴാണ് നിപയും സ്ഥിരീകരിച്ചത് എന്നതാണ് ആശങ്ക.\nശനിയാഴ്ച രാത്രി വൈകിയാണ് നിപ സ്ഥീരീകരണം വന്നത്. മൂന്ന് സാമ്പിളും പോസിറ്റീവായിരുന്നു. അതീവ ഗുരുതര അവസ്ഥയിലായിരുന്ന കുട്ടി പുലര്‍ച്ചെ മരിച്ചു. നിപ വ്യാപനം നേരിടാന് അടിയന്തര കര്‍മപദ്ധതി തയ്യാറാക്കിയെന്നും മന്ത്രി അറിയിച്ചു.\nകോഴിക്കോട് വീണ്ടും നിപ സ്ഥിരീകരിച്ചു; 12 കാരന്‍റെ മൂന്ന് സാമ്പിളുകളും പോസിറ്റീവ്, ആശങ്ക വേണ്ടെന്ന് മന്ത്രി\nകോഴിക്കോട്ടെ മന്ത്രിമാരായ ശശീന്ദ്രന്, അഹമ്മദ് ദേവര്‍കോവില്, മുഹമ്മദ് റിയാസ് എന്നിവരടങ്ങുന്ന യോഗം ചേര്‍ന്നു. ആരോഗ്യ വകുപ്പ് ആക്ഷന് പ്ലാനുണ്ടാക്കി. പ്രഥമിക സമ്പര്‍ക്ക പട്ടിക തയ്യാറാക്കി അവരെ എല്ലാം ഐസൊലേഷനിലേക്ക് മാറ്റിയിട്ടുണ്ടെന്നും ആശങ്കപ്പെടാനില്ലെന്നും മന്ത്രി അറിയിച്ചു. നാല്. ദിവസം കുട്ടിക്ക് പനി ഉണ്ടായിരുന്നു. രോഗിയുടെ കുടുംബത്തിലോ പ്രദേശ വാസികള്‍ക്കോ രോഗ ലക്ഷണങ്ങള് ഇല്ലെന്നും ഉറവിടം പരിശോധിക്കുകയാണെന്നും വീണ ജോര്‍ജ് കൂട്ടിച്ചേര്‍ത്തു.\nനിപ; 'രോഗനിയന്ത്രണത്തില് എല്ലാ പിന്തുണയും', കേന്ദ്രസംഘം സംസ്ഥാനത്തേക്ക് എത്തുന്നു\nആശങ്കപെടേണ്ട സാഹചര്യമില്ലെന്ന് മന്ത്രി മുഹമ്മദ് റിയാസ് പ്രതികരിച്ചു. നിപയുടെ ചികിത്സയുമായി ബന്ധപ്പെട്ട് നേരത്തെ തന്നെ ക്രമീകരണങ്ങള് ഉള്ളതിനാല് അത് തുടര്‍ന്ന് പോകുമെന്ന് മന്ത്രി അറിയിച്ചു. ആരോഗ്യമന്ത്രി യുടെ നേതൃത്വത്തില് വേണ്ട നിര്‍ദേശങ്ങള് നല്‍കി. സംസ്ഥാനത്തെ കൊവിഡ് വ്യാപനം തുടരുകയാണ്. കഴിഞ്ഞ ദിവസവും 29000ത്തിലേറെ രോഗികള്‍ക്ക് കൊവിഡ് സ്ഥിരീകരിച്ചു.\nകേരളത്തിൽ വീണ്ടും നിപ: അറിയാം ലക്ഷണങ്ങള് എന്ത്, എങ്ങനെ, ചികിത്സ


k surendran announces kerala bjp sate committee list | ശോഭ സുരേന്ദ്രന് ഉള്‍പ്പടെ 10 ഉപാധ്യക്ഷര്,6ജ.സെക്രട്ടറിമാരില് എംടി രമേശും; ബിജെപി ഭാരവാഹി പട്ടിക - Malayalam Oneindia\n10 min ago പാലക്കാട് ഇന്നും കൊവിഡ്; രോഗം സ്ഥിരീകരിച്ചത്5പേർക്ക്!! വിവരങ്ങൾ ഇങ്ങനെ\n29 min ago കോട്ടയത്ത് എട്ടു പേര്‍ക്കു കൂടി കൊറോണ വൈറസ്: രോഗബാധിതരുടെ എണ്ണം 22 ലെത്തി\n37 min ago ഇടുക്കിയില് വീണ്ടും കൊവിഡ്, ഇന്ന് രോഗം സ്ഥിരീകരിച്ചത്9പേര്‍ക്ക്; ആശങ്ക വര്‍ദ്ധിക്കുന്നു\nUpdated: Thu, Mar 5, 2020, 16:21 [IST]\nതിരുവനന്തപുരം: തര്‍ക്കങ്ങള് പരിഹരിച്ച് ബിജെപി കേരള ഘടകം സംസ്ഥാന കമ്മറ്റി പുനഃസംഘടിപ്പിച്ചു. എംടി രമേശ് ജനറല് സെക്രട്ടറിയായി തുടരുമ്പോള് എഎന് രാധാകൃഷ്ണനും ശോഭ സുരേന്ദ്രനും വൈസ് പ്രസിഡന്‍റുമാരുടെ ചുമതല നല്‍കിയാണ് പുനഃസംഘടന പൂര്‍ത്തിയാക്കിയിരിക്കുന്നത്. ജെആര് പത്മകുമാറാണ് പുതിയ ട്രഷര്.\nദേശീയ അധ്യക്ഷന് ജെപി നദ്ദ നേരിട്ട് ഇടപെട്ടതോടെയാണ് പുനഃസംഘടന വേഗത്തില് പൂര്‍ത്തിയായത്. കെ സുരേന്ദ്രനെ സംസ്ഥാന അധ്യക്ഷനായി തിരഞ്ഞെടുത്തതില് നേതൃത്വത്തില് ചിലര് അതൃപ്തിയുള്ളതായുള്ള റിപ്പോര്‍ട്ടുകള് നേരത്തെ പുറത്ത് വന്നിരുന്നു. ഇതേ തുടര്‍ന്നായിരുന്നു ദേശീയ നേതൃത്വത്തിന്‍റെ നേരിട്ടുള്ള ഇടപെടല്.\n10 വൈസ് പ്രസിഡന്‍റുമാരേയും6ജനറല് സെക്രട്ടറിമാരേയും ഉള്‍പ്പടെടുത്തിയാണ് പുനസംഘടന പൂര്‍ത്തിയാക്കിയിരിക്കുന്നത്. ശോഭ സുരേന്ദ്രന്, എഎന് രാധാകൃഷ്ണന്, കെഎസ് രാധാകൃഷ്ണന്, സി സദാനന്ദന്, എപി അബ്ദുള്ളക്കുട്ടി, ജെ പ്രമീള ദേവി, ജി രാമന്‍നായര്, എംഎസ് സമ്പൂര്‍ണ്ണ, വിടി രമ, വിവി രാജന് എന്നിവരാണ് വൈസ് പ്രസിഡന്‍റുമാര്,\nഎംടി രമേശ്, അഡ്വ ജോര്‍ജ് കൂര്യന്, സി കൃഷ്ണകുമാര്, പി സുധീര്, എം ഗണേഷ് (സംഘടന), ശ്രീ കെ സുഭാഷ് (സഹ സംഘടന) എന്നിവരാണ് പുതിയ ജനറല് സെക്രട്ടറിമാര്, ഇവര്‍ക്ക് പുറമെ സി ശിവന്‍കുട്ടി, രേണു സുമേഷ്, രാജി പ്രസാദ് തുടങ്ങിയവര് ഉള്‍പ്പടെ 10 സെക്രട്ടറിമാരും സംസ്ഥാന കമ്മറ്റിക്ക് ഉണ്ട്. വക്താക്കളുടെ പട്ടികയില് സന്ദീപ് വാര്യരും ഇടംപിടിച്ചിട്ടുണ്ട്.\nbjp mt ramesh shobha surendran k surendran ബിജെപി കെ സുരേന്ദ്രന് ശോഭ സുരേന്ദ്രന് എംടി രമേശ് politics\nk surendran announces kerala bjp sate committee list


അനോണി ആന്റണി: സൊല്യൂഷന്\nബ്ലാക്ക് ബറി ദുരിതത്തില് അനുഭാവം രേഖപ്പെടുത്തുകയും ദുഖം പങ്കുവെക്കുകയും ചെയ്യുന്നു. കുറ്റം പറയരുത്, നല്ല സ്റ്റര്‍ഡി ബോഡിയാണ്, എടുത്തെറിഞ്ഞിട്ടും ഇപ്പോഴും അവശേഷിക്കുന്നു. അതിനൊരു പാനല് വാങ്ങാന് എവിടൊക്കെ തെണ്ടിത്തിരിഞ്ഞു. ആരെയൊക്കെ വിളിച്ചു അവസാനം ദയ തോന്നിയ ഒരു ഡിലന് സിംഗപ്പൂരില് നിന്നെങ്ങാണ്ട് വരുത്തിത്തരുവാരുന്നു. അതിനു മാത്രം സ്കിന്നുമില്ല, ഉറേമില്ല. നാട്ടിലെവിടേം കിട്ടുകേമില്ല. അവസാനം സഹികെട്ട് - ഒരു തവണ നാട്ടില് പോയപ്പോള് ഫോണ് വാങ്ങി നോക്കിയ കാര്‍ന്നോരു പറഞ്ഞപോലെ അക്ഷരമൊന്നുമാറ്റി ഉച്ചരിച്ചു കൃതാര്‍ത്ഥനായി! ധന്യനും.!\nകണ്ണട മൂക്കില് വച്ചു കണ്ണട തിരഞ്ഞ അമ്മാവനെ പോലെ ആയല്ലോ ഇത്.\nബ്ളാക് െബറിക്ക് ഞാന് ഇട്ടിരിക്കുന്ന പേര് പട്ടി തൊടലെന്നാണ് ... വലിയ നീണ്ട തൊടല്. തൊടലിന്റെ അങ്ങെ അറ്റം പലരുടെയും കയ്യിലാണെന്നത് കൊണ്ട് മനസമാധാനമായി കക്കൂസില് പോലും പോകാന് പറ്റണില്ല.\nഎഡ്ജ് കണക്ഷന് ഉള്ള സമയത്തേ നെറ്റ് ഫാസ്റ്റ് ആയി വര്‍ക്ക് ചെയ്യൂ...\nഎഡ്‌ജാ? ദുബായില് ത്രീ ജി ഇല്ലേ?\nഅനോണിയോസ് അന്തോണിയോസ് മൗറിലിയോസിന്റെ കാര്യം പോട്ടെ, അവിടെ ഇരുന്ന സെയിൽസ്മാനും ഈ ബുദ്ധി തോന്നിയില്ലേ? ഇങ്ങനത്തെ മണ്ടത്തരങ്ങൾ ദിവസവും കാണുന്നതല്ലേ? ഹാ... പോട്ട്...\nഅതൊക്കെപ്പോട്ടെ, ഐടി ഹെല്പ്പ് ഡെസ്കില് വിളിക്കാൻ ഇതേ ബ്ലാക്ക്ബെറിയാണോ ഉപയോഗിച്ചേ? :)\nപട്ടിക്ക് മുഴുവന്‍തേങ്ങ കിട്ടിയതു പോലെ എന്റെ കയ്യിലുമുണ്ടൊരു “ബ്ലാക്ബെറി-കൊടുങ്കാറ്റ്”. ഐ ഫോണായിരുന്നു ഇഷ്ടമെങ്കിലും നമ്മുടെ സര്‍വീസ് പ്രൊവൈഡര് ഐ ഫോണ് തരാത്തനാല് “സ്റ്റോം” എടുത്തു.ഇടയ്ക്കിടയ്ക്ക് കാലാവസ്ഥാപ്രവചനം നോക്കാനായി മാത്രം മാസം 30 ഡോളര് അധികം എന്തിനു കളയുന്നു എന്ന് എന്നും ചിന്തിക്കാറുണ്ട്!\nകൂടെ ജോലിചെയ്യുന്ന ഒരു പോളിഷ് അമേരിക്കന് ഐ ഫോണിലെ ഒരുമാതിരി ആപ്ലിക്കെഷന്‍സ് എല്ലാം സബ്സ്ക്രൈബ് ചെയ്ത് ഓഫീസിലിരുന്ന് മുഴുവന് സമയവും അതില് പണിയുന്നത് കാണുമ്പോള് ഇതു മാറ്റി ഒരു സാദാ മൊബൈല് എടുക്കുന്നതിനെക്കുറിച്ച് കാര്യമായി ചിന്തിക്കുന്നു!\nനെല്ലിക്ക(ഇന്‍ഡ്യന് ഗൂസ്ബെറി/ആമ്‌ല (അമല(?)))യെക്കുറിച്ച് കൂടുതല് അറിയാമോ അന്തോണീ? ആമ്‌ല തന്നെ വന്യ എന്നും ഗ്രാമ്യ എന്നും രണ്ട് തരമുണ്ടെന്നും. വന്യയാണ് നമ്മുടെ നെല്ലിക്കയെന്നും ഗ്രാമ്യ ഒറിജിനല് ഗൂസ്ബെറിയാണെന്നും (ഇന്‍ഡ്യന് ഗൂസ്ബെറിയല്ല) ഒരു ഗുജറാത്തി!(നിങ്ങളെല്ലാം കാട്ടുജാതിക്കാരാണെന്നു ഇന്‍ഡയറക്റ്റായി എന്നോട് പറഞ്ഞതാണോ ആവോ?)\nതളം വ്യ്ക്കുന്നതിനും ച്യവനപ്രാശം ഉണ്ടാക്കുന്നതിനും പിന്നെ “ഓര്‍മ്മ കൂട്ടുന്നതിനും” നെല്ലിക്ക ഉത്തമമാണെന്നോര്‍ക്കുക. :)\nഇനി ഏതായാലും ബ്ലാക്ബെറി വാങ്ങണ്ട എന്നു തീരുമാനിച്ചു.. അതിന്റെ കവർ പോയാൽ ഇങ്ങനത്തെ ഗുലുമാൽ ഉണ്ടാവുമോ?\nഹ്ഹഹഹ്..ഇതു ഞാന് വിശ്വസിക്കൂലാ..അന്തോണിച്ചായന് ഇങ്ങനൊരു അബദ്ധം പെണഞ്ഞൂന്ന്.


ശ്രീലങ്കൻ സ്ഫോടനം: മൂന്ന് മലയാളികളെ ചോദ്യം ചെയ്തു; സാകിർ നായിക്കിന്റെ പ്രഭാഷണ വീഡിയോകൾ അടക്കമുള്ളവ പിടിച്ചെടുത്തു – Azhimukham\nശ്രീലങ്കൻ സ്ഫോടനം: മൂന്ന് മലയാളികളെ ചോദ്യം ചെയ്തു; സാകിർ നായിക്കിന്റെ പ്രഭാഷണ വീഡിയോകൾ അടക്കമുള്ളവ പിടിച്ചെടുത്തു\nസാക്കിർ നായിക്കിന്റെ പ്രഭാഷണങ്ങളുടെ ഡിവിഡികളും പിടിച്ചെടുത്തവയുടെ കൂട്ടത്തിലുണ്ട്.\nApr 29 2019 07:09 AM\nശ്രീലങ്കയിലെ സ്ഫോടനപരമ്പരയുമായി ബന്ധപ്പെട്ട് കാസറഗോഡ്, പാലക്കാട് എന്നീ ജില്ലകളിൽ നിന്നുള്ള മൂന്നുപേരെ ദേശീയ അന്വേഷണ ഏജൻസി (എൻഐഎ) ചോദ്യം ചെയ്തു. ഇവര്‍ക്കെതിരെ നിർണായകമായ ചില തെളിവുകൾ ലഭിച്ചതായി എൻഐഎ വൃത്തങ്ങൾ സൂചിപ്പിക്കുന്നു. ഇവർ മൂന്നു പേരുടെയും വീടുകളിലാണ് റെയ്ഡ് നടന്നത്.\nഐസിസിൽ ചേരാനായി കേരളത്തിൽ നിന്നും വിദേശത്തേക്കു പോയ ആളുകളുമായി അടുത്ത ബന്ധം പുലർത്തുന്നുണ്ടായിരുന്നു അറസ്റ്റിലായവർ എന്നാണ് വിവരം. ശ്രീലങ്കയിൽ സ്ഫോടനം നടത്തിയതിൽ ഇവർക്ക് പങ്കുണ്ടെന്നാണ് എൻഐഎ സംശയിക്കുന്നത്. ശ്രീലങ്കയിൽ സ്ഫോടനം നടത്തിയ ഐസിസ് നേതാവ് സഹ്രാൻ ആഷിമിന്റെ ഭീകരവാദ ആശയങ്ങളിൽ ഇവർ ആകൃഷ്ടരായിരുന്നെന്നാണ് അന്വേഷകർ കരുതുന്നത്. നേരത്തെ തമിഴ്നാട്ടിലെ ചില മുസ്ലിം സംഘടനകളിൽ പ്രവർത്തിക്കുന്നവര്‍ക്കെതിരെയും എൻഐഎ അന്വേഷണം നടത്തിയിരുന്നു. സഹ്രാനുമായി ഇവർ നിരന്തരം ആശയവിനിമയം നടത്തിയിരുന്നെന്നാണ് എൻഐഎ പറയുന്നത്.\nസാക്കിർ നായിക്കിന്റെ പ്രഭാഷണങ്ങളുടെ ഡിവിഡികൾ\nഇവരുടെ വീടുകളിൽ നിന്ന് മൊബൈൽ ഫോണുകൾ, സിം കാർഡുകൾ, മെമ്മറി ചിപ്പുകൾ, പെൻ ഡ്രൈവുകൾ, അറബിയിലും മലയാളത്തിലും എഴുതിയ നോട്ടുകൾ എന്നിവ പിടിച്ചെടുത്തിട്ടുണ്ട്. സ്കൂളിൽ തീവ്രവാദപരമായ സില്ലബസ് ഉൾപ്പെടുത്തിയതിനെ തുടർന്ന് വിവാദകേന്ദ്രമായി മാറിയ സാക്കിർ നായിക്കിന്റെ പ്രഭാഷണങ്ങളുടെ ഡിവിഡികളും പിടിച്ചെടുത്തവയുടെ കൂട്ടത്തിലുണ്ട്.\nകാസറഗോഡ് സ്വദേശികളായ അബൂബക്കർ സിദ്ദിഖ്, അഹമ്മദ് അറാഫത്ത് എന്നിവരുടെ വീടുകളിലാണ് എൻഐഎ റെയ്ഡ് നടത്തിയത്. ഇവരോട് കൊച്ചിയിൽ കൂടുതല് ചോദ്യം ചെയ്യലിന് ഹാജരാകാനാവശ്യപ്പെട്ട് നോട്ടീസ് നൽകിയിട്ടുണ്ട്. പാലക്കാട്ട് നടന്ന റെയ്ഡിനെക്കുറിച്ചുള്ള വിവരങ്ങൾ ലഭ്യമായിട്ടില്ല.\nനേരത്തെ സിറിയയിലേക്കും ഇറാഖിലേക്കും ഐസിസിൽ ചേരാനായി നിരവധി പേർ കേരളത്തിൽ നിന്നും പോയിരുന്നതായി ആരോപണമുയർന്നിരുന്നു. ഇവരിലൂടെയും ഇവരുടെ അനുയായികളിലൂടെയും ശക്തമായ ഒരു ശൃംഖല കേരളത്തിൽ ഇപ്പോഴും ഐസിസിന് നിലനിൽക്കുന്നുണ്ട് എന്നാണ് എൻഐഎ സംശയിക്കുന്നത്.\nബലാകോട്ട് ആക്രമണത്തിന്റേതെന്ന പേരിൽ മാധ്യമങ്ങൾ പ്രചരിപ്പിച്ചത് പഴയ വീഡിയോകൾ


നെല്ല് മുഴുവനും സംഭരിക്കും: മന്ത്രി ജി.ആർ. അനിൽ : Deepika.com Nattu Visesham\nSaturday, January 15, 2022 12:15 AM IST\nകൽപ്പറ്റ: കർഷകർ ഉത്പാദിപ്പിക്കുന്ന നെല്ല് മുഴുവൻ സംഭരിക്കുകയും അതിനുള്ള വില താമസം കൂടാതെ വിതരണം ചെയ്യുന്നതിനുമുള്ള നടപടി സ്വീകരിച്ചുവരുകയാണെന്ന് ഭക്ഷ്യ സിവിൽ സപ്ലൈസ് മന്ത്രി ജി.ആർ. അനിൽ പറഞ്ഞു.\nനെല്ല് സംഭരിച്ച് 24 മണിക്കൂറിനകം കർഷകന് വില ലഭ്യമാക്കാൻ കഴിയുന്ന രീതിയിൽ സംവിധാനമൊരുക്കും. പലിശരഹിതമായോ നാമ മാത്ര പലിശയ്ക്കോ വായ്പ ലഭ്യമാക്കാനും ബാങ്ക് അധികൃതരുമായി ചർച്ച നടത്തുമെന്ന് മന്ത്രി പറഞ്ഞു. തരിയോട് സർവീസ് സഹകരണ ബാങ്ക് നടത്തിയ കൊയ്തുത്സവം ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം. ബാങ്ക് പ്രസിഡന്‍റ് കെ.എൻ. ഗോപിനാഥൻ അധ്യക്ഷത വഹിച്ചു.\nകേരള ബാങ്ക് ഡയറക്ടർ പി. ഗഗാറിൻ, വിജയൻ ചെറുകര, ബ്ലോക്ക് പഞ്ചായത്ത് അംഗം ഷിബു പോൾ, പഞ്ചായത്ത് അംഗങ്ങളായ ഉണ്ണികൃഷ്ണൻ, രാധപുലിക്കോട്, കൃഷി ഓഫീസർ ജയരാജ്, ബാങ്ക് ഡയറക്ടർമാരായ അഷ്റഫ് തയ്യിൽ, ചാണ്ടി തലച്ചിറ, എം.ടി. ജോണി, ജോജിൻ ടി. ജോയി തുടങ്ങിയവർ പ്രസംഗിച്ചു.


മറക്കാതിരിക്കാനായി മാത്രം: ഒരമ്മയുടെ കുമ്പസാരക്കുറിപ്പുകള്!\nPosted by Aarsha Sophy Abhilash at 9:18 AM\nപട്ടേപ്പാടം റാംജി February 16, 2018 at 9:54 AM\nപ്രായോഗികതയും ചിന്തകളും പലപ്പോഴും രണ്ടു വഴിയാണ് സഞ്ചരിക്കുക. ഓരോ വ്യക്തിയുടെയും സാഹചര്യങ്ങളും അവര് ജീവിക്കാന് ആഗ്രഹിക്കുന്ന രീതികളും കൂട്ടിക്കലര്‍ത്തിയ ഒരു തരം പ്രായോഗികതയിലാണ് കുടുംബം നീങ്ങുക. അപ്പോള് എല്ലാത്തിലും ഈ പ്രായോഗികത പ്രതിഫലിക്കുക സ്വാഭാവികമാണ്.\nAarsha Sophy Abhilash February 16, 2018 at 10:01 AM\nനന്ദി റാംജിയേട്ടാ .. അതെ സത്യമാണ്, പലപ്പോഴും നമ്മുടെ ശരിയാകില്ല മറ്റൊരു കുടുംബത്തിലെ ശരി. ചിലപ്പോഴൊക്കെ ശരി എന്ന് തോന്നുന്ന കാര്യം പോലും പ്രയോഗികമാകാറില്ല :(\nഗൗരിനാഥന് February 16, 2018 at 10:06 AM\nഞാനും ഇടക്കിടക്ക് നാഗവല്ലി ആകാറുണ്ട്.. ചില സന്ദർഭങ്ങളിൽ മോളെ പോലും ഞെട്ടിച്ച് കൊണ്ട് ഗുഡ് പേരെന്റിങ്ങ് മോഡലും ആകാറുണ്ട്. അവൾ സ്ഥിരമായി പറയുന്ന കാര്യമുണ്ട് " today amma is under control" എന്ന്, ആ പറയുന്നതിന്റെ ടോണും, സൗണ്ട് മോഡുലേഷനും ഒക്കെ കേൾക്കുമ്പോൾ അവളെന്റെ മോൾ തന്നെ എന്ന് ഡബിൾ ഉറപ്പാക്കും...,,😊\nSiroos Thrissoor February 16, 2018 at 10:07 AM\nയെസ് കുഞ്ഞീ! There is no good parenting or bad parenting, there is only parenting.\nരണ്ടിടങ്ങളിലായി കണ്ണുകൾ നിറഞ്ഞു. ഹൃദയസ്പര്ശിയായി എഴുതി യൂ ഡിയർ "ബാഡ് മോം"!\nഞാനിതുവരെ മക്കളെ തല്ലിയിട്ടില്ല. ചീത്ത പോലും പറഞ്ഞിട്ടില്ല. പക്ഷെ രണ്ടും കൂട്ടി കുട്ടികളുടെ ഉമ്മച്ചിയുടെ കയ്യിൽ നിന്നും കിട്ടാറുണ്ട്.\nഅവർക്കുമറിയാം അത് അവരുടെ നല്ലതിനായിരുന്നു എന്ന്, എപ്പോൾ? അവർക്കും ഉണ്ണികൾ ഉണ്ടാകുമ്പോൾ.... എങ്കിലും കുഞ്ഞുമനസ്സുകളെ വേദനിപ്പിക്കുന്നതിനോട് യോജിപ്പില്ല.\nറിയലി! യൂ ആർ ഏ ഗ്രെയിറ്റ് മോം!\nSiroos Thrissoor February 16, 2018 at 10:09 AM\nBipin February 16, 2018 at 10:31 AM\nശ്യോ ഈ അമ്മ എത്ര സൂപ്പറാ. മക്കളെ ഇത്ര നന്നായി മനസ്സിലാക്കുന്ന രക്ഷകർത്താവ് !\nജയിംസ് സണ്ണി പാറ്റൂർ February 16, 2018 at 11:04 AM\nനല്ല പോസ്റ്റ് ആശംസകൾ\nGirija Navaneethakrishnan February 16, 2018 at 12:04 PM\nആർഷ, ആ മുഴുമിപ്പിക്കാത്ത birthday card കണ്ടപ്പോൾ ശരിക്കും കണ്ണ് നിറഞ്ഞു. ചില നേരം നമ്മൾ അമ്മമാർ ഭദ്രകാളി അമ്മമാർ ആണ്.\nVarghese Plammoottil February 16, 2018 at 12:53 PM\nനാല്‍പ്പതുകാരനായ മകനോടു ഇന്നലെ രാത്രിയും കുറച്ചു വഴക്കുണ്ടാക്കി. ഇത് ഇന്നലെ വായിക്കേണ്ടതായിരുന്നു. അല്ല, പത്തുമുപ്പതു കൊല്ലം മുമ്പ് വായിക്കേണ്ടതായിരുന്നു. മേപ്പടിയാനും ഇതുപോലെ വഴക്കും കൂടെ അടിയും വാങ്ങിയിരുന്നു അവന് ചെയ്ത ഒരു കുറ്റത്തിന്. മേശയില് നിന്ന് 20 ഡോളറെടുത്തതിന്. പിന്നീടാണറിയുന്നത് എല്ലാവര്‍ക്കും ക്രിസ്തുമസ് സമ്മാനം വാങ്ങനായിരുന്നു അതെന്ന്. ആര്‍ഷാ അഭിനന്ദനങ്ങള്. വാക്കുകളിലൂടെ ഭാവങ്ങളെയും വികാരങ്ങളെയും വാര്‍ത്തെടുക്കുവാനുള്ള അപാരമായ കഴിവ് സമ്മതിച്ചിരിക്കുന്നു. കൂടെ അതു മറ്റുള്ളവരുമായി പങ്കിടുവാനുള്ള സന്മനസ്സും.\nPradeep Nandanam February 16, 2018 at 9:49 PM\nചുമ്മാ കുറ്റബോധം ഉണ്ടാക്കാനായി ഓരോ ലേഖനോം എഴുതിക്കോണ്ട് വന്നോളും !\nPrabhan Krishnan February 17, 2018 at 2:20 AM\nഒത്തിരി നാളുകൾക്കു ശേഷമാണ് ഒരു ബ്ലോഗിലെത്തുന്നത്.ആർഷ ഇപ്പോഴും ഇവിടെ സജീവമാകുന്നതിൽ സന്തോഷം.\nഞാനിപ്പോഴും മക്കളെ ഫോണിൽക്കൂടി ശകാരിക്കുകയും അടിക്കുകയുമൊക്കെ ചെയ്യാറുണ്ട് എത്ര അനുഭങ്ങളുണ്ടായാലും നന്നാകാത്ത ഒരച്ഛനാണു ഞാനെന്ന് ചിലപ്പോഴൊക്കെ തോന്നുകയും ഉടനെ കുമ്പസാരിച്ച് കുർബ്ബാനയും കൈക്കൊണ്ട് അടുത്ത വിളിയിൽ അടി കൊണ്ട തിമിർപ്പിൽ തലോടി തണുപ്പിക്കാറുമുണ്ട്. ഈ തല്ലു കൊള്ളിത്തരം നടക്കുന്ന ദിവസമുണ്ടാകുന്ന മാനസിക വ്യഥ ഇത്തരം എരണം കെട്ട എല്ലാ അപ്പൻ മാർക്കും ഉണ്ടാകുമെങ്കിലും. മക്കളെ തിരുത്തേണ്ട ഉത്തരവാദിത്വത്തിൽ നിന്ന് ഒഴിഞ്ഞു നിൽക്കാൻ നമുക്കാവില്ലല്ലോ. ഇതേ ആശയം മിഴിനീർ പൂവുകൾ എന്ന പേരിൽ മുൻപ് എന്റെ ബ്ലോഗിൽ പോസ്റ്റ് ചെയ്തിരുന്നത് ആർഷ ഓർക്കുന്നോ? അതിപ്പോഴും അവിടെ കാണും പോയി തപ്പി നോക്കൂ. എന്തായാലും മോന്റെ ആ ആശംസാ കാർഡ് കണ്ണു നനയിച്ചൂട്ടോ.\nSureshkumar Punjhayil February 17, 2018 at 11:53 PM\nകുസുമം ആര് പുന്നപ്ര February 18, 2018 at 2:57 AM\nബ്ലോഗിലെഴുതിയിട്ട് കുറേ നാളായി. mail message കമ്ടതുകൊമ്ട് ചുമ്മാ വന്നതാണ്. നല്ല പോസ്റ്റ്\nകുസുമം ആര് പുന്നപ്ര February 18, 2018 at 3:07 AM\nപ്രിയപ്പെട്ട കൂട്ടുകാരി ഇതൊന്നു വായിച്ചു നോക്കുക\nsuper ma'am. situations that all moms would have come across..happy to know that am not the only one who had gone through this.\nBinish Malloossery February 24, 2018 at 1:14 PM\nBinish Malloossery February 24, 2018 at 1:26 PM\nകുഞ്ഞനോടുള്ള ഒരു ക്ഷമാപണം പോലെ 'അമ്മ\nഅതങ്ങ് എഴുതിയപ്പോ ഒരു ഭാരം കുറഞ്ഞു അല്ലേ..\nCv Thankappan March 2, 2018 at 11:27 AM\nകുഞ്ഞുങ്ങളുടെവളര്‍ച്ചയോടൊപ്പം അമ്മമാരില്‍ക്കാണുന്ന ഉല്‍ക്കണ്ഠയും അതീവജാഗ്രതയും വ്യഥയും വളരെഭംഗിയായി അവതരിപ്പിക്കുവാന് കഴിഞ്ഞിരിക്കുന്നീയനുഭവക്കുറിപ്പിലൂടെ...\nMuralee Mukundan , ബിലാത്തിപട്ടണം April 25, 2018 at 11:45 AM\nഏതാണ്ട് പിള്ളേരുള്ള എല്ലാ വീടുകളിലും സംഭവിക്കുന്ന സംഗതികൾ ...!


മർക്കൊസ്6MAL - അവൻ അവിടെ നിന്നു പുറപ്പെട്ടു, തന്റെ - Bible Search\nമർക്കൊസ്5മർക്കൊസ് 7\nയേശു സ്വന്തദേശത്ത് അവഗണിയ്ക്കപ്പെടുന്നു.\n1അവൻ അവിടെ നിന്നു പുറപ്പെട്ടു, തന്റെ സ്വദേശത്തിൽ വന്നു; അവന്റെ ശിഷ്യന്മാർ അവനെ അനുഗമിച്ചു. 2ശബ്ബത്തായപ്പോൾ അവൻ പള്ളിയിൽ വച്ച് ഉപദേശിച്ചു തുടങ്ങി; പലരും കേട്ട് വിസ്മയിച്ചു: “ഇവന് ഈ ഉപദേശങ്ങൾ എവിടെനിന്ന്? ഇവന് കിട്ടിയ ജ്ഞാനവും ഇവന്റെ കയ്യാൽ നടക്കുന്ന വീര്യപ്രവൃത്തികളും എന്ത്? 3ഇവൻ മറിയയുടെ മകനും യാക്കോബ്, യോസെ, യൂദാ, ശിമോൻ എന്നവരുടെ സഹോദരനുമായ തച്ചനല്ലയോ? ഇവന്റെ സഹോദരികളും ഇവിടെ നമ്മോടു കൂടെ ഇല്ലയോ?” എന്നു പറഞ്ഞു അവങ്കൽ ഇടറിപ്പോയി. 4യേശു അവരോട്: ഒരു പ്രവാചകൻ തന്റെ ജന്മദേശത്തും ബന്ധുക്കളുടെ ഇടയിലും സ്വന്ത ഭവനത്തിലും അല്ലാതെ ബഹുമാനമില്ലാത്തവൻ അല്ല എന്നു പറഞ്ഞു. 5ഏതാനും ചില രോഗികളുടെ മേൽ കൈ വെച്ച് സൌഖ്യം വരുത്തിയത് അല്ലാതെ അവിടെ വീര്യപ്രവൃത്തി ഒന്നും ചെയ്‌വാൻ അവന് കഴിഞ്ഞില്ല. 6അവരുടെ അവിശ്വാസം ഹേതുവായി അവൻ ആശ്ചര്യപ്പെട്ടു.\nഅവൻ ചുറ്റുമുള്ള ഊരുകളിൽ ഉപദേശിച്ചുകൊണ്ട് സഞ്ചരിച്ചു പോന്നു.\nയേശു ശിഷ്യന്മാരെ അയയ്ക്കുന്നു.\n7അനന്തരം അവൻ പന്തിരുവരെ അടുക്കെ വിളിച്ചു, അവരെ ഈരണ്ടായി അയച്ചു തുടങ്ങി, അവർക്ക് അശുദ്ധാത്മാക്കളുടെ മേൽ അധികാരം കൊടുത്തു. 8അവർ വഴിക്ക് വടി അല്ലാതെ ഒന്നും എടുക്കരുത്; അപ്പവും യാത്രാസഞ്ചിയും അരപ്പട്ടയിൽ കാശും അരുത്; ചെരിപ്പു ഇട്ടുകൊള്ളാം; 9രണ്ടു വസ്ത്രം ധരിക്കരുത് എന്നിങ്ങനെ അവരോട് കല്പിച്ചു. 10“നിങ്ങൾ എവിടെയെങ്കിലും ഒരു വീട്ടിൽ ചെന്നാൽ അവിടം വിട്ടു പുറപ്പെടുവോളം അതിൽ തന്നേ താമസിക്കുവിൻ. 11ആരെങ്കിലും നിങ്ങളെ കൈക്കൊള്ളാതെയും നിങ്ങളുടെ വാക്ക് കേൾക്കാതെയും ഇരുന്നാൽ അവിടം വിട്ടു പോകുമ്പോൾ നിങ്ങളുടെ കാലിലെ പൊടി അവർക്കെതിരെയുള്ള സാക്ഷ്യത്തിനായി കുടഞ്ഞുകളയുവിൻ” എന്നും അവരോട് പറഞ്ഞു. 12അങ്ങനെ അവർ പുറപ്പെട്ടു മാനസാന്തരപ്പെടണം എന്നു പ്രസംഗിച്ചു; 13വളരെ ഭൂതങ്ങളെ പുറത്താക്കുകയും അനേകം രോഗികൾക്കു എണ്ണ തേച്ച് സൌഖ്യം വരുത്തുകയും ചെയ്തു.\n14ഇങ്ങനെ യേശുവിന്റെ പേര് വളരെ പ്രസിദ്ധമായി, അത് ഹെരോദാരാജാവ് കേട്ട്. യോഹന്നാൻസ്നാപകൻ മരിച്ചവരുടെ ഇടയിൽ നിന്നു ഉയിർത്തെഴുന്നേറ്റിരിക്കുന്നു; അതുകൊണ്ട് ഈ ശക്തികൾ അവനിൽ വ്യാപരിക്കുന്നു എന്നു ചിലർ പറഞ്ഞു. 15അവൻ ഏലിയാവാകുന്നു എന്നു മറ്റു ചിലർ പറഞ്ഞു. വേറെ ചിലർ: അവൻ ആദ്യകാല പ്രവാചകന്മാരിൽ ഒരുവനെപ്പോലെ ഒരു പ്രവാചകൻ എന്നു പറഞ്ഞു. 16അത് ഹെരോദാവ് കേട്ടപ്പോൾ “ഞാൻ ശിരച്ഛേദം ചെയ്ത യോഹന്നാൻ ആകുന്നു അവൻ; അവൻ ഉയിർത്തെഴുന്നേറ്റിരിക്കുന്നു” എന്നു പറഞ്ഞു. 17ഹെരോദാ തന്റെ സഹോദരനായ ഫിലിപ്പോസിന്റെ ഭാര്യ ഹെരോദ്യയെ വിവാഹം ചെയ്തതുകൊണ്ടു അവൾ നിമിത്തം ആളയച്ച്, യോഹന്നാനെ പിടിച്ച് തടവിൽ ആക്കിയിരുന്നു. 18“സഹോദരന്റെ ഭാര്യയെ സ്വന്തമാക്കുന്നത് നിനക്ക് വിഹിതമല്ല” എന്നു യോഹന്നാൻ ഹെരോദാവോട് പറഞ്ഞിരുന്നു. 19ഹെരോദ്യയോ അവന്റെ നേരെ പകവച്ച് അവനെ കൊല്ലുവാനും ഇച്ഛിച്ചു; സാധിച്ചില്ല താനും. 20യോഹന്നാൻ നീതിയും വിശുദ്ധിയുമുള്ള പുരുഷൻ എന്നു ഹെരോദാവ് അറിഞ്ഞ് അവനെ ഭയപ്പെടുകയും അവനെ സംരക്ഷിക്കുകയും ചെയ്തു; അവന്റെ വചനം കേട്ടിട്ട് വളരെ കലങ്ങിയെങ്കിലും സന്തോഷത്തോടെ കേട്ടുപോന്നു. 21എന്നാൽ ഹെരോദാവ് തന്റെ ജനനോത്സവത്തിൽ തന്റെ മഹത്തുക്കൾക്കും സഹസ്രാധിപന്മാർക്കും ഗലീലയിലെ പ്രമാണികൾക്കും വിരുന്നു കഴിച്ചപ്പോൾ ഹെരോദ്യയ്ക്ക് ഒരു അവസരം ലഭിച്ചു. 22ഹെരോദ്യയുടെ മകൾ അകത്ത് ചെന്ന് നൃത്തം ചെയ്തു ഹെരോദാവിനെയും വിരുന്നുകാരെയും പ്രസാദിപ്പിച്ച സമയം: “മനസ്സുള്ളത് എന്തെങ്കിലും എന്നോട് ചോദിച്ചു കൊൾക; നിനക്ക് തരാം” എന്നു രാജാവ് ബാലയോടു പറഞ്ഞു. 23എന്ത് ചോദിച്ചാലും, രാജ്യത്തിൽ പകുതിയോളം ആയാലും നിനക്ക് തരാം എന്നു സത്യം ചെയ്തു. 24അവൾ പുറത്തിറങ്ങി അമ്മയോട്: “ഞാൻ എന്ത് ചോദിക്കേണം” എന്നു ചോദിച്ചതിന്: “യോഹന്നാൻ സ്നാപകന്റെ തല” എന്നു അവൾ പറഞ്ഞു. 25ഉടനെ അവൾ ബദ്ധപ്പെട്ടു രാജാവിന്റെ അടുക്കൽ ചെന്ന്: “ഇപ്പോൾ തന്നേ യോഹന്നാൻ സ്നാപകന്റെ തല ഒരു തളികയിൽ തരേണം” എന്നു പറഞ്ഞു. 26രാജാവ് അതിദുഃഖിതനായി എങ്കിലും തന്റെ ശപഥത്തെയും തന്റെ വിരുന്നുകാരെയും വിചാരിച്ചു അവന് അവളോട് നിഷേധിപ്പാൻ കഴിഞ്ഞില്ല. 27ഉടനെ രാജാവ് ഒരു അകമ്പടിയെ അയച്ച്, അവന്റെ തല കൊണ്ടുവരുവാൻ കല്പിച്ചു. 28അവൻ പോയി തടവിൽ അവനെ ശിരച്ഛേദം ചെയ്തു; അവന്റെ തല ഒരു തളികയിൽ കൊണ്ടുവന്നു ബാലയ്ക്കു് കൊടുത്തു; ബാല അമ്മയ്ക്ക് കൊടുത്തു. 29അവന്റെ ശിഷ്യന്മാർ അത് കേട്ടിട്ട് വന്നു അവന്റെ മൃതശരീരം എടുത്തു ഒരു കല്ലറയിൽ വെച്ച്.\nഅയ്യായിരം പേരെ പോഷിപ്പിക്കുന്നു\n30അപ്പൊസ്തലന്മാർ യേശുവിന്റെ അടുക്കൽ ഒരുമിച്ചുകൂടി തങ്ങൾ ചെയ്തതും ഉപദേശിച്ചതും എല്ലാം അറിയിച്ചു. 31വരുന്നവരും പോകുന്നവരും വളരെ ആയിരുന്നതിനാൽ അവർക്ക് വിശ്രമിപ്പാൻ സമയം ലഭിച്ചിരുന്നില്ല, ഭക്ഷിക്കുവാൻ പോലും സമയം ഇല്ലാത്തതുകൊണ്ട് അവൻ അവരോട്: “നിങ്ങൾ ഒരു ഏകാന്തസ്ഥലത്ത് വേറിട്ടുവന്ന് അല്പം ആശ്വസിച്ചുകൊൾവിൻ എന്നു പറഞ്ഞു. 32അങ്ങനെ അവർ പടകിൽ കയറി ഒരു ഏകാന്ത സ്ഥലത്ത് വേറിട്ടുപോയി. 33അവർ പോകുന്നത് പലരും കണ്ട്, അറിഞ്ഞ്, എല്ലാ പട്ടണങ്ങളിൽ നിന്നും കാൽനടയായി അവിടേക്ക് ഓടി, അവർക്ക് മുമ്പെ അവിടെ എത്തി. 34അവൻ പടകിൽ നിന്നു കരയ്ക്കിറങ്ങിയപ്പോൾ വലിയ പുരുഷാരത്തെ കണ്ട്, അവർ ഇടയൻ ഇല്ലാത്ത ആടുകളെപ്പോലെ ആകകൊണ്ട് അവരിൽ മനസ്സലിഞ്ഞ് പലതും ഉപദേശിച്ചു തുടങ്ങി. 35പിന്നെ നേരം നന്നേ വൈകിയപ്പോൾ, ശിഷ്യന്മാർ അവന്റെ അടുക്കൽ വന്നു; “ഇതു നിർജ്ജനപ്രദേശം അല്ലോ; 36നേരവും നന്നേ വൈകി; അവർ ചുറ്റുമുള്ള നാട്ടിൻപുറങ്ങളിലും ഗ്രാമങ്ങളിലും ചെന്ന് ഭക്ഷിക്കുവാൻ വല്ലതും വാങ്ങേണ്ടതിന് അവരെ പറഞ്ഞയയ്ക്കണം” എന്നു പറഞ്ഞു. 37എന്നാൽ അവൻ അവരോട്: “നിങ്ങൾ അവർക്ക് ഭക്ഷിക്കുവാൻ കൊടുക്കുവിൻ എന്നു പറഞ്ഞതിന്: ഞങ്ങൾ പോയി ഇരുനൂറ് വെള്ളിക്കാശിന് അപ്പം കൊണ്ടവന് അവർക്ക് തിന്മാൻ കൊടുക്കുകയോ?” എന്നു അവനോട് പറഞ്ഞു. 38അവൻ അവരോട്: “നിങ്ങളുടെ പക്കൽ എത്ര അപ്പം ഉണ്ട്? ചെന്ന് നോക്കുവിൻ” എന്നു പറഞ്ഞു; അവർ നോക്കിയിട്ട്: “അഞ്ച് അപ്പവും രണ്ടു മീനും ഉണ്ട്” എന്നു പറഞ്ഞു. 39പിന്നെ അവൻ എല്ലാവരോടും പച്ചപ്പുല്ലിന്മേൽ പന്തിപന്തിയായി ഇരിക്കുവാൻ കല്പിച്ചു. 40അവർ നൂറും അമ്പതും വീതം പന്തിപന്തിയായി ഇരുന്നു. 41അവൻ ആ അഞ്ച് അപ്പവും രണ്ടു മീനും എടുത്തു സ്വർഗ്ഗത്തേക്ക് നോക്കി വാഴ്ത്തി, അപ്പം നുറുക്കി, അവർക്ക് വിളമ്പുവാൻ തന്റെ ശിഷ്യന്മാർക്ക് കൊടുത്തു; ആ രണ്ടു മീനും എല്ലാവർക്കും വിഭാഗിച്ചുകൊടുത്തു. 42അവർ എല്ലാവരും തൃപ്തരാകുന്നതുവരെ കഴിച്ചു. 43അവർ അപ്പക്കഷണങ്ങളും മീൻനുറുക്കും പന്ത്രണ്ട് കൊട്ട നിറച്ചെടുത്തു. 44അപ്പം തിന്നവരോ അയ്യായിരം പുരുഷന്മാർ ആയിരുന്നു.\nയേശു വെള്ളത്തിനുമീതെ നടക്കുന്നു.\n45താൻ പുരുഷാരത്തെ പറഞ്ഞയയ്ക്കുന്നതിനിടയിൽ തന്റെ ശിഷ്യന്മാരെ ഉടനെ പടക് കയറി തനിക്കുമുമ്പേ അക്കരെ ബേത്ത്സയിദെക്കു നേരെ പോകുവാൻ നിബ്ബന്ധിച്ചു. 46അവരെ പറഞ്ഞയച്ചശേഷം താൻ പ്രാർത്ഥിക്കുവാൻ മലയിലേക്ക് പോയി. 47വൈകുന്നേരം ആയപ്പോൾ പടക് കടലിന്റെ നടുവിലും താൻ ഏകനായി കരയിലും ആയിരുന്നു. 48കാറ്റ് പ്രതികൂലം ആകകൊണ്ട് അവർ തണ്ടുവലിച്ച് വലയുന്നതു അവൻ കണ്ട് ഏകദേശം രാത്രി നാലാം യാമത്തിൽ കടലിന്മേൽ നടന്ന് അവരുടെ അടുക്കൽ ചെന്ന് അവരെ കടന്നുപോകുവാൻ ഭാവിച്ചു. 49അവൻ കടലിന്മേൽ നടക്കുന്നത് കണ്ടിട്ട് ഭൂതം എന്നു അവർ നിരൂപിച്ചു നിലവിളിച്ചു. 50എല്ലാവരും അവനെ കണ്ട് ഭ്രമിച്ചിരുന്നു. ഉടനെ അവൻ അവരോട് സംസാരിച്ചു: “ധൈര്യപ്പെടുവിൻ; ഞാൻ തന്നേ ആകുന്നു; ഭയപ്പെടേണ്ടാ” എന്നു പറഞ്ഞു. 51പിന്നെ അവൻ അവരുടെ അടുക്കൽ ചെന്ന് പടകിൽ കയറി, കാറ്റ് നിന്നു; അവർ ഉള്ളിൽ അത്യന്തം ആശ്ചര്യപ്പെട്ടു. 52അവരുടെ ഹൃദയം മന്ദീഭവിച്ചിരുന്നതുകൊണ്ട് അപ്പത്തെക്കുറിച്ച് അവർ ഗ്രഹിച്ചില്ല.\nഗെന്നേസരത്തിൽ അനേകർ സൗഖ്യമാകുന്നു.\n53അവർ അക്കരെ ഗെന്നേസരത്ത് എത്തി പടക് കരയ്ക്കടുപ്പിച്ചു. 54അവർ പടകിൽനിന്ന് ഇറങ്ങിയ ഉടനെ ജനങ്ങൾ യേശുവിനെ തിരിച്ചറിഞ്ഞു. 55ആ ജനങ്ങൾ നാട്ടിൽ ഒക്കെയും ഓടിനടന്ന്, അവൻ വരുന്നു എന്നു കേൾക്കുന്ന ഇടത്തേക്ക് ദീനക്കാരെ കിടക്കയിൽ എടുത്തുംകൊണ്ട് അവന്റെ അടുക്കൽ വന്നു തുടങ്ങി. 56ഊരുകളിലോ പട്ടണങ്ങളിലോ കുടികളിലോ അവൻ ചെന്നിടത്തൊക്കെയും അവർ ചന്തകളിൽ രോഗികളെ കൊണ്ടുവന്നു വെച്ച്, അവന്റെ വസ്ത്രത്തിന്റെ തൊങ്ങൽ എങ്കിലും തൊടേണ്ടതിന് അപേക്ഷിക്കുകയും അവനെ തൊട്ടവർക്ക് ഒക്കെയും സൌഖ്യം വരികയും ചെയ്തു.


| സൗഹ്യദത്തണലുള്ള വിജയങ്ങള് | Mangalam\nTuesday, March 19, 2019 Last Updated0Min 45 Sec ago English Edition\nകൂടെ നഴ്‌സിംഗ് പഠിച്ചവര് വിദേശത്ത് വലിയശമ്പളത്തില് ജോലി ചെയ്യുമ്പോഴും സിനിമ എന്ന ആഗ്രഹത്തെ മനസ്സില് നിന്ന് പറിച്ചുകളയാന് സിജു വില്‍സണ് എന്ന ചെറുപ്പക്കാരന് തയ്യാറായില്ല. ആ നിശ്‌ചയദാര്‍ഢ്യമാണ് മലര്‍വാടി ആര്‍ട്‌സ് ക്ലബ് എന്ന ചിത്രത്തിലെ ചെറിയവേഷത്തിലൂടെ ചലച്ചിത്രരംഗത്തേക്കുള്ള വാതില് തുറന്നു കൊടുത്തത്. പ്രേമത്തിലെ ജോജോയിലൂടെ പ്രേക്ഷക മനസ്സില് ഇടം നേടിയ സിജു , 101 ദിവസം തകര്‍ത്തോടിയ ഹാപ്പി വെഡ്‌ഡിങ്ങിലെ നായക വേഷത്തിനു ശേഷം കട്ടപ്പനയിലെ തേപ്പുകിട്ടിയ കാമുകനായും ആദിയിലെ വില്ലനായും വന്ന് വെള്ളിത്തിരയില് തന്റേതായ സ്‌ഥാനം അരക്കിട്ടുറപ്പിച്ചു. പ്രേമം ടീം വീണ്ടും ഒന്നിക്കുന്ന തൊബാമ എന്ന തന്റെ ഏറ്റവും പുതിയ ചിത്രത്തെക്കുറിച്ച് സിജു.\nതൊബാമ എന്ന പേരിനൊരു കൗതുകമുണ്ടല്ലോ?\nഏത് ആംഗിളില് നോക്കിയാലും ഈ സിനിമയില് പ്രകടമാകുന്ന ഒന്നാണ് സൗഹൃദം. തൊബാമ -തൊമ്മി, ബാലു , മമ്മു എന്നീ മൂന്ന് സുഹൃത്തുക്കളുടെ കഥയാണ്. എല്ലാവരുടെയും ആദ്യാക്ഷരങ്ങള് ചേര്‍ത്ത് രൂപപ്പെടുത്തിയതാണ് ടൈറ്റില്. കൂടെ അഭിനയിച്ചിരിക്കുന്ന ഷറഫുദ്ദീന്, കൃഷ്‌ണശങ്കര്(കിച്ചു),ശബരീഷ് വര്‍മ്മ , നിര്‍മ്മാതാവ് അല്‍ഫോന്‍സ് പുത്രന്, സംവിധായകന് മൊഹ്‌സിന് കാസിം എല്ലാവരും സുഹൃത്തുക്കളാണ്. മൊഹ്‌സിനൊപ്പം തിരക്കഥ എഴുതിയിരിക്കുന്നത് അവന്റെ കൂടെ ലോ കോളേജില് പഠിച്ച അശ്വതി ടി.വി ആണ്. സൗഹൃദത്തിന്റെ കഥ സുഹൃത്തുക്കള് ചേര്‍ന്നെഴുതിയതിന്റെയും അഭിനയിച്ചതിന്റെയുമൊക്കെ ഗുണം ചിത്രത്തിലുണ്ട്.\n2007 ല് നടക്കുന്ന കഥയാണ് സിനിമയില് പറയുന്നത്. എന്റെ കഥാപാത്രമായ ബാലുവാണ് കൂട്ടത്തില് പ്രായോഗിക ബുദ്ധിയുള്ള ഒരേയൊരാള്. എം.കോമിന് പഠിക്കുകയാണ്. കിച്ചുവാണ് മമ്മുവിന്റെ വേഷം കൈകാര്യം ചെയ്യുന്നത്. മമ്മു വിളിപ്പേരാണ്, മനാഫ് എന്നാണ് റിയല് നെയിം .സിനിമാനടനാകാനുള്ള മോഹവുമായി നടക്കുന്ന ക്യാരക്‌ടര്. ഷറഫ് ചെയ്യുന്ന തൊമ്മി എന്ന കഥാപാത്രം താല്‍കാലികമായി പലപല ജോലികള് ചെയ്യുന്ന യുവാക്കളുടെ പ്രതിനിധിയാണ്. വേഗത്തിലെങ്ങനെ സമ്പന്നരാകാം എന്ന ചിന്തയില് ഈ സുഹൃത്തുക്കള് ആവിഷ്‌കരിക്കുന്ന പദ്ധതികളും അതിന്റെ പ്രത്യാഘാതങ്ങളുമാണ് സിനിമയുടെ ഗതി തിരിക്കുന്നത്. പുണ്യ എലിസബത്ത് ആണ് നായികാവേഷം ചെയ്‌തിരിക്കുന്നത്. ഷൂട്ടിന് മുന്‍പ് തന്നെ കഥയുടെ ഓരോഘട്ടത്തിലും ഒപ്പം ഉണ്ടായിരുന്നതുകൊണ്ട് കഥാപാത്രങ്ങളുടെ മാനറിസമൊക്കെ മനസിലാക്കിയിരുന്നു. എന്നോടും ഷറഫിനോടും സിനിമയ്‌ക്കുവേണ്ടി വണ്ണം കുറയ്‌ക്കണമെന്ന് പറഞ്ഞപ്പോള് കിച്ചുവിനോട് എത്രവേണമെങ്കിലും കഴിച്ചോളാനാണ് മൊഹ്‌സിന് പറഞ്ഞിരുന്നത്.\nഞാനും ഷറഫും ശരിക്കും പെട്ടു. ഓര്‍മ്മവെച്ചതില് പിന്നെ നോണ്-വെജ് ലിമിറ്റ് ചെയ്‌തൊരു ഡയറ്റ് ഉണ്ടായിരുന്നില്ല. അവസരം മുതലാക്കി കിച്ചു ഞങ്ങളുടെ മുന്നില് വന്നിരുന്ന് ബിരിയാണി വെട്ടിയടിച്ച് കൊതിപ്പിക്കും. കഴിക്കെടാ കഴിക്കെന്ന് കോറസ്സായി ഞങ്ങള് പറയുമ്പോള് അവന്റെ മുഖത്തെ സന്തോഷം ഒന്നുകാണേണ്ടതാണ്.\nതൊബാമയുടെ ഷൂട്ട് എന്റെ കല്യാണത്തിന് മുന്‍പേ തുടങ്ങിയതാണ്. കല്യാണത്തിന്റെ അന്ന് മാത്രം ഡയറ്റിംഗിന് ഇളവുകൊടുത്ത് കാര്യമായിട്ട് കഴിച്ചു. കല്യാണത്തിന് പങ്കെടുത്തവര് ഒരുപക്ഷെ ഇവനെന്താ ഭക്ഷണം കാണാത്തവരെപ്പോലെ എന്ന് വിചാരിച്ചുകാണും.\nഷട്ടര് സിനിമയുടെ ഹിന്ദി റീമേക്ക് ചെയ്യുന്നതുമായി ബന്ധപ്പെട്ട് അല്‍ഫോന്‍സ് മുംബൈക്ക് പോയപ്പോള് ഞാനും കൂടെ പോയി. അവിടെവെച്ചാണ് ശ്രുതിയെ പരിചയപ്പെടുന്നത്. നവംബര് മൂന്നിന്,ഒരു ദീപാവലി ദിവസം ഞാനവളെ പ്ര?പ്പോസ് ചെയ്‌തു. നാലര വര്‍ഷത്തോളംനീണ്ട പ്രണയത്തിനൊടുവില് കാര്യങ്ങള് വീട്ടില് അവതരിപ്പിച്ചു. മുംബൈയില് ജനിച്ചുവളര്‍ന്ന ഹിന്ദുപെണ്‍കുട്ടി ഞങ്ങളുടെ സാഹചര്യങ്ങളുമായി ഒത്തുപോകുമോ എന്ന സംശയമൊക്കെ വീട്ടിലുണ്ടായിരുന്നു. ദുബൈയിലുള്ള സഹോദരിയും ഭര്‍ത്താവും നാട്ടില് വന്നപ്പോള് എന്റെ ഒപ്പം നിന്നു. അങ്ങനെ കുടുംബസമേതം ശ്രുതിയെപ്പോയിക്കണ്ട് ഇരുവീട്ടുകാരുടെയും അനുഗ്രഹത്തോടെ ആയിരുന്നു വിവാഹം. ഹിന്ദു-ക്രിസ്‌ത്യന് ആചാരപ്രകാരമുള്ള വിവാഹച്ചടങ്ങുകള് നടത്തി.\nപ്രേമം പോലൊരു വിജയചിത്രം കഴിഞ്ഞ് ആ ടീം വീണ്ടും എത്തുമ്പോള് പ്രേക്ഷകരുടെ പ്രതീക്ഷയ്‌ക്കൊത്ത് ഉയരാന് കഴിയുമോ എന്ന ടെന്‍ഷന് ഉണ്ടായിരുന്നോ?\nഓരോ ചിത്രം ചെയ്യുമ്പോഴും അതിന്റേതായ പിരിമുറുക്കം ഉണ്ടാകുമല്ലോ. പ്രേക്ഷകരോട് പറയാനുള്ളത് പ്രേമം പോലൊരു ചിത്രം പ്രതീക്ഷിച്ച് ആരും തീയറ്ററില് വരരുതെന്നാണ്. സിനിമയില് പുതിയതായി എന്തുചെയ്യാം എന്നാണ് സിനിമ പാഷനായി കാണുന്നവര് ആഗ്രഹിക്കുക. അങ്ങനൊരു ഫ്രഷ്‌നെസ്സ് കൊണ്ടുവരാനാണ് സംവിധായകന് ശ്രമിച്ചിട്ടുള്ളത്. സുനോജ് വേലായുധന്റെ ഛായാഗ്രഹണവും ഷിനോസ് റഹ്‌മാന്റെ എഡിറ്റിംഗും എടുത്തുപറയാതെ വയ്യ. കളറിംഗ് ചെയ്‌തിട്ടില്ലെന്നതാണ് ഏറ്റവും വലിയ പ്രത്യേകത. ഷൂട്ട് ചെയ്‌ത വിഷ്വല്‍സ് അങ്ങനെ തന്നെ ഉപയോഗിച്ചിരിക്കുന്നത് റിയല് ഫീല് തരും. വൈകാരിക രംഗങ്ങളുടെ തീവ്രത അതുകൊണ്ട് കൂടിയതായി സിനിമ കണ്ട പലരും വിളിച്ചുപറഞ്ഞു. പരീക്ഷണങ്ങള്‍ക്ക് മുതിരുമ്പോള് പ്രേക്ഷകര് ഇത് സ്വീകരിച്ചില്ലെങ്കിലോ എന്ന് ചിന്തിച്ചാല് പുതുതായി ഒന്നും ചെയ്യാന് കഴിയില്ല. നല്ലതെന്തും പ്രേക്ഷകര് സ്വീകരിക്കും എന്ന വിശ്വാസം തന്നെയാണ് മാറ്റങ്ങള് കൊണ്ടുവരാനുള്ള ധൈര്യം തരുന്നത്.


പ്രധാന പ്രഖ്യാപനങ്ങളെല്ലാം നടപ്പിലാക്കി എൽഡിഎഫ് സർക്കാർ, ആനുകൂല്യങ്ങളിൽ വൻവർധന – Nerariyan | News\nപ്രധാന പ്രഖ്യാപനങ്ങളെല്ലാം നടപ്പിലാക്കി എൽഡിഎഫ് സർക്കാർ, ആനുകൂല്യങ്ങളിൽ വൻവർധന\nവിവിധ ആനുകൂല്യങ്ങളടക്കം വർധിപ്പിച്ച് ധനവകുപ്പ് ഇറക്കിയ ഉത്തരവ് പ്രാബല്യത്തിലായി\nഎൽഡിഎഫ് സർക്കാർ നടപ്പുവർഷം ബജറ്റിലുൾക്കൊള്ളിച്ച പ്രധാന പ്രഖ്യാപനങ്ങളെല്ലാം നടപ്പിലാക്കി. വിവിധ ആനുകൂല്യങ്ങളടക്കം വർധിപ്പിച്ച് ധനവകുപ്പ് ഇറക്കിയ ഉത്തരവ് പ്രാബല്യത്തിലായി. ഈ മാസംമുതൽ പുതുക്കിയ ആനുകൂല്യങ്ങളാകും കൈകളിലെത്തുക.\nപ്രധാന ആനുകൂല്യങ്ങളുടെ വർധന:\n• സാമൂഹ്യസുരക്ഷാ, ക്ഷേമ പെൻഷൻ 1600 രൂപയാക്കി\n•റബർ താങ്ങുവില 20 രൂപ കൂട്ടി 170 രൂപ\n• നെല്ലിന്റെ സംഭരണ വില 28 രൂപ; തേങ്ങയുടേത് 32 രൂപ\n• വിദേശ മലയാളികളുടെ ക്ഷേമനിധി പെൻഷനുകൾ 3000, 3500 നിരക്കുകളിൽ\n• തദ്ദേശ സ്ഥാപന ജനപ്രതിനിധികളുടെ ഓണറേറിയം 1000രൂപ\n• സ്‌കൂൾ കൗൺസിലർമാരുടെ ഓണറേറിയം 24,000 രൂപയാക്കി\n•പത്തുവർഷത്തിൽ കൂടുതൽ പരിചയമുള്ള പ്രീ-പ്രൈമറി അധ്യാപകർക്കും ആയമാർക്കും ശമ്പളത്തിൽ 1000 രൂപ വർധന; പത്തു വർഷത്തിൽ താഴെയുള്ളവർക്ക് 500 രൂപയും\n• 2012നുശേഷം ആരംഭിച്ച സർക്കാർ പ്രീ-പ്രൈമറികളിലെ അധ്യാപകർക്കും ആയമാർക്കും 1000 രൂപവീതം പ്രതിഫലം\n• ലൈബ്രേറിയന്മാരുടെ ഓണറേറിയം 1000 രൂപ.\n• ജേർണലിസ്റ്റ്, നോൺ ജേർണലിസ്റ്റ് പെൻഷൻ 1000 രൂപ\n• സിഡിഎസ് ചെയർപേഴ്സൻമാരുടെ ഓണറേറിയം 8000 രൂപയാക്കി\n• അങ്കണവാടി അധ്യാപകരുടെ പെൻഷൻ 2500 രൂപ; ഹെൽപ്പർമാരുടെത് 1500 രുപ. അലവൻസിൽ 500 മുതൽ 1000 രൂപവരെ വർധന.\n• ഹയർ സെക്കൻഡറി മുതൽ ഉയർന്ന കോഴ്‌സുകൾക്ക് പ്രതിവർഷം 1500 മുതൽ 7000 രൂപവരെ സ്കോളർഷിപ്.\n• 100 രൂപയുടെ സമ്മാനങ്ങൾക്ക് ലോട്ടറി ഏജന്റ്സ് പ്രൈസ് 10ൽനിന്ന് 20 രൂപയാക്കി; മറ്റു സമ്മാനങ്ങളിൽ 12 ശതമാനം. എല്ലാ സ്ലാബിലുമുള്ള ഡിസ്കൗണ്ടും അരശതമാനം ഉയർത്തി. ലോട്ടറി തൊഴിലാളി ക്ഷേമാനുകൂല്യങ്ങളും കൂട്ടി:\nവിവാഹ ധനസഹായം 5000ൽനിന്ന് 25,000മാക്കി. പ്രസവാനുകൂല്യം 5000ൽനിന്ന് 10,000 രൂപയാക്കി. പ്രത്യേക ചികിത്സാസഹായം 20,000ൽനിന്ന് 50,000 രൂപയാക്കി. ചികിത്സാ ധനസഹായം 3000ൽനിന്ന് 5000 രൂപയാക്കി.\nഅഗതിമന്ദിരങ്ങളിലെ അന്തേവാസികൾക്കും കുറഞ്ഞനിരക്കിൽ അരി\nകോവിഡ് പ്രതിസന്ധിക്കിടെ മുൻഗണനേതര കാർഡുകാർക്ക് സംസ്ഥാന സർക്കാർ നൽകുന്ന സ്‌പെഷ്യൽ അരി സംസ്ഥാനത്തെ അഗതി മന്ദിരങ്ങളിലെയും ആശ്രമങ്ങളിലെയും അന്തേവാസികൾക്കും. സംസ്ഥാനത്ത് പുതുതായി രൂപീകരിച്ച നോൺ പ്രയോറിട്ടി (ഇൻസ്‌റ്റിറ്റ്യൂഷൻ) റേഷൻ കാർഡുകാർക്കാണ് ഈ ആനുകൂല്യം.\nസർക്കാർവക റേഷൻ പെർമിറ്റ് ഇല്ലാത്ത വൃദ്ധസദനങ്ങൾ, കന്യാസ്ത്രീമഠങ്ങൾ, അഗതിമന്ദിരങ്ങൾ, ആശ്രമങ്ങൾ, ക്ഷേമാശുപത്രികൾ, ക്ഷേമ സ്ഥാപനങ്ങൾ എന്നിവിടങ്ങളിൽ താമസിക്കുന്നതും മറ്റൊരു റേഷൻ കാർഡിലും ഉൾപ്പെട്ടിട്ടില്ലാത്തവരുമായ വ്യക്തികളാണ് ഈ കാർഡിന്റെ പരിധിയിലുള്ളത്.\nസ്ഥാപനത്തിലെ ഓരോ വ്യക്തിക്കും 15 രൂപ നിരക്കിൽ രണ്ട് കിലോ വീതം അരിയാണ് ഈ മാസം നൽകുന്നത്. ഇതിന് പുറമെ കിലോയ്ക്ക് 10.90 രൂപ നിരക്കിൽ പ്രതിമാസം രണ്ട് കിലോ അരിയും ലഭ്യതയ്ക്ക് അനുസരിച്ച് ഒരു കിലോ ആട്ടയും കാർഡംഗങ്ങൾക്ക് ലഭിക്കും. മുൻഗണനാ കാർഡുകാർക്കുള്ള സ്‌പെഷ്യൽ അരി വിതരണം ബുധനാഴ്‌ച ആരംഭിച്ചു. എല്ലാ കാർഡുകാർക്കുമുള്ള വിഷു, ഈസ്‌റ്റർ ഭക്ഷ്യക്കിറ്റ് വിതരണവും പുരോഗമിക്കുകയാണ്. മാർച്ചിലെ കിറ്റ് വാങ്ങാത്തവർക്ക് രണ്ട് മാസത്തെ കിറ്റ് ഒന്നിച്ച് വാങ്ങാം.\nശമ്പളം, പെൻഷൻ: ട്രഷറി തുറക്കും\nപുതുക്കിയ ശമ്പളവും പെൻഷനും വിതരണം ചെയ്യാൻ അവധി ദിവസങ്ങളിലും ട്രഷറി തുറന്നുപ്രവർത്തിക്കും. വെള്ളി, ഞായർ ദിവസങ്ങളിലെ അവധി ഒഴിവാക്കി. ശനിയാഴ്‌ച മുതൽ പുതിയ ശമ്പളവും പെൻഷനും ലഭ്യമാകും. പുതുക്കിയ ശമ്പളം സമയബന്ധിതമായി ലഭ്യമാക്കാനും സർക്കാർ അനുവദിച്ച മുടങ്ങിക്കിടക്കുന്ന ഡിഎ കുടിശ്ശിക ബില്ലുകൾ മാറാനും അടിയന്തര നടപടി സ്‌പാർക്കിൽ ഉറപ്പാക്കി. പുതുക്കിയ ശമ്പളം ലഭ്യമാക്കുന്നതിന് സ്പാർക്ക് മൊഡ്യുളുകൾ സജീവമാക്കി. ഗസറ്റഡ് റാങ്കിൽ ജോലി ചെയ്യുന്നവരുടെ ശമ്പളം പരിഷ്‌കരിക്കുന്ന ജോലികൾ വേഗത്തിലാക്കാൻ അക്കൗണ്ടന്റ് ജനറലിനോട് സർക്കാർ അഭ്യർഥിച്ചു.\nസംസ്ഥാന സർവീസ് പെൻഷൻകാരുടെയും ട്രഷറിവഴി പെൻഷൻ വാങ്ങുന്ന യുജിസി അധ്യാപകരുടെയും പെൻഷൻ പരിഷ്‌കരണ നടപടികളും സ്വീകരിച്ചു. പെൻഷൻ പരിഷ്‌കരിച്ച് മുൻ‌കൂർ തീയതിയിട്ടാണ് ഏപ്രിൽ ആദ്യത്തെ പ്രവൃത്തിദിവസംതന്നെ പുതിയ പെൻഷൻ കൈകളിലെത്തിക്കുന്നത്.\nTags: budget announcementsfeatured newsldf keralaഎൽഡിഎഫ് സർക്കാർബജറ്റ് പ്രഖ്യാപനങ്ങൾ\nചീറ്റുന്ന നുണബോംബുകൾ - ദേശാഭിമാനി മുഖപ്രസംഗം


കാമുകി ചവിട്ടി പുറത്താക്കുമോ! പുറത്താക്കിയാൽ എന്ത് ചെയ്യണം: A Complete Guide\nനിങ്ങളുടെ കാമുകി നിങ്ങളെ ഉപേക്ഷിക്കും എന്ന് ഒരിക്കലും നിങ്ങളോട് മുൻകൂട്ടി നേരിട്ട് പറയില്ല. ചിലപ്പോ അവളുടെ കല്യാണക്കുറിയോടൊപ്പം ആവും നിങ്ങൾ പുറത്തായി എന്ന വിവരം നിങ്ങൾ അറിയുന്നത്. അതുണ്ടാക്കുന്ന മാനസീക ആഘാതം വളരെ കൂടുതൽ ആയിരിക്കും. അതുകൊണ്ട് അവർ അങ്ങനെ മനസ്സിൽ ചിന്തിച്ച് തുടങ്ങുമ്പോൾ തന്നെ മനസ്സിലാക്കാനുള്ള 8 ലക്ഷണങ്ങൾ ആണ് താഴെ പറയുന്നത്.\n1. “എനിക്ക് ഇയാളെ ഒരുപാട് ഇഷ്ടമാണ് ‘പക്ഷെ..” എന്ന് പറഞ്ഞ് തുടങ്ങും.\n2. “എനിക്ക് ഇയാളുടെ സ്ഥാനത്ത് മറ്റൊരാളെ സങ്കല്പ്പിക്കാൻ പറ്റുവോ എന്നറിയില്ല” എന്നൊക്കെ പറയാൻ തുടങ്ങും.\n3. “എൻറെ ജീവിതത്തിൽ ഇനി ഇത്രയും സന്തോഷം കിട്ടുമോ എന്നറിയില്ല” എന്ന് ഇടയ്ക്കു പറയും.\n4. അവളുടെ പിതാവിന് അവളെ പറ്റിയും അദ്ദേഹത്തിന്റെ ഭാവി മരുമോനെ പറ്റിയുമുള്ള സ്വപ്നങ്ങളുടെ ആഴത്തെ പറ്റി പറയുന്നത്. ആഴം എന്ന് പറഞ്ഞാൽ ഏതേലും അറബ് രാജ്യം വരെ, അല്ലെ ഒരു യുറോപ്പിയൻ രാജ്യം വരെ നീളുന്ന ആഴമുള്ള സ്വപ്നം.\n5. അവളുടെ അമ്മയുടെ സങ്കൽപ്പത്തെ പറ്റി പറയുന്നത്. നിങ്ങൾ തടിയുള്ള ആളാണെങ്കിൽ അമ്മക്ക് മെലിഞ്ഞിരിക്കുന്ന ആൾക്കാരെയാണ് ഇഷ്ടം എന്ന് പറയും. നിങ്ങൾ മെലിഞ്ഞ ആളാണെങ്കിൽ അമ്മക്ക് തടിയുള്ളവരെയാണ് ഇഷ്ടം എന്ന് പറയും.\n6.അവളുടെ കൊച്ചച്ചൻമാരുടെയും, പേരമ്മമാരുടെയും, കുഞ്ഞമ്മമാരുടെയും, അപ്പുറത്തെ വീട്ടുകാരുടെയും, പറമ്പിൽ പുല്ല് വെട്ടാൻ വരുന്ന ചേച്ചിയുടെയും, പശുനെ കറക്കാൻ വരുന്ന ചേട്ടന്റെയും സന്തോഷമാണ് അവളുടെയും സന്തോഷമെന്നും അവരെ വിഷമിപ്പിക്കുന്ന ഒരു കാര്യവും താൻ ചെയ്യില്ലായെന്നും ഇടയ്ക്കിടെ പറയും.\n7. താൻ ശെരിക്കും ധൈര്യമില്ലാത്തവളും തൊട്ടാവാടിയും പേടിച്ചുതൂറിയും ആണെന്നും, നിൻറെ കൂടെ സിനിമക്കും, യാത്രകൾക്കുമൊക്കെ വരുമ്പോ ധൈര്യമുള്ളവളെ പോലെ അഭിനയിക്കുക മാത്രമായിരുന്നെന്നും പെട്ടെന്ന് ഒരു ദിവസം മുതൽ പറഞ്ഞ് തുടങ്ങും.\n8. കുറച്ചുകാലം മുന്നേ വരെ കല്യാണം എന്ന് പറഞ്ഞാൽ ശീമാട്ടി, ഭീമ എന്നൊക്കെ പറഞ്ഞോണ്ടിരുന്നയാൾ, വിവാഹത്തോടെ പ്രണയം ജീർണിച്ചു തുടങ്ങും മുതലയാ തത്വചിന്താപരമായ ആശയങ്ങൾ പുറപ്പെടുവിച്ചു തുടങ്ങും\nഇതിൽ ഏതെങ്കിലും നാല് ലക്ഷണങ്ങൾ നിങ്ങളുടെ കാമുകി കാണിച്ച് തുടങ്ങിയാൽ നിങ്ങൾ ആ റിലേഷൻഷിപ്പിൽ നിന്ന് എത്രയും പെട്ടെന്ന് പുറത്ത്കടക്കണം, അല്ലാതെ വീണ്ടും കടിച്ചു തൂങ്ങി കിടന്നാൽ ഡിപ്രഷൻൻറെ കാലയളവ് കൂട്ടാം എന്നല്ലാതെ വേറെ പ്രയോജനം ഒന്നുമില്ല.\nഅഥവാ നിങ്ങൾ കടിച്ച് തൂങ്ങി കിടന്നു പെട്ടെന്ന് ഒരു ദിവസം ഉപേക്ഷിക്കപെട്ടാൽ താഴെ പറയുന്ന കാര്യങ്ങൾ ശ്രെദ്ധിക്കുക.\n1. ഒരു ശത്രുവിനെ പോലെ പെരുമാറാണ്ടിരിക്കുക.\n2. അവളുടെ facebook പ്രൊഫൈൽ ഇടയ്ക്കിടെ എടുത്ത് നോക്കാണ്ടിരിക്കുക.\n3. ഒന്നിച്ചുള്ള ഫോട്ടോസ് ഡിലീറ്റ് ചെയ്യുക.\n4. ചാറ്റ് ഹിസ്റ്ററി ക്ലിയർ ചെയുക.\n5. പ്രിതികാരം ചെയ്യണം എന്ന ചിന്ത ഒഴിവാക്കുക (മൂന്നാമത്തെയും നാലാമത്തെയും പോയിൻട്സ് അതിന് വേണ്ടിയുള്ളതാണ്)\n6. കള്ളുകുടി കുറച്ചുകാലത്തേക്ക് ഒഴിവാക്കുക.\n7. പ്രേമിച്ചോണ്ടിരുന്ന കാലത്ത് അവൾ നമ്മുടെ ഏതെങ്കിലും കൂട്ടുകാരനെ/ കൂട്ടുകാരിയെ ഇഷ്ടമില്ല\nഎന്ന് പറഞ്ഞിരുന്നെങ്കിൽ അവരോടൊപ്പമുള്ള സെൽഫി അപ്‌ലോഡ് ചെയ്യുക.\n8. കല്യാണം ആണെന്നു അറിഞ്ഞാൽ ബെസ്റ്റ് വിഷസ് പറയുക.\n9. എഫ്ബിയിൽ അവളുടെ കല്യാണ ഫോട്ടോസ് കാണുമ്പോ ദേഷ്യം വരുവാണെങ്കി ആ ഫോട്ടോസിന് അടിയിൽ പോയി, നൈസ് കപ്പിൾസ്, മെയിഡ് ഫോർ ഈച് അതർ എന്നൊക്കെ കമന്റ് ചെയ്യുക.\n10. നിങ്ങളുടെ അനുഭവങ്ങൾ കൂട്ടി വെച്ച് ഒരു ബ്ലോഗ് എഴുതുക!\nLike what you read? Give Ronnie Manuel Josepharound of applause.


നന്ദി നീരജ്.... നൂറ്റാണ്ടിന്റെ കാത്തിരിപ്പിനെ പൊന്നണിയിച്ചതിന് | Tokyo Olympics Javelin throw final Neeraj Chopra Indian athlete\nനന്ദി നീരജ്.... നൂറ്റാണ്ടിന്റെ കാത്തിരിപ്പിനെ പൊന്നണിയിച്ചതിന്\nPublished: Aug 7, 2021, 02:43 PM IST Updated: Aug 7, 2021, 08:17 PM IST\nപുരുഷന്മാരുടെ ജാവലിന് ത്രോയില് 87.58 മീറ്റര് ദൂരമെറിഞ്ഞാണ് നീരജ് ചോപ്ര സ്വര്‍ണമണിഞ്ഞത്.\nമെഡലണിഞ്ഞ് നീരജ് ചോപ്ര\nടോക്യോ: നന്ദി നീരജ്. നന്ദി ടോക്യോ. 130 കോടി വരുന്ന ജനങ്ങളുടെ കാത്തിരിപ്പ് പൊന്നുകൊണ്ട് സഫലമാക്കിയതിന്. ഇന്ത്യയ്ക്ക് ഒളിമ്പിക്‌സില് ഒരു അത്‌ലറ്റിക് സ്വര്‍ണം സമ്മാനിച്ച് ചരിത്രം കുറിച്ചതിന്. പുരുഷന്മാരുടെ ജാവലിന് ത്രോയില് 87.58 മീറ്റര് ദൂരമെറിഞ്ഞാണ് നീരജ് ചോപ്ര എന്ന കരസേനയിലെ ജൂനിയര് കമ്മീഷന്‍ഡ് ഓഫീസര് സ്വര്‍ണമണിഞ്ഞത്.\nഫൈനലില് തന്റെ രണ്ടാമത്തെ ശ്രമത്തിലാണ് നീരജ് സ്വര്‍ണദൂരം കണ്ടെത്തി. ചെക്ക് റിപ്പബ്ലിക്കിന്റെ ചെക്ക് താരങ്ങളായ യാക്കുബ് വാഡ്‌ലിച്ച് (86.67 മീറ്റര്) വെള്ളിയും വിറ്റെസ്‌ലാവ് വെസ്‌ലി (85.44 മീറ്റര്) വെങ്കലവും നേടി.\nരണ്ടാം റൗണ്ടില് ആദ്യ റൗണ്ടിനേക്കാള് മികച്ച പ്രകടനമാണ് ചോപ്ര പുറത്തെടുത്തത്. ഇത്തവണ താരം 87.58 മീറ്റര് ദൂരമാണ് കണ്ടെത്തിയത്. എന്നാല് മൂന്നാം ശ്രമത്തില് ചോപ്രയ്ക്ക് അടിതെറ്റി. ലാന്‍ഡിങ്ങില് പിഴവ് വരുത്തിയതോടെ താരത്തിന് വെറും 76.79 മീറ്റര് ദൂരം മാത്രമാണ് കണ്ടെത്താനായത്. പക്ഷേ രണ്ടാം റൗണ്ടിലെ തകര്‍പ്പന് പ്രകടനത്തിന്റെ ബലത്തില് ചോപ്ര തന്നെ ഒന്നാം സ്ഥാനം നിലനിര്‍ത്തി. മൂന്നാം റൗണ്ട് അവസാനിച്ചപ്പോള് അതുവരെയുള്ള പ്രകടനങ്ങളില് മുന്നിട്ടുനിന്ന എട്ടുപേര് ഫൈനലിലേക്ക് യോഗ്യത നേടി. നാലുപേര് പുറത്തായി. ഒന്നാം സ്ഥാനം നേടിക്കൊണ്ടാണ് ചോപ്ര ഫൈനലിലെത്തിയത്.\nനാലാം റൗണ്ടിലും അഞ്ചാം റൗണ്ടിലുമുള്ള നീരജിന്റെ ശ്രമങ്ങള് ഫൗളില് കലാശിച്ചു. ആറാം ശ്രമത്തില് താരം 84.24 മീറ്റര് കണ്ടെത്തി അപ്പോഴേക്കും ചോപ്ര സ്വർണം ഉറപ്പിച്ചിരുന്നു. മത്സരത്തില് നീരജിന്റെ അടുത്തെത്താന്‍പോലും ഒരു താരത്തിനും കഴിഞ്ഞില്ല.\nപ്രാഥമിക റൗണ്ടില് 86.65 മീറ്റര് ദൂരത്തേക്ക് ജാവലിന് പായിച്ച് യോഗ്യതാ റൗണ്ടിലെ ഏറ്റവും മികച്ച പ്രകടനത്തോടെയാണ് നീരജ് ഫൈനലില് എത്തിയത്. ഇതോടെ, ഒളിമ്പിക്‌സ് ജാവലിന് ത്രോയില് ഫൈനലില് എത്തുന്ന ആദ്യ ഇന്ത്യക്കാരന് എന്ന റെക്കോഡും താരം സ്വന്തമാക്കിയിരുന്നു.\nContent Highlights: Tokyo Olympics Javelin throw final Neeraj Chopra Indian athlete


നവമാനവികത : നവമാനവികതയുടെ 22 തീസീസുകൾ - I\n2014, ഡിസംബർ 27, ശനിയാഴ്‌ച\nനവമാനവികതയുടെ 22 തീസീസുകൾ - I\nഭാഗം ഒന്നു് :\nനവമാനവികതയുടെ ഒന്നു് മുതൽ പത്തു വരെ തീസീസുകൾ\nമനുഷ്യനാണ് സമുദായത്തിൻറെ മൂലരൂപം . സഹകരണാത്മകമായ സാമൂഹ്യബന്ധങ്ങൾ വ്യക്തികളുടെ നിലീനശക്തികളുടെ വികാസത്തെ സഹായിക്കുന്നു. എന്നാൽ വ്യക്തികളുടെ വളർച്ചയാണ് സാമൂഹ്യ പുരോഗതിയുടെ മാനദണ്ഡം. സമഷ്ടി, വ്യക്തികളുടെ നിലനില്പിനെ സിദ്ധവല്ക്കരിക്കുന്നു. വ്യക്തികൾ യഥാർഥത്തിൽ അനുഭവിക്കുന്ന സ്വാതന്ത്ര്യത്തിന്റെയും ക്ഷേമത്തിന്റെയും ആകെത്തുക എന്ന നിലയ്ക്കൽലാത്ത സാമൂഹ്യ വിമോചനവും പുരോഗതിയും ഒരിക്കലും പ്രാപിക്കാനാകാത്ത സാങ്കല്പികാദർശങ്ങൾ മാത്രമാണ് . ക്ഷേമം, അത് യഥാർത്ഥമാണെങ്കിൽ , ആസ്വദിക്കുന്നത് വ്യക്തികളാണ് . മനുഷ്യ സമുദായത്തിൻറെ ഏതെങ്കിലും രൂപത്തിനു (രാഷ്ട്രം , വർഗ്ഗം തുടങ്ങിയവ ഉദാഹരണങ്ങൾ ) ഒരു സമഷ്ട്യാഹംബോധം ഉണ്ടെന്നു പറയുന്നത് തെറ്റാണ് . കാരണം അത് വ്യക്തിയെ ബലികൊടുക്കലായിരിക്കും . വ്യക്തിക്ഷേമത്തിന്റെ നിർവഹണം മാത്രമാണ് സമഷ്ടിയുടെ ക്ഷേമം .\nമാനവപുരോഗതിയുടെ മൗലിക ത്വരയുടെ ഘടകങ്ങൾ സ്വാതന്ത്ര്യത്തിനും സത്യത്തിനും വേണ്ടിയുള്ള അന്വേഷണമാണ് . സ്വാതന്ത്ര്യത്തിനുവേണ്ടിയുള്ള അന്വേഷണം നിലനില്പിനുവേണ്ടിയുള്ള ജീവശാസ്ത്രപരമായ പോരാട്ടത്തിൻറെ ഉയർന്ന തലത്തിലുള്ള - ബുദ്ധിയുടെയും വികാരത്തിന്റെയും തലത്തിലുള്ള - തുടർച്ചയാണ് . സത്യത്തിനുവേണ്ടിയുള്ള അന്വേഷണമാകട്ടെ അതിൻറെ അനന്തരഫലവും . പ്രകൃതിയെക്കുറിച്ചുള്ള ക്കുറിച്ചുള്ള അറിവിന്റെ വളർച്ച പ്രകൃതി പ്രതിഭാസങ്ങളുടെയും ഭൌതികവും സാമൂഹ്യവുമായ പരിതോവസ്ഥകളുടെയും നിഷ്‌ഠൂ രാധിപത്യത്തിൽ നിന്ന് പടിപടിയായി സ്വാതന്ത്ര്യം നേടാൻ മനുഷ്യനെ സഹായിക്കുന്നു .\nഅറിവിൻറെ ഉള്ളടക്കമാണ് സത്യം .\nവ്യക്തിയുടേതായാലും സമഷ്ടിയുടേതായാലും യുക്തിസഹമായ എൽലാ മാനവ യത്നങ്ങളുടെയും ലക്ഷ്യം കൂടുതൽ കൂടുതൽ അളവിൽ സ്വാതന്ത്ര്യം നേടുക എന്നതാണ് . മനുഷ്യജീവികൾ എന്ന നിലയ്ക്ക് - യാന്ത്രികമായ സാമൂഹ്യ ഘടനയിലെ ചക്രത്തിൻറെ പൽലുകൾ എന്ന നിലയ്കല്ല - വ്യക്തികളുടെ നിലീന ശക്തികളുടെ വികസനത്തെ തടയുന്ന എല്ലാറ്റിൻറെയും പടിപടിയായ നിരോധനമാണ് സ്വാതന്ത്ര്യം. അതുകൊണ്ട് ഏതു കൂട്ടായ പ്രവർത്തനത്തിന്റെയും സാമൂഹ്യ സംഘടനയുടെയും പുരോഗമനപരവും വിമോചനപരവുമായ പ്രാധാന്യത്തിന്റെ അളവുകോൽ വ്യക്തിയുടെ സ്ഥാനമായിരിക്കും. കൂട്ടായ ഏതു യത്നത്തിന്റെയും വിജയം അളക്കേണ്ടത് അതിൻറെ ഘടകങ്ങൾക്കു യഥാർത്ഥത്തിൽ ലഭിച്ച ഗുണത്തിന്റെ തോത് വച്ചാണ് .\nനിയമബദ്ധമായ ഭൌതിക പ്രകൃതിയുടെ പശ്ചാത്തലത്തിൽ നിന്നു് ആവിർഭവിച്ച മനുഷ്യജീവി മൗലികമായും യുക്തിബോധമുള്ളവനാണ്. യുക്തിബോധം ജീവശാസ്ത്രപരമായ ഒരു ഗുണമാകയാൽ അതു് ഇച്ഹാശക്തിക്കു വിരുദ്ധമൽല .ധിഷണാശക്തിയെയും വികാരത്തെയും ജീവശാസ്ത്രപരമായ ഒരു പൊതുചേഛദകത്തിലേക്ക് ചുരുക്കി കൊണ്ടുവരാം. അതുകൊണ്ട് ചരിത്രപരമായ നിർണ്ണയവാദം ഇച്ച്ഛയുടെ സ്വാതന്ത്ര്യത്തെ തിരസ്കരിക്കുന്നില്ല. യഥാർത്ഥത്തിൽ മനുഷ്യൻറെ ഇച്ക്ഹാശക്തി ഏറ്റവും ശക്തിയുള്ള നിർണ്ണായക ഘടകമാണ് . അല്ലായിരുന്നെങ്കിൽ ചരിത്രത്തിൻറെ യുക്തിയാൽ നിർണീതമായ പ്രക്രിയയിൽ വിപ്ളവത്തിനു ഇടം കിട്ടുമായിരുന്നില്ല. യുക്തിപൂർവ്വവും ശാസ്ത്രീയവുമായ നിർണ്ണയവാദത്തെ ഹേതുവാദപരമോ മതപരമോ ആയ വിധിവാദവുമായി കൂട്ടിക്കുഴയ്ക്കരുത്.\nചരിത്രത്തിൻറെ സാമ്പത്തിക വ്യാഖ്യാനം ഭൌതിക വാദത്തിൻറെ തെറ്റായ വ്യാഖ്യാനത്തിൽ നിന്നു ഉണ്ടായതാണ് . ഭൌതികവാദം ഏകതാദർശനമായിരിക്കുമ്പോൾ അത് ദ്വൈതവാദമാണ് . ചരിത്രം നിർണ്ണയിക്കപ്പെട്ട പ്രക്രിയയാണ്. എന്നാൽ അതിന് ഒന്നിലേറെ കാരണ ഘടകങ്ങളാണ് . മനുഷ്യേച്ക്ഹ അതിലൊന്നാണ് . അതിനെയാകട്ടേ എപ്പോഴും ഏതെങ്കിലും സാമ്പത്തിക ചോദനയോടു നേരിട്ടു ബന്ധപ്പെടുത്താനും കഴിയില്ല.\nപരിതസ്ഥിതിയെ സംബന്ധിക്കുന്ന ബോധത്തിൽ നിന്നുണ്ടാകുന്ന ശാരീരിക പ്രക്രിയയാണ് ആശയവല്ക്കരണം . എന്നാൽ രൂപപ്പെട്ടു കഴിഞ്ഞാൽ ആശയങ്ങൾ സ്വന്ത നിയമങ്ങളാൽ നിയന്ത്രിക്കപ്പെട്ടു കൊണ്ട് സ്വയം നിലനില്ക്കും . ആശയങ്ങളുടെ ചലനാത്മകത സാമൂഹ്യ പരിണാമ പ്രക്രിയക്ക് സമാന്തരമായി പരസ്പരം സ്വാധീനിച്ചുകൊണ്ട് മുന്നോട്ട് നീങ്ങുന്നു . എന്നാൽ, സമഗ്രമായ മനുഷ്യ പരിണാമ പ്രക്രിയയിൽ പ്രത്യേക ഘട്ടത്തിൽ ഒരിടത്തും ചരിത്ര സംഭവങ്ങൾക്കും ആശയപ്രസ്ഥാനങ്ങൾക്കും തമ്മിൽ നേരിട്ട് കാരണ ബന്ധമുണ്ടെന്നു സ്ഥാപിക്കാൻ സാധ്യമല്ല . (ആശയം എന്ന് ഇവിടെ പ്രയോഗിക്കുന്നത് പ്രത്യയശാസ്ത്രം അഥവാ ആശയപദ്ധതി എന്ന സാധാരണ തത്വചിന്താപരമായ അർത്ഥത്തിലാണ് .) . സാംസ്കാരിക രൂപമാതൃകകളും ധാർമ്മിക മൂല്യങ്ങളും സ്ഥാപിത സാമ്പത്തിക ബന്ധങ്ങളുടെ പ്രത്യയശാസ്ത്രപരമായ വെറും മേലെടുപ്പുകൾ മാത്രമല്ല. അവയും ചരിത്രപരമായി - ആശയങ്ങളുടെ ചരിത്രത്തിൻറെ യുക്തിയാൽ - നിർണ്ണയിക്കപ്പെട്ടവയാണ് .\nസ്വാതന്ത്യത്തിന്റെ ഒരു പുതിയ ലോകം സൃഷ്ടിക്കാൻ സമുദായത്തിന്റെ സാമ്പത്തിക പുന:സംവിധാനത്തിനപ്പുറത്തേക്ക് വിപ്ലവം പോകണം. മർദ്ദിതരുടെയും ചൂഷിതരുടെയും വർഗ്ഗത്തിൻറെയും പേരിൽ രാഷ്ട്രീയാധികാരം പിടിച്ചെടുക്കുകയും ഉല്പാദന ഉപകരണങ്ങളുടെ കാര്യത്തിൽ സ്വകാര്യ സ്വത്ത് നിരോധിക്കുകയും ചെയ്യുന്നത്തിൻറെ പിന്നാലെ അനിവാര്യമായും സ്വാതന്ത്ര്യം വരികയില്ല.\nകമ്മ്യൂണിസം അഥവാ സോഷ്യലിസം സ്വാതന്ത്ര്യം എന്ന ലക്ഷ്യം പ്രാപിക്കാനുള്ള മാർഗ്ഗമാണെന്നു വിചാരിക്കാം; ഈ ലക്ഷ്യം നേടാൻ അതു് എത്ര മാത്രം ഉപയുക്തമാണെന്ന കാര്യം അനുഭവം കൊണ്ട് വിലയിരുത്തേണ്ടതാണ്. രക്തമാംസങ്ങളുള്ള മനുഷ്യനെ സാങ്കല്പികമായ ഒരു സമഷ്ട്യാഹംബോധത്തിനു് , അതു് രാഷ്ട്രമോ വർഗ്ഗമോ ആയിക്കൊള്ളട്ടെ , അടിമപ്പെടുത്തുന്ന രാഷ്ട്രീയ സമ്പ്രദായവും സാമ്പത്തിക പരീക്ഷണവും സ്വാതന്ത്ര്യം എന്ന ലക്ഷ്യം പ്രാപിക്കാൻ ഉതകുന്ന മാർഗ്ഗമാകാൻ സാദ്ധ്യതയില്ല. ഒരു വശത്ത് , സ്വാതന്ത്ര്യത്തിന്റെ നിഷേധം സ്വാതന്ത്ര്യത്തിലേക്ക് നയിക്കും എന്നു വാദിക്കുന്നത് അസംബന്ധമാണ് ; മറുവശത്ത്, സാങ്കൽപ്പികമായ സമഷ്ട്യാഹംബോധത്തിന്റെ അൾത്താരയിൽ വ്യക്തിയെ ബലികഴിക്കുന്നത് സ്വാതന്ത്ര്യം അല്ല. വ്യക്തിയുടെ പരമാധികാരത്തെ അംഗീകരിക്കാതിരിക്കുകയും സ്വാതന്ത്ര്യം എന്ന ആദർശത്തെ പൊള്ളയായ അമൂർത്തവത്കരണമായി തള്ളിക്കളയുകയും ചെയ്യുന്ന ഏതു സാമൂഹ്യ ദർശനത്തിനും സാമൂഹ്യ പുനർനിർമ്മാണ പദ്ധതിയ്ക്കും പുരോഗമനപരവും വിപ്ലവപരവുമായ പ്രാധാന്യം വളരെ പരിമിതമായിരിക്കും.\nരാഷ്ട്രം സമൂഹത്തിൻറെ രാഷ്ട്രീയ സംഘടനയാകയാൽ അതു് കമ്മ്യൂണിസത്തിൽ കൊഴിഞ്ഞു പോകുമെന്ന് പറയുന്നത് അനുഭവത്തിൽ തകർന്നു പോകുന്ന ഒരു ഉട്ടോപ്യ ആണ്. സാമൂഹ്യവത്കരിക്കപ്പെട്ട വ്യവസായങ്ങളുടെ അടിസ്ഥാനത്തിലുള്ള ആസൂത്രിത സമ്പദ്ഘടന ശക്തമായ രാഷ്ട്രീയ യന്ത്ര സംവിധാനത്തെ സിദ്ധവത്കരിക്കുന്നു. ആ യന്ത്ര സംവിധാനത്തിന്മേലുള്ള ജനകീയ നിയന്ത്രണത്തിനു മാത്രമെ പുതിയ വ്യവസ്ഥിതിയിൽ സ്വാതന്ത്ര്യം ഉറപ്പു നല്കാൻ കഴിയു. രാഷ്ട്രീയമായ ജനാധിപത്യത്തിന്റെയും വ്യക്തിസ്വാതന്ത്ര്യത്തിൻറെയും അടിസ്ഥാനമുണ്ടെങ്കിൽ ഉപയോഗത്തിനു വേണ്ടിയുള്ള ഉല്പാദനത്തിന്റെ ആസൂത്രണം സാദ്ധ്യമാണ്.\nരാഷ്ട്രത്തിൻറെ ഉടമസ്ഥതയും ആസൂത്രിത സമ്പദ്ഘടനയും കൊണ്ടു മാത്രം അദ്ധ്വാനത്തെ ചൂഷണം ചെയ്യുന്നതു് അവസാനിക്കുകയില്ല. അതു് അനിവാര്യമായും സമ്പത്തിൻറെ തുല്യ വിതരണത്തിലേക്ക് നയിക്കുകയുമില്ല. സാമ്പത്തിക ജനാധിപത്യം രാഷ്ട്രീയ ജനാധിപത്യത്തിന്റെ അഭാവത്തിൽ അസാധ്യമാണ്. ആദ്യത്തേതിന്റെ അഭാവത്തിൽ രണ്ടാമത്തേത് അസാധ്യമായിരിക്കുന്നത് പോലെ ത്തന്നെ.\nപോസ്റ്റ് ചെയ്തത് navamaanavan ല് 1:27 AM\nലേബലുകള്: 22 തീസീസുകൾ, ആശയവല്ക്കരണം, നവമാനവികത, യുക്തിബോധം, വിപ്ലവം, സ്വാതന്ത്ര്യം


പല്ല് പോകുന്നു, ഉയരത്തില് നിന്ന് വീഴുന്നു; സ്ഥിരം കാണുന്ന 8 പേടിസ്വപ്നങ്ങള്...\nTrivandrum, First Published 18, Jun 2019, 10:33 PM IST\nസാധാരണനിലയില് നമുക്ക് സ്വപ്നങ്ങളെ അങ്ങനെ എളുപ്പത്തില് വ്യാഖ്യാനിക്കാനൊന്നും കഴിയില്ല. എങ്കിലും അധികം ആളുകളും കാണുന്ന ചില സ്വപ്നങ്ങളുണ്ട്. ആവര്‍ത്തിച്ചുവരുന്ന ചില പേടിസ്വപ്നങ്ങള്. അത്തരത്തിലുള്ള എട്ട് പേടിസ്വപ്നങ്ങളെ കുറിച്ചും അവയുടെ കാരണങ്ങളെ കുറിച്ചും...\nപലരും ഉറക്കത്തില് സ്ഥിരമായി സ്വപ്നങ്ങള് കാണാറുള്ളവരാണ്. ഇതില് തന്നെ പതിവായി ചില സ്വപ്നങ്ങള് ആവര്‍ത്തിച്ച് കാണുന്നവരുണ്ട്. അതും പേടിസ്വപ്നങ്ങളാണെങ്കിലോ! നമ്മള് കാണുന്ന സ്വപ്നങ്ങളില് മിക്കതിനും അര്‍ത്ഥങ്ങളുണ്ട് എന്ന കാര്യം അറിയാമല്ലോ, സാധാരണനിലയില് നമുക്ക് സ്വപ്നങ്ങളെ അങ്ങനെ എളുപ്പത്തില് വ്യാഖ്യാനിക്കാനൊന്നും കഴിയില്ല.\nഎങ്കിലും അധികം ആളുകളും കാണുന്ന ചില സ്വപ്നങ്ങളുണ്ട്. ആവര്‍ത്തിച്ചുവരുന്ന ചില പേടിസ്വപ്നങ്ങള്. അത്തരത്തിലുള്ള എട്ട് പേടിസ്വപ്നങ്ങളെ കുറിച്ചും അവയുടെ കാരണങ്ങളെ കുറിച്ചുമാണ് ചെറിയരീതിയില് വിശദീകരിക്കുന്നത്.\nആരെങ്കിലും പിന്തുടരുന്നതായ സ്വപ്നം കാണാറുണ്ടോ? നിങ്ങള് ആരില് നിന്നെങ്കിലും, എവിടെ നിന്നെങ്കിലും ഓടിയൊളിക്കുകയോ, അല്ലെങ്കില് ഓടിയൊളിക്കാന് ആഗ്രഹിക്കുകയോ ചെയ്യുന്നുണ്ട് എന്നാണത്രേ ഇത് സൂചിപ്പിക്കുന്നത്. ഇത് ഒരാളില് വലിയ രീതിയിലുള്ള ഉത്കണ്ഠയുണ്ടാക്കാന് കാരണമാകും. ഒരുപക്ഷേ സ്വപ്നത്തില് നിങ്ങളെ പിന്തുടരുന്നത് നിങ്ങള് തന്നെയാകാനും മതി. അതായത്, നിങ്ങള് നിങ്ങളുടെ തന്നെ ഏതെങ്കിലും വികാരങ്ങളില് നിന്ന് തന്നെ ഓടിയൊളിക്കുന്ന അവസ്ഥ.\nഎവിടെയെങ്കിലും വീണോ, അപകടം പറ്റിയോ പല്ല് ഇളകിപ്പോകുന്ന സ്വ്പനവും ചിലര് ആവര്‍ത്തിച്ച് കാണാറുണ്ട്.\nഇത് ശരീരത്തെ ചുറ്റിപ്പറ്റി ഒരാള്‍ക്കുള്ള അരക്ഷിതത്വത്തെയാണത്രേ കാണിക്കുന്നത്. ആളുകള് തന്നെ എങ്ങനെ കാണുന്നു, എങ്ങനെ ഉള്‍ക്കൊള്ളുന്നു... എന്നിങ്ങനെയുള്ള മാനസിക പ്രശ്‌നങ്ങളാകാം ഇത്. താന് ആകര്‍ഷകമായ രൂപമുള്ളയാളല്ല എന്ന 'കോംപ്ലക്‌സ്', പ്രിയപ്പെട്ടവര് ഒഴിവാക്കുമെന്ന പേടി ഇതെല്ലാമാണ് ഈ സ്വപ്നത്തിന് പിന്നില് പ്രവര്‍ത്തിക്കുന്ന ഘടകങ്ങളത്രേ.\nപരസ്യമായ വസ്ത്രമില്ലാത്ത അവസ്ഥയിലാകുന്നത് സ്വപ്നം കാണാറുണ്ടോ? വളരെയധികം അസ്വസ്ഥതപ്പെടുത്തുന്ന സ്വപ്നമാകാം അത്. പൊതുമധ്യത്തില് താന് വിലയിരുത്തപ്പെടുന്നുണ്ടോയെന്ന പേടിയാണത്രേ ഇത്തരമൊരു സ്വപ്നം ഉണ്ടാക്കുന്നത്. വീണ്ടും വീണ്ടും ഇത് കാണുന്നത്, ആ പേടി നിങ്ങളെ നിരന്തരം അലട്ടുന്നതിനാലാകാം.\nപരീക്ഷയ്ക്ക് പഠിക്കാതെ പോകുന്നതായി കാണുന്ന സ്വപ്നവും ഇക്കൂട്ടത്തില് പെടുന്ന ഒന്ന് തന്നെയാണ്. ഇത് കാണുമ്പോള് സെക്കന്‍ഡുകള് നേരത്തേക്കെങ്കിലും സത്യമാണെന്ന് തോന്നി പേടിച്ചുപോകാറുണ്ടോ? എങ്കില് മറ്റൊന്നും ആലോചിക്കാനില്ല, ജീവിതത്തിലെ അടുത്ത ഘട്ടത്തിലേക്ക് പോകാനുള്ള കഴിവില്ലായ്മ, ആത്മവിശ്വാസപ്രശ്‌നം എന്നിവയാണത്രേ ഇതിന് പിന്നില്. അഞ്ചിലൊരാള് കാണുന്ന- എന്ന കണക്കില് അത്രയും സാധാരണമായ ഒരു പേടിസ്വപ്നം കൂടിയാണിത്.\nപറന്നുപോകുന്നതും എന്നാല് പറക്കുമ്പോള് തടസമനുഭവപ്പെടുകയും ചെയ്യുന്നതായി സ്വപ്നം കാണാറുണ്ടോ? ഇതും ജീവിതത്തിലെ തടസങ്ങളെയാണത്രേ സൂചിപ്പിക്കുന്നത്. അതായത്, അടുത്ത ഘട്ടത്തിലേക്ക് കടക്കാന് അനുവദിക്കാതെ നിങ്ങളെ ആരോ തടയുന്നു.\nആവര്‍ത്തിച്ച് ഈ സ്വപ്നം കാണുന്നവര്‍ക്ക് ഉയരങ്ങളിലെത്തുന്നതിന് നിരന്തരം തടസങ്ങളുണ്ടായേക്കാം.\nഉയരങ്ങളില് നിന്ന് താഴേക്ക് വീഴുന്നതായി സ്വപ്നം കാണാറുണ്ടെന്ന് പലരും പറയാറുണ്ട്. നിലവിലുള്ള ഒരു ജീവിതസാഹചര്യത്തെ സംബന്ധിച്ചുള്ള അരക്ഷിതാവസ്ഥയും ഉത്കണ്ഠയുമാണത്രേ ഈ സ്വപ്നത്തിന് പിന്നില് പ്രവര്‍ത്തിക്കുന്നത്.\nഓടിക്കുന്ന വാഹനം നിയന്ത്രണം വിട്ട് പോകുന്നതായും ചിലര് സ്വപ്നം കാണാറുണ്ട്. ഇതും നിലവിലുള്ള ഒരവസ്ഥയെ സൂചിപ്പിക്കുന്നതാണ്. കൃത്യമായ റൂട്ടിലല്ല നിലവില് ജീവിതം പോകുന്നതെന്നും അത് ട്രാക്കിലാക്കണമെന്നും ഉള്ള ചിന്തകളാണത്രേ ഇതിന് പിന്നില്.\nഎപ്പോഴും എവിടെയും വൈകിച്ചെല്ലുന്നതായി സ്വപ്നം കാണുന്നവരുണ്ട്. ജീവിതത്തില് വ്യത്യസ്തമായ വഴി തെരഞ്ഞെടുക്കുമ്പോഴുണ്ടാകുന്ന ആശങ്കകളെയും ബുദ്ധിമുട്ടുകളെയുമാണത്രേ ഇത് സൂചിപ്പിക്കുന്നത്. കാര്യങ്ങള് നല്ലരീതിയില് കൃത്യമായി ചെയ്യാന് നിങ്ങള് ശ്രമിക്കുകയും എന്നാല് എല്ലായ്‌പോഴും അത് പരാജയപ്പെടുകയും ചെയ്യുന്നതായും ഇതിന് സൂചനയുണ്ട്.\nLast Updated 18, Jun 2019, 10:33 PM IST


♕ ⒶⓃⓎⓉⒽⒾⓃⒼ Ⓣⓗⓡⓔⓐⓓ - season 16 - Page 1534\n♕ ⒶⓃⓎⓉⒽⒾⓃⒼ Ⓣⓗⓡⓔⓐⓓ - season 16\nResults 15,331 to 15,340 of 15340\nThread: ♕ ⒶⓃⓎⓉⒽⒾⓃⒼ Ⓣⓗⓡⓔⓐⓓ - season 16\n11-21-2017, 10:23 PM #15331\nkizhakkan pathrose liked this post\n11-21-2017, 10:43 PM #15332\nsthree samparkkam upekshikkan pattillallo pullikku\nഅപവാദ പ്രചാരണങ്ങൾക്ക് ഇവിടെ വിലക്കില്ല അല്ലെ.. അതോ നമ്മളെപോലെ സമ്പർക്കം എന്ന വാക്ക് പോലും വർജ്ജിക്കുന്നവർക്കു മാത്രമേ ബാധകമുള്ളോ..\nYesterday, 06:05 AM #15333\nYesterday, 06:19 AM #15334\nYesterday, 09:00 AM #15335\nMere Pyare thread vaasiyom......\nYesterday, 11:24 AM #15336\nYesterday, 02:40 PM #15337\nOriginally Posted by Amjad Kodungallur\nസാധാരണക്കാരനായ ഒരു ചെറുപ്പക്കാരനായിരുന്നു വനീഷ്.വനീഷിനു കല്യാണപ്രായമായി. വൈകാതെ തന്നെ വനീഷിന്റെ കല്യാണം കഴിഞ്ഞു.\nവിവാഹശേഷം ഒരു വീടു വാങ്ങി ഭാര്യ തുഞ്ഞുവിനൊപ്പം ആ വീട്ടിലേക്ക് വനേഷ് താമസം മാറ്റി. രണ്ട് ആഴ്ചകൾക്ക് ശേഷം തുത്തു പൂമ്പാറ്റ ബസിലെ കിളിക്കൊപ്പം ഒളിച്ചോടി.വനീഷ് സങ്കടം സഹിക്ക വയ്യാതെ പൊട്ടിക്കരഞ്ഞു.\nഒരു വർഷത്തിന് ശേഷമുള്ള ഒരു ഞായറാഴ്ച.വനീഷ് കിടന്നുറങ്ങുകയാണ്. വാതിലിൽ ആരോ മുട്ടി. വനീഷ് വാതിൽ തുറന്നു. അതാ തുത്തു.തുത്തുവിനെ കണ്ടതും വിനീഷ് കോപം കൊണ്ടു വിറച്ചു. നീ എന്നിനിവടെ വന്നു? കലി കയറിയ വനീഷ് അലറി. തുത്തു പൊട്ടിക്കരഞ്ഞു. എനിക്ക് തെറ്റു പറ്റി. ഞാൻ ഒരു വഞ്ചകന്റെ കൂടെ ഇറങ്ങിപ്പോയി. അവൻ എന്റെ കുട കൊണ്ടുപോയി കളഞ്ഞു. എനിക്ക് ഒരു കുട പോലുമില്ല.തുത്തുവിനോട് ദയ തോന്നിയ വനീഷ് ഒരു കുട കൊടുത്തു.തുഞ്ഞുവിന്റെ നിറവയറിൽ തൊട്ട ശേഷം വനീഷ് ഇങ്ങനെ പറഞ്ഞു. നിന്റെ കുഞ്ഞിനെ കാണാൻ ഞാൻ വരും.\nരണ്ടാഴ്ചക്കു ശേഷം തുഞ്ഞു പ്രസവിച്ചു. കുഞ്ഞിനെ കാണാൻ വരുന്ന വനീഷിനെ കാത്ത് അവൾ കിടന്നു.പക്ഷെ വനീഷ് വന്നില്ല. രണ്ടാഴ്ചയായിട്ടും കുഞ്ഞിനെ കാണാൻ വരാത്തതിനാൽ തുത്തു വനീഷിന്റെ വീട്ടിലേക്ക് ചെന്നു. ബൈക്കപകടം പറ്റി എഴുന്നേൽക്കാൻ പോലും വയ്യാതെ കിടപ്പിലായിരുന്നു വനീഷ്.\nവനീഷിനെ വേണ്ട പോലെ ശിശ്രൂഷിച്ച തുത്തു വനീഷിന്റെ വീട്ടിൽ തന്നെ നിന്നു.വനീഷ് പൂർണ്ണ ആരോഗ്യവാനായി.പക്ഷെ തുത്തു മടങ്ങിപ്പോയില്ല.അവർ വീണ്ടും ഭാര്യ ഭർത്താക്കൻമാരായി മാറി. അവർ രണ്ടു പേരും സ്നേഹാഗ്നിയിൽ ജ്വലിച്ചു.\nപെട്ടെന്നൊരു ദിവസം വനീഷ് മരിച്ചു.തുത്തു അലമുറയിട്ടു കരഞ്ഞു.തുത്തുവിനെ ആശ്വസിപ്പിക്കാൻ ആർക്കും കഴിഞ്ഞില്ല. പോസ്റ്റ് മാർട്ടം റിപ്പോർട്ട് വന്നു. വിഷം ഉള്ളിൽ ചെന്നാണ് മരണം നടന്നിരിക്കുന്നത്.\nഒരു മാസത്തിന് ശേഷം തുത്തു അറസ്റ്റിലായി. വനീഷിനെ തുത്തു വിഷം കൊടുത്ത് കൊന്നതാണെന്ന് കണ്ടത്തി.ആ വീട് സ്വന്തമാക്കാനായി കാമുകനും തുത്തുവും ചേർന്നുള്ള ഗൂഡോലോചനയായിരുന്നു ഇതെല്ലാം. പെട്ടിയോട്ടോ ഇടിപ്പിച്ച് ബൈക്കിൽ നിന്നും വനീഷിനെ വീഴ്ത്തിയ കുറ്റത്തിന് കാമുകനും അറസ്റ്റിലായി.\n5 വർഷത്തിനു ശേഷം കേസ് കോടതിയിൽ എത്തി. പോലീസിന്റെ വാദങ്ങൾ കോടതി മുഖവിലക്കെടുത്തില്ല. വനീഷ് വിഷം കഴിച്ച് ആത്മഹത്യ ചെയ്തതാണന്ന് കോടതി വിധിച്ചു.\nവർഷങ്ങൾ കടന്നു പോയി. ഭർത്താവ് ഉപേക്ഷിച്ചട്ടും മകനെ പഠിപ്പിച്ച് ഡോക്ടറാക്കി.ഡോക്ടറായതോടെ മകനും തുത്തുവിനെ ഉപേക്ഷിച്ചു.വൂദ്ധയായ തുത്തുവിന് ഒന്നിനും വയ്യാതായി.വനീഷിന് കൊടുത്ത വിഷത്തിന്റെ ബാക്കി വിഷം കുറച്ചു പാലിൽ കലക്കി കുടിച്ച് ലോക ജീവിതം അവസാനിപ്പിക്കാൻ തുത്തു നിർബന്ധിതയായി.ആ തിരിഞ്ഞു നോക്കാനില്ലാതെ ആ ശവശരീരം ആ വീട്ടിൽ കിടന്നു തന്നെ അസ്തി കൂടമായി മാറി. ആ വീട് തകർന്നു വീണു. കാട്ടുചെടികൾ വളർന്നു വാങ്ങി.ഒരുപാടു വർഷങ്ങൾക്ക് ശേഷം ആ കാട്ടുചെടികൾക്കിടയിൽ ഒരു ശവശരീരം കാണപ്പെട്ടു.തുത്തുവിന്റെ മകൻ ഡോ. ക്യപേഷിന്റെ ശവശരീരം ആയിരുന്നു അത്.\nYesterday, 06:39 PM #15338\nYesterday, 06:43 PM #15339\nYesterday, 08:48 PM #15340


താനൂരില് പി. കെ ഫിറോസിനൊപ്പം റോഡ് ഷോയില് കത്‌വാ കേസ് അഭിഭാഷക ദീപികാ സിംഗ് രജാവത്തും - Media Vision News\nതാനൂരില് പി. കെ ഫിറോസിനൊപ്പം റോഡ് ഷോയില് കത്‌വാ കേസ് അഭിഭാഷക ദീപികാ സിംഗ് രജാവത്തും\nമലപ്പുറം: താനൂരില് പി. കെ ഫിറോസിന് വോട്ട് തേടി കത്‌വ കേസിലെ അഭിഭാഷകയായിരുന്ന ദീപികാ സിംഗ് രജാവത്ത്. ഫിറോസിനൊപ്പം ദീപികാ സിംഗ് റോഡ് ഷോയില് പങ്കെടുക്കുകയും ചെയ്തു.\nദീപികാ സിംഗ് രജാവത്തിനൊപ്പം റോഡ് ഷോ നടത്തുന്ന ചിത്രം പി കെ ഫിറോസ് ഫേസ്ബുക്കില് പങ്കുവെക്കുകയും ചെയ്തിട്ടുണ്ട്.\n‘താനൂരില് ജനഹൃദയങ്ങളില് ആവേശം നിറച്ച യു.ഡി.വൈ.എഫ് യുവജന റാലിയില് സുപ്രീം കോടതിയിലെ അഭിഭാഷകയും സാമൂഹിക പ്രവര്‍ത്തകയുമായ അഡ്വ ദീപിക സിംഗ് രജാവത്തിനൊപ്പം,’ എന്ന കുറിപ്പോടെയായിരുന്നു ഫിറോസ് ചിത്രം പങ്കുവെച്ചത്.\nപി. കെ ഫിറോസിനെതിരായ കത്‌വ ഫണ്ട് തിരിമറി ആരോപണം വലിയ രീതിയില് ചര്‍ച്ചയായിരുന്നു. കത് വയില് ബലാത്സംഗത്തിനിരയായി മരിച്ച പെണ്‍കുട്ടിയുടെ കുടുംബത്തെ സഹായിക്കാനായി പിരിച്ചെടുത്ത തുക യൂത്ത് ലീഗ് അധ്യക്ഷന് പി. കെ ഫിറോസ് വകമാറ്റിയെന്നായിരുന്നു പരാതി.\nഎന്നാല് കത്‌വ കേസുമായി ബന്ധപ്പെട്ട് പിരിച്ചെടുത്ത തുക ബന്ധുക്കള്‍ക്കും അഭിഭാഷകര്‍ക്കുമായി നല്‍കിയെന്ന് യൂത്ത് ലീഗ് നേതൃത്വം അറിയിച്ചിരുന്നെങ്കിലും ഇതിനെ തള്ളി ദീപികാ സിംഗ് രജാവത്ത് രംഗത്തെത്തിയിരുന്നു.\nതാന് കത്‌വ കേസ് പൂര്‍ണമായും പണം വാങ്ങാതെയാണ് നടത്തിയതെന്നും കേരളത്തില് നിന്ന് തനിക്ക് പണമൊന്നും ലഭിച്ചിട്ടില്ലെന്നുമായിരുന്നു ദീപിക പറഞ്ഞത്.\nഎന്നാല് ദീപികയെ ആരോ തെറ്റിദ്ധരിപ്പിച്ചിരിക്കുകയാണെന്നായിരുന്നു ലീഗ് നേതൃത്വം ഇതിന് മറുപടിയായി പറഞ്ഞത്. തനിക്കെതിരായ ആരോപണം തള്ളി ഫിറോസും രംഗത്തെത്തിയിരുന്നു.\nPrevious articleയുഎഇയില് പൊടിക്കാറ്റിന് സാധ്യത; അധികൃതര് ജാഗ്രതാ നിര്‍ദേശം നല്‍കി\nNext articleബിഗ് ടിക്കറ്റില് യുഎഇയിലെ പ്രവാസിക്ക് 20 കോടി; റേഞ്ച് റോവര് കാറും മറ്റ് ഏഴ് സമ്മാനങ്ങളും ഇന്ത്യക്കാര്‍ക്ക്


മനോജ് വധം : ജയരാജന് റിമാന്‍ഡില് :: Janmabhumi Daily\nമനോജ് വധം : ജയരാജന് റിമാന്‍ഡില്\nFriday 12 February 2016 11:44 am IST\nകണ്ണൂര്: ആര്‍എസ്‌എസ് ജില്ലാ ശാരീരിക് ശിക്ഷണ് പ്രമുഖ് കതിരൂര് മനോജിനെ വധിച്ച കേസില് സിപി‌എം കണ്ണൂര് ജില്ലാ സെക്രട്ടറി പി.ജയരാജനെ ഒരു മാസത്തേയ്ക്ക് റിമാന്‍ഡ് ചെയ്തു. തലശേരി ജില്ലാ സെഷന്‍സ് കോടതിയാണ് റിമാന്‍ഡ് ചെയ്തത്. മാര്‍ച്ച് 11 വരെ റിമാന്റ് ചെയ്ത ജയരാജനെകണ്ണൂര് സെന്‍ട്രല് ജയിലിലേക്ക് കൊണ്ടുപോകും. തന്നെ ആശുപത്രിയിലേക്ക് മാറ്റണമെന്ന ജയരാജന്റെ ആവശ്യം കോടതി തള്ളി. ജയരാജനെ കസ്റ്റഡിയില് വിട്ടുകിട്ടുന്നതിനായി സിബിഐ തിങ്കളാഴ്ച കോടതിയില് അപേക്ഷ നല്‍കും. ഹൈക്കോടതി മുന്‍കൂര് ജാമ്യാപേക്ഷ തള്ളിയതിനെ തുടര്‍ന്ന് ഇന്ന് രാവിലെ തലശേരി കോടതിയിലെത്തി ജയരാജന് കീഴടങ്ങുകയായിരുന്നു. കേസിലെ ഇരുപത്തിയഞ്ചാം പ്രതിയാണ് ജയരാജന്. നിയമവിരുദ്ധ പ്രവര്‍ത്തന നിരോധന നിയമപ്രകാരമുള്ള (യു‌എ‌പി‌എ) കുറ്റങ്ങളും ജയരാജനെതിരെ ചുമത്തിയിട്ടുണ്ട്. ജയരാജനെ കസ്റ്റഡിയിലെടുത്ത് അന്വേഷണം പൂര്‍ത്തിയാക്കണമെന്നായിരുന്നു സിബിഐ നിര്‍ദ്ദേശം. കതിരൂര് മനോജ് വധക്കേസിന്റെ ബുദ്ധികേന്ദ്രം ജയരാജനാണ്, കേസില് ജയരാജന് നേരിട്ട് പങ്കുണ്ടെന്നും സിബിഐ ഹാജരാക്കിയ റിപ്പോര്‍ട്ടില് പരാമര്‍ശിച്ചിട്ടുണ്ട്. പല മൃഗിയ കൊലപാതകങ്ങളിലൂം ജയരാജന് പങ്കുണ്ടെന്ന പരാമര്‍ശവും സിബിഐ റിപ്പോര്‍ട്ടില് പരാമര്‍ശിച്ചിരുന്നു. ഓമ്നിയില് സഞ്ചരിക്കുകയായിരുന്ന മനോജിനെയും സുഹൃത്തായ പ്രമോദിനെയും നാടന് ബോംബെറിഞ്ഞ് പരിക്കേല്‍പ്പിച്ച ശേഷം ആക്രമിച്ചു കൊല്ലുകയായിരുന്നു.\nമനോജ് വധം: പി. ജയരാജന് സിബിഐയ്ക്കു മുന്നിലേക്ക്\nമനോജ് വധം: മുന്‍കൂര് ജാമ്യാപേക്ഷയുമായി പി. ജയരാജന്\nമനോജ് വധം: പി. ജയരാജന് വീണ്ടും ജാമ്യഹര്‍ജി നല്‍കി\nമനോജ് വധം: മുഖ്യസൂത്രധാരന് അറസ്റ്റില്\nമനോജ് വധം: ക്രൈംബ്രാഞ്ച് അന്വേഷിക്കും


രാഹുല് റിജി നായര്/...\nമാരീറ്റല് റേപ്പ് അഥവ വൈവാഹിക ലൈംഗികാതിക്രമം; മലയാള സിനിമയ്ക്ക് അത്ര പരിചിതമല്ലാത്ത പ്രമേയം, വലിയ താരനിരയില്ല, ചിത്രം ഒരുക്കിയതാകട്ടെ നവാഗതനും. പക്ഷേ, പ്രമേയത്തിന്റെ പ്രാധാന്യം ഒന്നുമാത്രം മതിയായിരുന്നു രാഹുല് റിജി നായര് സംവിധാനം ചെയ്ത 'ഒറ്റമുറിവെളിച്ചം' എന്ന കൊച്ചു ചിത്രത്തെ 2017 മികച്ച സിനിമയ്ക്കുള്ള സംസ്ഥാന ചലച്ചിത്ര പുരസ്‌കാരത്തിന് അര്‍ഹമാക്കാന്. ആദ്യ ചിത്രത്തിന് ലഭിച്ച നേട്ടത്തിന് ദൈവാനുഗ്രഹമെന്ന വിശേഷണമാണ് സംവിധായകന് നല്‍കുന്നത്. മേയ് 11 ന് ന്യൂയോര്‍ക്കില് നടക്കുന്ന വേള്‍ഡ് പ്രീമിയറില് ഒറ്റമുറി വെളിച്ചം പ്രദര്‍ശിപ്പിക്കും. അതുകൊണ്ട് തന്നെ ഉടനെയൊന്നും മലയാളി പ്രേക്ഷകര്‍ക്ക് തീയേറ്ററില് ഈ ചിത്രം കാണാനാകില്ല. ചിത്രത്തിന്റെ വിശേഷങ്ങളുമായി സംവിധായകന് രാഹുല് റിജി നായര്.\nവൈവാഹിക ലൈംഗികാതിക്രമം; മലയാള സിനിമ ഇതുവരെ സ്പര്‍ശിച്ചിട്ടില്ലാത്ത ഒരു പ്രമേയം തെരഞ്ഞെടുത്തത് എങ്ങനെയാണ്?\nവരും വരായ്കകളെപ്പറ്റി ആലോചിച്ചിട്ടല്ല, എന്നെ വളരെയധികം എക്‌സൈറ്റ് ചെയ്യിപ്പിച്ച, വൈകാരികമായി ചിന്തിപ്പിച്ച കഥയാണ് ഒറ്റമുറി വെളിച്ചം. നാല് ചുമരുകള് മാത്രമുള്ള വീട്ടില് താമസിക്കുന്നവര്‍ക്കിടയില് വില്ലനാകുന്ന വെളിച്ചം, അവര്‍ക്കിടയില് ഉണ്ടാകുന്ന ബന്ധത്തിന്റെയൊക്കെ ഒരു സ്വഭാവിക പരിണാമം. അതിനോട് നീതി പുലര്‍ത്താന് ശ്രമിച്ചിട്ടുണ്ട്. നമ്മള് അംഗീകരിച്ചാലും ഇല്ലെങ്കിലും മാരിറ്റല് റേപ് വസ്തുതയാണ്. പക്ഷെ അതിന്റെ സാങ്കേതിക നിയമവശങ്ങളെ കുറിച്ചോ വിഷയാസ്പദമാക്കിയോ അല്ല സിനിമ ചെയ്തിരിക്കുന്നത്.\nനമ്മുടെ സമൂഹത്തില് നിലനില്‍ക്കുന്ന ഒന്ന് തന്നെയാണ് മാരിറ്റല് റേപ്. പക്ഷെ സ്ത്രീകളെ സംബന്ധിച്ച് അത് തുറന്ന് പറയാന് ഒരു വേദിയോ അല്ലെങ്കില് അവസരമോ ഇല്ല, നമ്മുടെ നാടിന്റെ സംസ്‌കാരവുമായി ബന്ധപ്പെട്ടൊക്കെ ഇപ്പോഴും ഇത്തരം വിഷയങ്ങളില് സ്്ത്രീകള് നിശബ്ദത പാലിക്കുകയാണ്. ആ അവസ്ഥയ്ക്ക് ഏതെങ്കിലും തരത്തില് ഒരു മാറ്റം വരുത്താന് ഈ ചിത്രത്തിന് സാധിക്കുമോ?\nതീര്‍ച്ചയായും അത്തരമൊരു അവസ്ഥ നിലനില്‍ക്കുന്നുണ്ട്. കണ്ണടച്ച് ഇരുട്ടാക്കിയിട്ട് കാര്യമില്ലല്ലോ. അടുത്ത കാലത്ത് യുനെസ്‌കോയോ മറ്റോ നടത്തിയ ഒരു പഠനത്തില് കണ്ടെത്തിയത് ഇന്ത്യയില് മൂന്നില് രണ്ട് സ്ത്രീകള് ഇത്തരം അതിക്രമങ്ങള് നേരിടുന്നുണ്ടെന്നാണ്. ആ രീതിയില് നോക്കുമ്പോള് ഈ സിനിമയില് ഒരു നിലപാട് ഉണ്ട്. ശകതമായ സ്ത്രീപക്ഷ സിനിമയാണ്. വൈവാഹിക ലൈംഗികാതിക്രമവും ക്രൈം തന്നെയാണ്. പക്ഷെ അതിനെ നേരിടാന് നമുക്ക് ഫലപ്രദമായ നിയമമില്ല. എന്ന് കരുതി ശിക്ഷാര്‍ഹമല്ലാതാകുന്നില്ല. നമ്മുടെ സമൂഹത്തില് നിലനില്‍ക്കുന്ന ഇരട്ടത്താപ്പ് ആണ് അത്.\nഅത്തരമൊരു ഡബിള് സ്റ്റാന്‍ഡാര്‍ഡ് ഈ വിഷയത്തില് നിലനില്‍ക്കുന്നത് കൊണ്ട് തന്നെ ചില കോണില് നിന്നെങ്കിലും വിമര്‍ശനങ്ങള് ഉയരാന് സാധ്യതയുണ്ടോ? കാരണം, സിനിമകളിലെ സ്ത്രീ വിരുദ്ധ പരാമര്‍ശങ്ങള്‍ക്ക് എതിരെ പോലും വലിയ പ്രതിഷേധമുണ്ടാകുന്ന കാലമാണ്?\nവിമര്‍ശനങ്ങളുണ്ടാകുമോ എന്നറിയില്ല, അത്തരത്തിലൊരു കഥ പറയാനാണ് ചിത്രത്തിലൂടെ ശ്രമിച്ചിരിക്കുന്നത്. അതില് എന്റെ രാഷ്ട്രീയമുണ്ടാവണമെന്നില്ല. പക്ഷെ നിലവില് പ്രമേയങ്ങള്‍ക്ക് സംവദിക്കാനുള്ള അന്തരീക്ഷമാണുള്ളത്. ഈ ചിത്രത്തിലൂടെ മാരിറ്റല് റേപ്പ് എന്ന വിഷയത്തെ പൊതുബോധത്തിലെത്തിക്കാനാവും എന്നൊരു പ്രതീക്ഷയുണ്ട്. വിമര്‍ശനങ്ങളെ ഭയക്കുന്നില്ല. എല്ലാവരും അംഗീകരിക്കണമെന്നും ആഗ്രഹിക്കുന്നില്ല. സമൂഹത്തിന്റെ പ്രതിഫലനങ്ങളാണ് സിനിമകള്, അതുകൊണ്ട് തന്നെ അത്തരം കഥാപാത്രങ്ങള് തികച്ചും സ്വഭാവികമാണ്. പക്ഷെ അതിനെ ഗ്ലോറിഫൈ ചെയ്ത് കാണിക്കുമ്പോള് നമ്മള് നല്‍കുന്നത് തെറ്റായ സന്ദേശമായിരിക്കുമെന്ന അഭിപ്രായമാണുള്ളത്.\nചിത്രത്തിലെ കേന്ദ്രകഥാപാത്രമായ സുധയെ അവതരിപ്പിക്കാന് വിനീത കോശിയെ തെരഞ്ഞെടുക്കുന്നത് എങ്ങനെയാണ്? ആനന്ദത്തിലെ ടീച്ചറായി മാത്രമാണ് പ്രേക്ഷകര്‍ക്ക് വിനീതയെ പരിചയം.\nഈ ചിത്രത്തിന് താരങ്ങളെക്കാള് അഭിനേതാക്കളെ ആയിരുന്നു ആവശ്യം. പലരോടും സംസാരിച്ചു ഓഡിഷന് നടത്തി, ചിലരുടെ ലുക്ക് ശരിയായില്ല, ചിലര്‍ക്ക്് അഭിനയിക്കാനായില്ല, അങ്ങനെയാണ് വിനീതയിലേക്ക് എത്തുന്നത്. വിനീത എന്റെ സുഹൃത്താണ്. ഞങ്ങള് ഒരുമിച്ച് ഒരു തമിഴ് മ്യൂസിക് ആല്‍ബം ചെയ്തിരുന്നു. അതുകൊണ്ട് അവര്‍ക്ക് എന്തു ചെയ്യാന് പറ്റുമെന്നതില് ഒരു ധാരണയുണ്ടായിരുന്നു. ആ ആത്മവിശ്വാസമാണ് സുധയെന്ന, ചിത്രത്തിന്റെ നട്ടെല്ലായ കഥാപാത്രത്തെ വിനീതയെ ഏല്‍പ്പിക്കാന് കാരണം . തീയേറ്ററുകളെക്കാള് ഫിലിം ഫെസ്റ്റിവല് വേദികളെ മുന്നില് കണ്ടാണ് ചിത്രം ചെയ്തത്. അത്തരം വേദികളില് പെര്‍ഫോമന്‍സിനാണ് പ്രാധാന്യം. വിനീതയുടെ കൈയില് കഥാപാത്രം ഭദ്രമാണ് എന്നറിയാമായിരുന്നു.\nപുരസ്‌കാരം ലഭിക്കുന്നത് സന്തോഷമുള്ള കാര്യമാണെങ്കില് പോലും അത്തരം സിനിമകള് ബോക്‌സ് ഓഫീസില് വിജയിക്കാറില്ല. അവാര്‍ഡ് സിനിമകള് തീയേറ്ററില് പോയി കാണാന് വിമുഖതയുള്ള വലിയൊരു വിഭാഗം പ്രേക്ഷകര് ഇപ്പോഴുമുണ്ട്. അത് ആശങ്കയ്ക്കിടയാക്കുന്നുണ്ടോ?\nതീര്‍ച്ചയായും ഉണ്ട്. ഈ ചിത്രത്തില് വലിയ താരങ്ങള് ഇല്ല. പ്രമേയം മാത്രമാണ് ചിത്രത്തിന്റെ ആകര്‍ഷണം. അതില് പ്രേക്ഷകരെ കുറ്റം പറയാനും ആകില്ല. കാരണം സത്യന് അന്തിക്കാടിന്റെയും ഫാസിലിന്റെയും സിബി മലയിലയിലിന്റെയുമൊക്കെ ചിത്രങ്ങള് കണ്ട് സിനിമക്കാരാനാകാന് ആഗ്രഹിച്ച് നടന്ന ഞാന് പോലും വളരെ കുറച്ച് അവാര്‍ഡ് ചിത്രങ്ങളാണ് കണ്ടിട്ടുള്ളത്. തീയേറ്ററില് പ്രേക്ഷകന് എത്തിയില്ലെങ്കില് ഉടമ ചിത്രം മാറ്റും. അതിന് അവരെ കുറ്റം പറഞ്ഞിട്ടും കാര്യമില്ല. ആത്യന്തികമായി സിനിമ ഒരു വ്യവസായമാണ്. പിന്നെ ഇത്തരം ചിത്രങ്ങള്‍ക്ക് പ്രേക്ഷകര് കുറയാനുള്ള മറ്റൊരു കാരണം വലിയ മാര്‍ക്കറ്റിംഗ് ചെലവുകള് ഇത്തരം ചിത്രങ്ങള്‍ക്ക് താങ്ങാന് പറ്റില്ല. അതുകൊണ്ടാണ് വന്നതും പോയതുമൊന്നും ഞങ്ങള് അറിഞ്ഞില്ലെന്ന് പലര്‍ക്കും പറയേണ്ടി വരുന്നത്. ഒറ്റമുറി വെളിച്ചം ഒരിക്കലുമൊരു അവാര്‍ഡ് ചിത്രമെന്ന് പ്രേക്ഷകര് വിലയിരുത്തുന്ന രീതിയില് അല്ല ഒരുക്കിയിരിക്കുന്നത്. ഇതൊരു സ്ലോ ത്രില്ലറാണ്. മൂന്നോളം പാട്ടുകളുമുണ്ട്. അതുകൊണ്ട് തന്നെ ഒരു എന്റര്‍ടെയ്‌നര് എന്ന നിലയില് തന്നെ പ്രേക്ഷകന് ആസ്വദിക്കാനാകുന്ന ചിത്രമാണ്.\nപക്ഷെ നിലനില്‍ക്കുന്ന ഈ പ്രശ്‌നത്തിന് ഒരു ശാശ്വത പരിഹാരമുണ്ടാവേണ്ടത് അത്യാവശ്യമാണ്. പിന്നെ തീയേറ്റര് സ്‌പെയ്‌സ് മാത്രമല്ല ഇപ്പോഴുള്ളത്. പുതിയ ഡിജിറ്റല് പ്ലാറ്റ് ഫോമും ഉണ്ട് നെറ്റ്ഫഌക്‌സും ആമസോണും എല്ലാം നമ്മുടെ സിനിമകളും എടുത്തു തുടങ്ങി. സാമ്പത്തികമായി ലാഭമുണ്ടാക്കാവുന്ന മേഖലയാണ് അത്. മാത്രമല്ല ഗ്ലോബല് ഓഡിയന്‍സിലേക്ക് സിനിമ എത്തിക്കാനുമാകും. എന്നിരിക്കില്‍പോലും സിനിമ ബിഗ് സ്‌ക്രീനില് അനുഭവിച്ചറിയേണ്ടത് തന്നെയാണ്. നമ്മുടെ നാട്ടില് ആക്ടീവായി നിരവധി ഫിലിം സൊസൈറ്റികളുണ്ട്. ലോക സിനിമകളുടെ ജാലകമൊക്കെ നമുക്ക് മുന്നില് തുറന്നു തരുന്ന അവരും പ്രേക്ഷകരും വിശാലമായി ചിന്തിച്ചാല് ഈ പ്രശ്‌നത്തിന് ഒരു പരിഹാരം കാണാനാകും. ഒരു നിശ്ചിത തുകയ്ക്ക് പാസ് ആവശ്യക്കാര്‍ക്ക് നല്‍കുക. ആ പാസില് ഒരു മാസം ഇത്ര സിനിമകള് കാണാം എന്ന് വ്യവസ്ഥ ചെയ്യുക. അങ്ങനെ ഒരു സംസ്‌കാരം വളര്‍ത്തിയെടുത്താല് ഒരു പരിധി വരെ ഈ പ്രശ്‌നത്തിന് പരിഹാരമാകും. അല്ലെങ്കില് ഓള്‍ട്രനേറ്റീവായി ഇത്തരം ചിത്രങ്ങള്‍ക്ക് അവസരം നല്‍കുക. ഇത് മിക്കവാറും ചെറിയ ചിത്രങ്ങള് നാലു ദിവസം കൊണ്ടൊക്കെ ഹോള്‍ഡ് ഓവര് ( നിശ്ചിത പ്രേക്ഷകര് ഇല്ലാത്ത അവസ്ഥ) ആകും. അപ്പോള് നമ്മുക്ക് തീയേറ്ററുടമകളെ കുറ്റം പറയാന് ആകില്ല. ഓരോ ആഴ്ച നാലോ അഞ്ചോ സിനിമ ഇറങ്ങുന്നുണ്ട്. സിനിമ ഒരു വ്യവസായമാണെന്ന വസ്തുത നമ്മുക്ക് വിസ്മരിക്കാനാകില്ല.\nസ്വകാര്യ തീയേറ്ററുകള് കച്ചവട താല്‍പര്യമുള്ളവയാണ്. പക്ഷെ സര്‍ക്കാര് തീയേറ്ററുകള് പോലും ഇത്തരം ചിത്രങ്ങള്‍ക്ക് അവസരം നല്‍കുന്നില്ല എന്ന പരാതി കാലകാലങ്ങളായി നിലനില്‍ക്കുന്നുണ്ട്.\nനിലവില് അതുണ്ടോ എന്ന് അറിയില്ല. ഞാന് പുതിയ ആളാണ്. ആകെ ചെയ്തത് ഒരു ചിത്രമാണ്. ആ ചിത്രം തീയേറ്ററില് എത്തുന്നതേയുള്ളു അപ്പോള് മാത്രമേ എനിക്ക് ഈ കാര്യത്തില് ഒരു വ്യക്തത വരു. ഞാന് മനസിലാക്കിയിടത്തോളം സര്‍ക്കാര് തീയേറ്ററിലെ സ്റ്റാഫിനും ശമ്പളം നല്‍കണമെങ്കില് കളക്ഷന് ഉണ്ടാവണം. ഒരു ചിത്രം കാണാന് 10 പേര് ഇല്ലെങ്കില് തീയേറ്ററിലെ വൈദ്യുതി ചാര്‍ജ് പോലും മുതലാകില്ല. സിനിമ നിലനില്‍ക്കണമെങ്കില് പ്രേക്ഷകന് ഉണ്ടാവണം. പ്രേക്ഷകനെ ആകര്‍ഷിക്കാന് നല്ല ചിത്രങ്ങള് ചെയ്യാന് ചലച്ചിത്ര മേഖലയിലുള്ള എല്ലാവര്‍ക്കും ബാധ്യതയുണ്ട്.\nഒറ്റമുറി വെളിച്ചം ഒരു സൗഹൃദ കൂട്ടായ്മയില് നിന്നുണ്ടായ ചിത്രമാണ്. രാഹുലിന്റെ രണ്ടാമത്തെ ചിത്രം ഉടന് അനൗണ്‍സ് ചെയ്യും. 15 ഓളം താരങ്ങളെ അണിനിരത്തി ഒരു ബിഗ് ബജറ്റ് കോമഡി ചിത്രം. രണ്ട് വലിയ ബാനറിലാകും നിര്‍മ്മിക്കുക. കല കൂടുതല് ജനകീയമായതും താരങ്ങളെക്കാള് ആശയങ്ങള് പ്രേക്ഷകരോട് സംവദിക്കാന് തുടങ്ങിയതും കലാകാരന്റെ ഉത്തരവാദിത്വം വര്‍ധിപ്പിച്ചുവെന്ന് രാഹുല് പറയുന്നു. നല്ല ചിത്രങ്ങള്‍ക്ക് താരങ്ങള് അത്യാവശ്യമല്ലെന്ന് തെളിയിക്കുന്നതാണ് അടുത്ത കാലത്തെ ചെറിയ ചിത്രങ്ങളുടെ വലിയ വിജയം . ആ പ്രതീക്ഷ നിലനിര്‍ത്തേണ്ടത് ഓരോ കലാകാരന്റെയും കടമയാണ്. ഒറ്റ ചിത്രം കൊണ്ട് തന്നെ പ്രശസ്തിയിലെത്തുന്ന ഇന്നത്തെ കാലത്ത് സിനിമയെന്ന മാധ്യമത്തെ വ്യക്തമായി മനസിലാക്കിയാണ് രാഹുല് റെജി നായരെന്ന കലാകാരന് ചലച്ചിത്രമേഖലയിലേക്ക് ചുവട് വെയ്ക്കുന്നത്.\nbestmovieaward maritalrape ottamurivelicham ottamurivelichammovie rahulrijinair statefilmaward VinithaKoshy